
„NOVA TISKARA" VRCEK I DR. 


PREDGOVOR 


Ljubav prema euharistijskom Isusu postaje sve 
više središtem katoličkog života. Kao u prva stoljeća, 
kad su još posve svježe uspomene na posljednju ve- 
čeru i smrt na križu neodoljivo privlačile duše euha- 
ristijskoj gozbi, kršćanska srca hrle danas k Isusu 
sakrivenu pod bijelom koprenom hostije. Iza nera- 
zboritog udalj ivanja, na koje je nukao jansenizam 
kršćani su, potaknuti ispravnom naukom Crkve, po- 
čeli opet da dnevno ili barem često primaju dragog 
Spasitelja. 

Veličanstvena misao i stvarnost, da Bog naš 
stanuje među nama kao hrana naša, sve više osvaja 
duše. » Niti ima, kazao je sveti Toma, niti je kad 
bilo naroda tako velika , kojemu bi se njegovi bogovi 
tako približili kao što je nama bliz Bog naš.« 1 ) 
Isus se nastanio među nama i svaki dan on nas po- 
ziva, sve bez razlike, na gozbu svoga tijela i svoje 
krvi. On nas poziva da ga posjećujemo dok boravi u 
svetohraništu, on nas zove da svoje srce približimo 
njegovom i da se njegovom ljubavlju napajamo. Tako 
nježnim i tako toplim pozivima tko bi mogao odoljeti? 

A ipak neki od nas odolijevaju. Odolijevamo mi 
sami. I puno još više: ima nas, koji polazimo mimo 
naših crkava kao da u njima ne stanuje naš najveći 
i najmoćniji prijatelj, kao da u njima ne prebiva naša 

i) Brev. Rom, In fešto Ssmi. Corporis Christi. 

Ljubav — Bog-čovjek, koji je jedini među svim lju- 
dima prolio svoju krv da nas uvjeri kako nas ljubi. 
A što je kud i kamo čudnije: zemaljskim svojim pri- 
jateljstvima, a kadgod i sitnicama, posve bezvrijed- 
nim stvarima, poklanjamo sate i dane, a Isusu, ako se 
slučajno uvratimo, žalimo posvetiti nekoliko časaka. 
Pred najvećim našim i najboljim i najsrdačnijim pri- 
jateljem stojimo hladni i nijemi, niti toliko poštivanja 
ne pokazujući koliko je potrebno da se pred njim po- 
sve smirimo i da odbacivši sve druge misli, sačekamo 
dok nam počne govoriti. 

Čime to objasniti, ako ne nevjerojatnom za- 
tvorenošću i površnošću duha, ako ne time, što još 
nikad nismo pravo ni pokušali zaroniti u činjenicu, da 
je Bog-čovjek po Euharistiji zbiljski, doista nazo- 
čan među nama. što još nikad nismo razmislili kako 
je to veličanstvena i divna stvar, da silni i svemoćni 
Bog, koji je ujedno samo milosrđe zove nas, sićušne i 
malene, da u njegov naručaj dođemo, da ga blagu- 
jemo, da se na najtješnji način s njime sjedinimo! 
što nikad napokon nismo promotrili kako je neizre- 
civo nježna i puna fine domišljatosti, ljubav sto nam 
je Isus u Euharistiji iskazuje. Na sve to htjela bi 
da nas upozori ova knjiga o »Domišljatoj ljubavi Isu- 
sovoj u Euharistiji i ljudskoj nezahvalnosti prema 

njemu«. . 

Pisac njezin — o. Ivan-Josip od Svete Terezvje 
— nije spoičetka svoga života pomišljao na to da je 
napiše. Sin vrlo ugledne portugalske obitelji XVII. 
vijeka, — rodio se u Lisabonu 1657. — on se po svrše- 
nim naukama posvetio najprije službi na kraljevskom 
dvoru i snivao o sreći zemaljske ljubavi. Namjeravao 
je oženiti jednu svoju rođakinju, no pošavši u Rim 
po oprost od rodbinskih veza, uvidio je svu ispraznost 

zemaljskih dobara i odrekavši se sjajne budućnosti 
koja ga je čekala, posvetio se posve Bogu. Ušao je u 
karmelićanski samostan u Rimu gdje je u 24. godini 
položio zavjete, a zatim sjajnim uspjehom dovršio 
filozofske i teološke nauke. 

Premda o njegovom kasnijem životu malo znamo 
— kaže jedan francuski prevodilac njegova djela — 
sa sigurnošću možemo reći da ga je proveo u znaku 
Euharistije. Proučavajući cio svoj život Sveto Pismo 
kao i djela velikih teologa, razmatrajući, moleći, on 
je neobično duboko prodro u Isusovu ljubav za nas u 
Euharistiji. Kao rezultat toga napisao je i izdao naj- 
prije na talijanskom (1690.) djelo pod naslovom 
Finezze di Gesu Sacrameritato verso l f uomo , et 
Ingratitudine del uomo verso Gesu Sacramentato , a 
zatim (1722.) prijevod njegov na portugalskom 
Finesas de Jesus sacramentado con os homes et Ingra - 
tidoes dos homens para con Jesus sacramentado . 2 ) 
Djelo je već kod prvog izdanja svratilo pažnju pobož- 
nih duša i slavnih teologa te je doskora doživjelo 
svoje drugo i peto izdanje, a zatim svu silu prijevoda 
na drugim jezicima. 

Papa Inocent XII., kome je bilo posvećeno drugo 
izdanje, uzeo je djelo pod svoju zaštitu s tolikim 
žarom i revnošću te je iz želje, da se što više 
čita, širio ga po svim krugovima i služio se naročito 

2) Pisac je publicirao i nekoliko drugih djela, većinom 
asketskih, ali ovo mu je najznačajnije. Pitanje je bilo kakav na- 
slov dati ovome djelu u hrvatskom jeziku. Talijanska riječ 
Finezze ili portugalska Finesas odveć bogate a da bi 
je mi jednom riječju mogli izraziti. Odlučili smo se stoga 
za naslov sličan onom koga je francuski prevodilac uzeo: Inge- 
nieuses tendresses de Jesus dans V Eucharistie: »Domišljata 
ljubav Isusova u Euharistiji.« 

njime, da u srcima stanovnika Vječnoga grada ras- 
pali ljubav prema Euharistiji. Duboka vjera i žar 
kojim bukti ovo djelo prema euharistijskom Isusu 
bilo je uistinu sposobno da takne i najtvrđa srca, i 
uz odredbe i nauku Crkve, njemu se osobito ima za- 
hvaliti što je val duboke pobožnosti prema Euhari- 
stiji zahvatio poreformnu Evropu. Pred ovako čvrsto 
i privlačivo izloženim istinama o Spasitelj evo j lju- 
bavi u Euharistiji ništa ni jesu koristila protestant- 
ska i kalvinska nijekanja: katoličke su duše sve bolje 
upoznavale i ćutile stvarnu prisutnost Isusovu na ol- 
tarima naših crkava. 

Držimo, stoga, da će i danas ovo djelo, tako 
puno duha i koje nosi u sebi još svu toplinu kojom je 
pisano, moći rasvijetliti mnoge duše i potaći velik 
broj srdaca da jače uzljube Isusa. 

Uredništvo » Vrela života«. 


PIŠČEVA NAPOMENA 


Naslov ovog djela, dragi čitatelju, dosta vam 
kaže da ne tražite u ovim stranicama ni uzvišenog 
stila, ni govorničke rječitosti. Ovo je knjiga ljubavi. 
A ljubav se bolje izrazuje srcem nego riječima. Kako 
sam knjigu pisao za vašu duhovnu korist a ne da se 
njom zabavite, trudio sam se da ona bude hrana vašoj 
duši a ne vašoj radoznalosti. 

Ovo je isto cijelo koga sam izdao na talijanskom 
i koje je publika tako rado primila da je u pet go- 
dina doživjelo pet izdanja, čim se za nj saznalo u 
ovoj kraljevini 1 ) htjeli su ga prevesti na moj domaći 
jezik, ali prijevod je bio tako jadan i prost, a isto- 
dobno neznanje tiskara kome je bilo povjereno izda- 
vanje tako veliko, da je knjiga izašla iz tiska sva iz- 
obličena. Nije se više mogla prepoznati. Bilo je u 
njoj više pogrešaka nego riječi, više neskladnosti ne- 
go slogova. Zato sam htio da joj đađnem novi život 
u svom materinskom jeziku nadajući se, da će biti 
primljena barem s tolikom simpatijom kao u Italiji, 
na stranom jeziku. 

Sveti Otac Papa Inocent XII, kome je drugo izda- 
nje bilo posvećeno uzeo ga je pod svoju zaštitu. Dir- 
nut njegovim čitanjem, on je planuo prema Isvsu- 
Hostiji onom ljubavlju kojom bi mi htjeli pomoću 
ovih stranica, raspaliti srca. Podvostručivši revnost i 

i) Portugalu. 

čašćenje prema uzvišenom sakramentu, on je proši- 
rio njegovo štovanje u svim dijelovima Vječnog Gra- 
da i predobio je duše dotad ravnodušne prema njemu. 

Pisac ovih redaka nema drugog cilja i on računa 
da će ga postići pobožnošću čitatelja. Potičem vas 
stoga, da ne preleti te u brzini ove stranice, nego da 
ih polagano čitate, kako biste se što bolje njima oko- 
ristili. Svaka će vam od njih pokazati kako treba da 
odgovorite ljubavi Boga, koji je, ostavši na zemlji 
sakriven u presvetoj Euharistiji, znao prema vama 
tako obazrivo raditi. 


PPvVI DIO 

ISUSOVA LJUBAV PREMA LJUDIMA 
U EUHARISTIJI 


I. 

ISUS USTANOVLJUJE SAKRAMENAT EUHARI- 
STIJE KAD GA LJUDI NAJVIŠE VRIJEĐAJU . 

Kad promatram djela našeg predragog Otkupi- 
telja, Isusa, ne mogu nikako da razaberem koje je 
među tim djelima bilo ljepše i srdačni je prema lju- 
dima, jer sva jednako odišu silno velikom i neizmjer- 
nom ljubavi. Ipak, učenik-ijubimac, sveti Ivan, koji 
je bio kao čuvar te ljubavi, napisao je, da je Isus 
ljubeći svoje ljubio ih još više pred kraj svoga života: 
Cum dilexisset suos, qui erant in mundo, in finem 
dilexit eos . Pred blagdan pashe, znajući Isus, da mu 
je došao čas, da prijeđe s ovog svijeta k Ocu, kako 
je ljubio svoje, zavjedoci im svoju izvanrednu lju- 
bav i). To znači, da je najveće stvari ostavio za svr- 
šetak, kako kaže sveti Toma: Majora in posterius 
reservat , veće je ostavio za kasnije . 

Može se dakle tvrditi, da je u ovoj tajanstvenoj 
zgodi, u kojoj nam je Spasitelj dao sakramenat svoga 
tijela, njegova ljubav nadišla samu sebe; pokazala 
se nenadmašivom i bezgraničnom: In finem dilexit f 
izvanredno je ljubio. Bez dvojbe, Srce Isusovo bilo 
je oduvijek ranjeno ljubavlju prema svojim stvore- 


i) Iv. XIII., 1. 


/. 

njima; ta ga je ljubav izvela iz krila Očeva, u kome 
boravi neizrecivo uživajući, da se sjedini s ljudskom 
naravi ju; ta ga je ljubav potakla da se rodio u jasli- 
cama među neuglednim životinjama, on, kojemu je 
prijestolje povrh najuzvišenijih serafina. Ta ga je lju- 
bav, jednom riječju dotle dovela da se poništio, on, 
koji Svemoguć; da je postao smrtan, on, koji je vje- 
čan; i ona ga je, na zemlji, osudila da radi kroz tride- 
set i tri godine, da bude siromašan i podnosi sva mo- 
guća poniženja. Ali kad se je morao udaljiti od ljudi, 
ostavio im je svoje tijelo kao hranu i svoju krv kao 
piće. Tko ne zapaža u tom naj nježniji zalog njegove 
ljubavi, u kome otsijevaju najdivnije osobine nje- 
gova milosrđa? 

Eto, kršćanske duše, o kojoj ljubavi hoću da 
vam govorim. 

Pokušat ću, usprkos svojoj spisateljskoj nespo- 
sobnosti, da izrazim neizrecivu nježnost, koju nam 
je Spasitelj pokazao ostavivši nam božanski oltarski 
sakramenat, kako bi tako — u drugom dijelu — bo- 
lje istakao nezahvalnost, kojom svijet odgovara na 
dobročinstva Euharistije. 

Prva nježnost Isusove ljubavi očituje se samim 
prilikama u kojima je Isus ustanovio divni sakra- 
menat. 

On je živio trideset i tri godine među ljudima, 
i tek onda, kad je njihova zloća dosegla posljednje 
granice, do kojih stvorenje može doći : skovati smrtnu 

osudu svome Stvoritelju, tek tada on je očitovao sav 
sjaj svoje ljubavi, dajući im da jedu pod prilikama 
kruha ono isto tijelo koga su se oni spremali da do- 
skora razapnu 2 ). Taj neisporedivi ljubitelj htio je 
ostaviti najdragocjeniju svoju dobrotu za čas naj- 
krvavijih uvreda. Ljudi su se urotili proti njegovom 
životu; jedan od njegovih učenika bavi se tim kako 
će ga prodati njegovim neprijateljima: i tada eto, 
on se sprema da im dadne jesti svoje tijelo i piti svoju 
krv. Jake kiše razbukte velike požare. Tako je i Srce 
Jsusovo, kao žarište velike ljubavi, poplavom tolike 
zloće samo se jače rasplamsalo. Božanski je Otkupi- 
telj učinio ljudima ono što sunce čini zemlji, kad 
obraća paru i oblake, koji su htjeli potamniti njegov 
sjaj, u korisne kiše, što svojim pljuskom oplođuju 
njive. 

Kad je u početku bez početka 3 ) Riječ radosno 
počivala u krilu svoga Oca, ona je već čeznula za tim 
da ustanovi Euharistiju, kako bi po njoj izlila suvi- 

2) »Očitovao sav sjaj svoje ljubavi«. U portugalskom 
Entao fez pompa, izaziva misao o vrlo lijepom očitovanju, 
punom sjaja, o pokazivanju ili sveopćem izlaganju svima po- 
gledima jedne rijetke i dragocjene stvari, kojoj će se svi 
diviti. To izvrsno odgovara Euharistiji, koja je jedinstveno 
očitovanje, u kome vječni Otac izlaže najveće nebesko^ i ze- 
maljsko bogatstvo u božanstvu i čovještvu svoga Sina. Ali još 
više nego izložba ili očitovanje, Euharistija je gozba božanski 
pripravljena i uvijek spremna, kojoj imaju pravo pristupiti 
svi kršćani ako su u stanju milosti. 

3) U početku bijaše Riječ, i Riječ bijaše kod Boga (Iv., 
I, 1). — Početak, koji vam govorim (Iv., VIII, 25). 

šak svoje ljubavi 4 ). Ona je sišla na zemlju, živjela 
je, razgovarala je s nama, i nije htjela dati svojoj 
ljubavi ovaj konačni oblik skrajnje nježnosti prije 
nego je vidjela da se je najmanje razumije i najviše 
vrijeđa. 

0, smrtnici! Evo kako uzljubivši ljude radi Bog! 

Od same naše nezahvalnosti njegova je ljubav 
napravila ljestve kojima će se popeti vrhuncu naj- 
većeg dobročinstva. Nježni je Isus čekao, da se 
ljudska zloba popne do skrajnjih svojih granica, pa 
da ostvari svoju naj spasonosni ju nakanu, što je ju 
za nas zamisliti mogao. 

Već su ga ljudi bili nastojali umoriti. Već su 
ga prognali i prisilili da živi u tuđoj zemlji. Već su 
ga okrutno bili htjeli kamenovati. Svi ti zločini nisu 
dosta, treba da uvrede premaše svaku mjeru. I zato 
tada, kad se mržnja razbjesnila svojom najvećom že- 
stinom, ljubav ulazi na hrvalište da dadne svijetu 
najveći dokaz nježnosti kojoj se ikad mogla ili umjela 
domisliti. 

Ah, kakva razlika u postupku, prema čovjeku 
grješniku sada i nekoć, između sadanje nježnosti 

4) Kaošto vulkan, koji se guši u svojoj vatrenoj tamnici, 
stvara sebi karakter i baca u daljinu svoju zažarenu lavu, tako 
je i božanska ljubav poput vulkana; ona je u Utjelovljenju 
provalila na zemlju, a po euharistijskim svetohraništima, kao po 
kraterima, ona širi svoj plamen po čitavom svijetu. Ovu divnu 
misao nameće portugalski tekst, koga je teško doslovno 
ovdje prevesti: Anhelava o amante redemptor instituir este 
sacramento para desasogo do amor em que ardia. 


17 


Srca Isusova i božanske pravednosti u Starom 
Zavjetu ! 

Onda, kad su opačine ljudske prekrile čitavu 
zemlju, Bog je poplavio svijet potopom, da ga opere 
od poplave zločina. Ali sad, kad su njihovi prestupci 
još daleko gori, daleko od tog da ih pokopa pod valo- 
vima svoje srdžbe, on ih opaja slašću svoje divne 
krvi. 0, čudo ljubavi! Sad, kad ga vjerolomni Juda 
predaje za kukavnu cijenu, on uzima kruh, pretvara 
ga u svoje tijelo i veli mu: »Jedi, Juda; ovo je moje 
tijelo. 5 ) Kako je kruh, koji ti ja dajem ovom pri- 
češću moga tijela, različit od poljupca koji ćeš mi 
doskora dati u vrtu! Tada ćeš ti biti prvi koji ćeš 
staviti tvoje svetogrdne usne na moja usta, ali to 
će biti da me prodaš. Sada, ja prvi stavljam svoja 
usta na tvoje usne, i to zato, da te otkupim! Evo 
moje je lice uz tvoje, moje su usne prionule uz 
tvoja usta. Ali ja od tebe još više tražim nezahvalni 
učenice: jedi ovo tijelo, pij ovu krv; ja ti je dajem 
kao čašu ljubavi prije nego što je tvoja mržnja ne 
prolije. To je ona ista krv, što je ti misliš prodati za 
trideset srebrenika. Ponesi je mojim neprijateljima, 
jer ovdje sam upravo otvorio svoje žile nad ovim 
kaležom, prije nego što bičevanje pri stupu i čavli 

5) Pisac izgleda smatra da se je i Juda pričestio. Mnogi 
savremeni tumači ne dijele toga mišljenja. Općenitije se drži 
da je Juda otišao po svršetku prvog dijela objeda. V. n. pr. 
P. Germanus a Corde Jesu, Passionis D. N. J. C. praelectiones 
hisitoiricae, vol. I. Romae str. 109 — 119 . 

na križu ne izvuku iz mog tijela posljednju kaplju 
ove krvi.« 

Oh ! kršćanske duše, šta mislite o ovoj neizmj er- 
noj ljubavi Spasitelj evoj ? Jest, istu noć, kad će biti 
predan, on je izabrao da ustanovi uzvišeni oltarski 
sakramenat Euharistije. I dok stvorenja truju nje- 
gov kruh da ga usmrte, on mijesi sa svojom krvlju 
drugi kruh, da im dadne život vječni! 

Takva je prva nježnost Isusove ljubavi u divnom 
oltarskom sakramentu. 


11 . 

ISUS USTANOVLJUJE SAKRAMENAT EUHARI- 
STIJE KAD NAMJERAVA OSTAVITI ZEMLJU. 

Ovdje se žarka ljubav Isusova pokazuje isto 
tako davnom kao i domišljatom. 

On je znao da mu preostaje samo još malo vre- 
mena da provede među ljudima, jer se trebao po- 
vratiti svome Ocu, da mogne razoružati božansku 
srdžbu kad potegne mač proti grješnicima. No jer 
odijeliti se od svojih stvorenja bila je žrtva odveć 
teška njegovom srcu, on je pronašao divan način 
kako da od njih ode a da ih ipak ne ostavi. On je 
ustanovio neizrecivi sakramenat, u kome, promije- 
nivši bit kruha u bit svoga vlastitog, živog i pravog 
tijela, ostaje stvarno u svijetu pod koprenom ne- 
kolikih čestica, premda se ovo isto tijelo doskora tre- 
balo podići na jednom oblaku više od neba. Videnti- 
bus illis, elevatus est: et nubes suscepit eum ab oculis 
eorum, vidješe oni, gdje se podiže, i uze ga oblak iz 
očiju njihovih (Dj. Ap., I, 9.). 

Na ovaj način on nam je pokazao kako mu je 
silno drago stanovati među ljudima. Jer da nadoknadi 
svoju jednu otsutnost, do koje je došlo njegovim 
odlaskom k Ocu u nebo, on je pomnožio milijone puta 

svoju prisutnost na zemlji. Oblak ga je, istina, sakrio 
ispred naših očiju na Maslinskom brdu. Ali njegova, 
mu je ljubav nadahnula misao kako da uvijek među 
nama ostane. Tako je božanski ljubitelj duša otišao 
a da nas nije ostavio ; i, da bi nam osigurao svoju 
prisutnost, ostavio nam je dva najdragocjenija za- 
loga, svoje vlastito tijelo i svoju vlastitu krv. 

A recite mi sad šta je to bilo u svijetu, što je 
moglo tako sputati i privezati Srce Isusovo uz bića 
koja je stvorio? 

Sve što znam o tom, znam iz Evanđelja : Mundus 
enm non cognovit . In propria venit et sui eum non 
receperunt. Svijet ga nije upoznao . K svojima je do- 
šao i svoji ga ne primiše (Iv., I, 10, 11). Na ovoj 
zemlji, ođ koje nije umio da se rastane, naišao je 
samo na krvave uvrede, strašnu nezahvalnost, biče- 
vanje, prezir i sramotu; štalicu, da se u njoj rodi i 
ki*.ž, da na njem umre. Jedva, da je na njoj našao 
Petra, koji, nakon što ga se tri puta odrekao, jedan- 
put ga je priznao; jedva, da je našao Magdalenu, 
koja ga je, nakon tolikog vrijeđanja, um jela napokon 
da uzljubi. 

I eto, to je sve podjarmilo Srce Isusovo tako, da 
ga je pričvrstilo uz srca ljudska. 

Isus ljubi svijet ljubavlju koja zarobljuje i spu- 
tava njegovo Srce, a svijet ga odbija okrutnim uvre- 
dama. I tada upravo Isus se jače veže uza nj. Od 
tih uvreda, on kao da kuje isto toliko prstenova za 


f lanac svoje ljubavi, kako bi nerazdjeljivo ostao sje- 
dinjen s ljudima u ovom sakramentu 6 ). 

»Pusti me, govorio je anđeo Jakobu, koji se je 
borio s njime, samo čitavu jednu noć, pusti me da 
odem; jer evo zora se približuje, a jednom je anđelu 
ovo dosta što je i ovoliko ostao u rukama čovjeka« 7 ). 

Ali, čuda li božanske ljubavi! Ono što nije doli- 
kovalo anđelu, zar će pristajati Bogu? Da, hoće, i to 
će biti djelo ljubavi Isusove. 

Ovom Kralju anđela, trideset i tri godine, što 
ih je proveo u rukama i društvu ljudi prošle su kao 
časak; oni su ga prezirali, nijesu htjeli da znadu za 
nj, odbacili su ga; svejedno! Da ih ne bi ostavio, on 
pristaje da ga se zatvori u svetohranište, makar u 
kutu kakve crkve, i, što više, da ga se tu zatvori kao 
da je u tamnici : pod ključem! 

Kršćani, ja tvrdim: ako vas ovakva tajna ne 
ražari ljubavlju za Isusa-Hostiju, ah, to je stoga 
što više nemate nutrine i jer su vaša srca tvrđa od 
mjedi, šta! Ovaj veličanstveni Bog postaje vaš za- 
robljenik, a vi ga i dalje držite pod ključem u sveto- 

6) Kako je pravo imao sveti Ambrozije, kad j:e pisao 
ove lijepe riječi: Est clavus in amore. Ljubav je prikovana. 
Ništa tako ne veže sirce uz predmet kao ljubav. 

7) To je onaj poznah događaj iz Sv. Pisma, u kom se 

opisuje povratak Jakobov u zemlju otaca njegovih: »Jakov 

prevede svoju porodicu preko nekog potoka, a on osta sam. 
Tada se jedan čovjek borio s njim do jutra, pa kad nije mo- 
gao nadvladati Jakoba, reče mu: »Pusti me, zora je«. Jakoib 
mu odgovori: »Neću te pustiti dok me ne blagosloviš« (Gen., 
XXXII, 24—27). 

hraništu! Toliko nečuvenih divota ne doimaju se 
vaših očiju? šta! Iz ljubavi Bog postaje postaje čo- 
vjekom u štali ! Iz ljubavi, vladar se zatvara u sve- 
tohranište? »0 ljubavi, koja si tiranskom postala, 
kliče ovdje sveti Augustin; o ljubavi okrutna! Kako 
da tako snizuješ najviše veličanstvo? Kako da se usu- 
diš vezati nevinost?« 

A ipak vi to znate, kršćanske duše, ljubav je osu- 
dila Isusa na vječnu tamnicu . 

Evo ga uhvaćena, pod prilikama malo kruha, u 
jadnom svetohraništu ; predana nedostojnu stvore- 
nju 8 ), koje ga po volji zatvara i otvara. Sigurni smo 
da je tamo, i da nam sa dna toga skrovišta nepre- 
stano govori ove mile riječi: » Ecce ego vobiscum 
sum omnibus diebus usque ad consummationem sae- 
culi, evo ja sam s vama u sve dane do svršetka svi- 
jeta (Mat., XXVIII, 20). Bez sumnje ja živim i vla- 
dam na nebu, gdje moje prijestolje počiva na krilima 
najuzvišenijih serafina; ali mene vi također stvarno 
posjedujete na zemlji. Jer i premda sam se udaljio 
od vas, nisam vas htio ostaviti, i predao sam se va- 
ma u luke, sakriven pod koprenom ovog sakramenta. 
Ovdje anđeo neće reći dušama, koje za me pitaju, 
ono što je kazao nekoć onoj svetoj ženi, što me je, 
sva u znemirena tražila u grobu : »Non est hic , nema 

v . , 8 ^ ^ s 'f c ovim riječima označuje naravnu nedo’stojno'st 
čovjekovu, da bude službenik oltara i koja je čovjeku vlastita, 
makar inače bio i vrlo svet. Samo neizreciva naklonost i do- 
brota Božja mogle su čovjeka pozvati na ovako veliku službu. 


ga ovdje«; Onaj, koga ti ljubiš, iščezao je, jer oni, 
koji su čuvali njegovo tijelo nisu umjeli paziti. Ali, 
na ovim oltarima moja ljubav uvijek bdijući čuva 
stražu; stoga niti hoću, niti mogu da se udaljim; i 
kad bi to htio, ne bi imao hrabrosti da to učinim. 

Evo zbog ovoga se sveta Terezi ja od Isusa 9 ) 
čudila slušajući neke osobe, kako žale što nisu živjele 
u doba kad se Isus razgovarao s ljudima i živio na 
zemlji. »To je budalaština, nije se ustručavala reći 
ova moja sveta i slavna majka; jer u Euharistiji, 
tom remek-djelu božanske ljubavi, mi posjedujemo 
istog Isusa; onog istog, koji je, kao malo dijete, pla- 
kao u jaslicama, onog istog, koji je, kao odrastao 
čovjek, propovijedao po javnim mjestima, od važno 
se izlagao teškim naporima i umornosti, hodao 
suhih nogu po valovima; istog, koji je, prikovan 
na križu, prosuo po Kalvariji svoju krv; istog na- 
pokon, koji je slavan izašao iz groba, čemu dakle 
dakle uzdisati? čemu žaliti za vremenima kad se mo- 
glo uživati gledajući Isusa i boraveći u prisutnosti 
njegovoj 10 ).« 

Mi smo, naprotiv, danas sretniji. 

Doista, i kad bismo mogli bili slušati ga onda 
j kako govori i gledati ga u njegovom smrtnom tijelu, 

bi li nam bilo dano da ga uvedemo u svoja prsa i u 
svoje srce? 

i 

9 ) Sv. Terezi ja Aviliska, koja je živjela u 16. stoljeću i 
bila velika obnoviteljica karmelskog reda. 

10) V. put k savršenosti, pogl. XXXV. 

Jedino Magdalena, koja je gorila od ljubavi za 
nj, dobila je naročitu milost da je mogla svojim su- 
zama prati noge Spasiteljeve, ljubiti ih, otirati ih 
svojim kosama ; a uza sve to, doskora joj on zabra- 
njuje da ga se dotiče! Jedan jedini njegov učenik, 
onaj koga je on naročito ljubio, mogao je prisloniti 
glavu na njegova prsa! Ali u sakramentu ljubavi, on 
nam dopušta ne samo da ljubimo njegove noge, nego 
njegova usta* ne samo da spavamo na njegovim 
prsima, nego on svima daje mogućnost da počivaju 
u krilu njegovu i sam u nas dolazi, jer kako pravo 
kaže sveti Jeronim: »na euharistijskoj gozbi Isus je 
naše jelo, a mi smo njegova hrana; on silazi u naše 
srce a mi ulazimo u njegovo«. 

Pogledajte, nakon ovoga, morate li na čem zavi- 
đati onim vremenima, kad je utjelovljena Riječ ži- 
vjela i razgovarala se s ljudima. 

Ne recite da na našim oltarima, vaše oči opažaju 
samo malo kruha, i da je ljepota tijela Isusova sa- 
krivena ispred vaših očiju. Jer ja vas jako molim, 
da oživite u sebi vjeru, što ste je crpli u krilu Crkve 
katoličke, svoje Majke, i kojom vas je ona dojila, kao 
majčinskim mlijekom, zajedno sa svojom pravom i 
neprevarl j ivom naukom, i koja vas mora uvjeriti, da 
u divnom euharistijskom sakramentu, posjedujete 
tijelo i dušu Isusovu sa svim savršenstvima i svim 
sjajem. 

Odmaknite dakle, mišlju, posve laganu koprenu 
prilika što umataju tijelo Spasiteljeve i otkrit ćete 


I ono isto divno lice, koga serafini u slavi promatraju. 

r Vidjet ćete one iste oči, koje su jednim jedinim po- 

gledom umjele utješiti najočajnija srca; ona ista 
f usta, koja uvijek imaju život vječni, izvor, s koga 

teku sve nebeske slasti; one iste ruke, koje su činile 
tolika čudesa; one noge, koje su na zemlji, tolike ko- 
rake ljubavi za vas učinile. Jednom riječju, u Euha- 
ristiji ćete naći čitavu božansku utjelovljenu Riječ, 
koja je iz krila Očeva došla da otkupi i proslavi 
sve ljude. 

A ne mislite da su dijelovi prekrasnog tijela 
Isusova tu pomiješani i da se nalaze bez reda, pod 
malom prostranošću hostije; jer svi se oni u njoj 
nalaze sjedinjeni u divnom razmjeru koga je mogla 
pronaći samo njegova ljubav. Glava se ne nalazi na 
mjestu nogu, ni noge na mjestu ruku; sve je tu tako 
dobro raspoređeno u savršenom skladu, da anđeli, 
zadivljeni i zanešeni, promatraju taj svijet neizmjer- 
nih krasota. Tu ga je njegova neizreciva mudrost 
učinila na neki način nedjeljivim. Tu on, izmakavši 
prostornim uvjetima, a ne gubeći vlastitu protežnost, 
stoluje sav savcat u čitavoj hostiji i sav savcat pod 
svakim njezinim dijelom. Tu njegovo divno tijelo 
zadržava stalno potpunu cjelovitost, a ipak se može 
i uvijek pomnožavati. Njegova ljubav ga je navela, 

S da se ovim neshvatljivim i čudesnim načinom ustali u 

Euharistiji, prije nego što na nebo uzađe. 

iii. 

ISUS USTANOVLJUJE SAKRAMENAT EUHA- 
RISTIJE, IAKO PREDVIĐA UVREDE KOJE ĆE 
BITI NANESENE NJEGOVOM DIVNOM TIJELU. 

Anđeoski bi govor bio nemoćan da opiše tu 
propovijeda Evanđelje, premda je znao da ga tamo 
skom sakramentu. 

Ako je najžarča ljubav natjerala svetog Pavla, 
kako se pripovijedan), da ode u Jeruzalem te tamo 
propovijeda Evanđelje, premda je znao da ga tamo 
čekaju lanci, tamnica i progoni, kakva mora da je 
bila ljubav, koja je prinukala, ne više apostole, nego 
Boga, da svoje tijelo ostavi na zemlji, kad je znao za 
bezbrojne uvrede koje će mu biti nanesene? 

Da, blagi Isus je predviđao sve uvrede, sve ogav- 
ne napadaje, što su imali biti počinjeni proti njemu 
na našim oltarima; no ništa ga nije moglo spriječiti 
da se ne preda u ruke svojih nezahvalnih stvorova. 
Znao je on, da će jedni ljudi svojom nečednošću 
uskratiti mu poštovanje što mu ga u crkvi duguju; 
da će drugi doći do na podnožje oltara da svojim pre- 
zirom povrijede njegovo Srce. Znao je on, da će se 
zločinačke ruke dići jednog dana, da udarcem bodeža 
11) Dj. Ap„ XX, 23, 24. 


probodu njegovo Srce, i da će se naći ljudi tako 
pokvarenih te će htjeti strovaliti njegovo tijelo sa 
stijene u provaliju i nogama ga pogaziti. No ništa 
nije bilo sposobno da ohladi njegovu ljubav i da ga 
udalji od ljudskog društva. Sveti je Pavao rekao da 
se ne boji podnijeti sve muke, ni predati se svojim 
neprijateljima, jer vezan Duhom, on je mislio jedino 
na to kako da izvrši svoj apostolski poziv 12 ). Kako bi 
se dakle Isus mogao bojati da ostane u svetohraništu, 
izložen svim uvredama, on, koji je po svojoj biti 
sama ljubav, koga samo njezine zapovijedi nadah- 
njuju i samo njezine želje vežu? 

Ipak, o božanski Otkupitelju, dopusti da te ovdje 
nešto zamolim. 

Tvoj apostol nije još bio dovršio svoga poslanja. 
Ali zar ti nisi pobjednički i divovskim koracima pre- 
trčao put svoje ljubavi? Zar ti nisi na križu izjavio, 
pred onu tako okrutnu i sramotnu smrt, da je sve 
dovršeno? Pa nije li otad tvoja ljubav mogla raču- 
nati na počinak? čemu da ostaj eš na putu poslanja 
po Euharistiji? Ah! kako je dobro označio ljubav 
onaj koji je rekao da je ona krug koji se neprestano 
okreće oko jednog drugog kruga: Amor est circulus 

12) »I sada evo me sili duh, da idem u Jeruzalem, ne 
znajući šta će mi se u njemu dogoditi, osim da mi Duh. Sveti 
po svim gradovima svjedoči, da me u Jeruzalemu čekaju okovi 
i nevolje. Ali ja ne držim, da moj život išta vrijedi, samo da 
svršim trku svoju, t. j. službu, koju sam piri, mio od Gospodina 
Isusa, da dadem svjedočanstvo evanđelju milosti Božje (Dj. 
Ap. XX. 22 — 24’«. 


mrča circulum perpetuo revolutum! Nije li ljubav 
Isusova ovo neprestano okretanje? On hiti od neba 
k jaslicama, od jaslica Kalvariji, od Kalvarije k 
oltaru, od oltara opet prema srcima ljudskim. 

Stoga je eto naš predragi Otkupitelj izjavio da 
umire žedan najvećih muka: Sitio, žedan sam (Iv., 
XIX, 28). Ova žeđ, što ga je mučila na križu nije 
bila drugo nego žeđ da što više mogne trpjeti za ljude. 
U njegovim je prsima bilo vode, jer na prvi udarac 
koplja, ona je obilno iz njih potekla. Ali ta je voda 
samo povećala žeđ Srca Isusova; ona je treba sači- 
njavati s njegovom krvi, divnu Euharistiju; on je 
ćutio kako njegova žeđ raste pri pomisli na muke \ 
uvrede što će ih imati da podnese u ovom sakra- 
mentu. 

Kad je Bog bio stvorio čovjeka, on se odmo- 
rio 13 ) ; on se nije odmarao kad ga je otkupio uz ci- 
jenu tolikih radova i patnji. Na križu su bile zavr- 
šene njegove muke, ali u svetohraništu one se na- 
stavljaju 14 ). Spasitelj je nalazio slast u tome da za 

13) »I dovrši Bog sedmi dan djelo svoje što ga je učinio; 
i počinu sedmi dan od sveg posla što ga je učinio« (Gen., 
II, 2). Po sebi se razumije da riječi »počinu« ne smiju se uzi- 
mati u ljudskom i materijalnom značenju. 

14) ' Na kakav način? Zar Isus doista u svom slavnom 
stanju može trpjeti? Ne može biti govora — pisac to odmah 
sam naglašuje — o stvarnoj trpnji slavnog tijela Isusova. No 
Isus nije samo slavno tijelo. On je po strogoj nauci Crkve 
glava otajstvenog tijela, on sačinjava — i to nije nikakva me- 
fora — zajedno sa svim članovima na zemlji i u nebu jedno 
otajstveno tijelo Kristovo, »corpus Christi mysticum« tako da 

nas trpi; a kako je iza svoje smrti postao nesposoban 
da trpi u svom tijelu, ustanovio je Euharistiju, kako 
bi mogao još trpjeti 15 ). Nezasitna je bila ljubav 
Isusova prema ljudima, jer nije joj bilo dosta što 
ga je učinila kraljem mučenika na Kalvariji, nego 
ga još žrtvuje na našim oltarima, i izlaže svaki dan, 
premda sakrivena pod sakramentskim prilikama, 
okrutnosti krvnika. 

Ah! kako da naša duša ne svisne od boli gle- 
dajući uvrede, što ih svijet nanosi naj uzvišeni joj tajni 
naše vjere? 

židov-izdajnik huli na nj, nevjerni otpadnik ni- 
ječe da postoji, nečedni katolik nema poštivanja pre- 
ma njemu, a svećenik bez počitanja omalovažava ga. 
Koliko uvreda svih vrsta! A Isus-Hostija, koji 
je imao biti predmet svega toga sa strane nezahval- 
nih stvorenja, predvidio je sve to i još gore stvari. 
Uza sve to, on im je velikodušno predao svoje tijelo, 
i s njime sve blago svoga božanstva. 

Tako je, kršćanske duše. 

uvrede koje ne mogu bolno odjeknuti u slavnom tijelu, u glavi, 
mogu odjeknuti i odjekuju u udovima njegovim. Po tome ra- 
zumijemo i nezaslužene trpnje svetaca i svih onih »koji hoće 
da pobožno žive u Isusu Ki*istu«. (Op. prev.). 

15) I opet naglašujemo: I u hostiji Isus ne može trpiti — 
jer se nalazi u slavnom stanju — ali može u onima, s kojima 
je po euharistiji tajanstveno,, ali posve stvarno povezan, i 
stoga je opravdano reći da on, lično u udovima otajstvenog 
svoga tijela trpi. Ovo je vrlo važno naglasiti da vjernici jednom 
razum jednu tu prividnu kontradikciju o trpnjama Isusa, koji 
više ne može trpiti. (Op. prev.). 

U ovom anđeoskom kruhu, Isus vam daje sve 
stvoreno i nestvoreno. Njegova svemoć nije mog 1 a 
ići dalje, ni njegova mudrost više se popeti, ni nje- 
govo blago još šta dati. U ovom sakramentu, on vam 
daje plodnost svog vječnog Oca, koji nema oca, koji 
rađa a da nije rođen, koji je početak bez početka. 
U njemu vam on daje ovu božansku Riječ čijom su 
moći stvorene sve stvari, a da ona sama nije stvo- 
rena ni od koje od njih, rođena samo od Oca, živa 
i naravna slika njegove biti. U njemu, vam daje Duha 
ljubavi koji proizlazi i od Oca i od Sina, koji je po 
naravi s obojicom istovjetan. 

Sve vam to Isus daje u ovom božanskom kruhu, 
jer u njemu daje sama sebe. »Davati, kaže Tertul- 
lijan, u tome je život Božji. Ali kad Bog sama sebe 
dadne, koji razum može to shvatiti?« Bog nepre- 
kidno napunja dobrima ljude koje je stvorio; ali u 
ovom neizrecivom sakramentu on uspijeva dati sama 
sebe. On se daje kao Bog i daje se kao čovjek. To je 
nenatkrilj ivi dar komu se je domislila njegova lju- 
bav: dati sama sebe i dati se da bude vrijeđan i po- 
grđivan, i to onda, kad se pokazao najđarežljivijim i 
naj nježnijim! 


IV. 

ISUS USTANOVLJUJE SAKRAMENAT EUHA- 
RISTIJE, DA OBNOVI NA NEKI NAČIN SVOJE 

UTJELOVLJENJE. 

Čim je nestvorena Riječ sjedinila svoje sveto 
čovještvo sa svojom božanskom naravi, ona ga je 
tako zavolila, da se kroz svu s vječnost nije više 
htjela od njeg odijeliti. Ali kad promatram oltar- 
ski sakramenat, čini mi se, da ljubavi Božjoj 
nije bilo dosta da samo jednom uzme ljudsko tijelo 
u krilu blažene Djevice Marije od koje je primilo 
ljudsku narav. Nego je njegova ljubav smislila divni 
način kako da obnavlja svoje utjelovljenje sjedinju- 
jući se tako često s našim srcima u božanskoj Euha- 
ristiji, da je Anđeoski Naučavatelj 16 ) naziva Extensio 
Incarnationis, 'produljenje utjelovljenja. 

Bila je nesumnjivo veličanstvena odluka, što je 
ju stvorilo kraljevsko vijeće Presvetog Trojstva, po 
kojoj je Riječ trebala uzeti ljudsko tijelo! Ali zar 
se još više ne moramo diviti kad vidimo, kako ovo 
sudište ljubavi odlučuje da će ova ista Riječ što je 
čovjekom postala ustanoviti Euharistiju, da se isto- 
dobno iznova sjedini s tisućama ljudi? Prvo Ut jelov- 


i r >) Sveti Toma Akvicnski. 

ljenje zbilo se na jednom samo mjestu i u jednom 
biću; stoga je Bog-čovjek bio prisutan samo na jed- 
noj točci zemlje. No to je premalo bilo njegovoj lju- 
bavi, i da joj udovolji, on je htio, po sakramentu 
Euharistije, prodrijeti i utjeloviti se na neki način 
u toliko pojedinaca i na toliko mjesta, koliko ima 
ljudi, koji se pričešćuju i oltara na kojima se posve- 
ćuje njegovo tijelo. 

Ovaj dragi Spasitelj nije htio da samo Betlehem 
bude svjedokom njegova spajanja s našom slabašnom 
i zemaljskom naravi; a zbog čeg, o nebesa? Jer nje- 
govo srce, plamteći ljubavlju, toliko je tu narav 
zavolilo, od prvog časa kad se je njom sjedinilo u 
prečistom krilu Marijinom, da je odmah smislilo 
nove načine kako da umnoži i proširi ovo sjedinjenje. 

Kad pomišljam da je Bog, nakon što je stvorio 
čovjeka i dao mu razumnu dušu, — čija je duhovna 
bit tako reći uzeta iz sama krila njegova, — ne mogu 
a da se vrlo ne začudim. Zar nije čovjek živa slika 
Božja? Zar čitavo Trojstvo nije sudjelovalo kod nje- 
govog stvaranja i s toliko brige, da Tertulijan ne 
oklijeva reći, da je Božanstvo stavilo u to sav svoj 
genij: Fuit divini cura ingenii? Ali evo Gospod pri- 
jeti da će ga potpuno uništiti, i kaje se što ga je 
stvorio ! 

No tako nije bilo nakon što je Spasitelj uzeo 
našu ljudsku narav; jer daleko od tog da bi se zbog 
tog kajao, on ustanovljuje sakramenat po kome se 
milijone puta združuje s našom naravi. 


Da se približi stvorenim bićima, Riječ je 
Božja izgleda čeznula, da izađe iz krila svoga Oca, 
gdje je bila sakrivena od sve vječnosti. Anđeoska je 
narav daleko plemenitija i daleko savršenija; a ipak 
on je volio postati čovjekom nego anđelom! Pa ako 
se tomu moramo silno diviti, šta da reknemo kad 
vidimo slavnog Kralja da se svaki dan združuje s 
našom palom naravi, tako da mi u Euharistiji, po 
riječima velikog svetog ćirila, postajemo jedno tijelo 
i jedna krv s Isusom. 

Nema sumnje da su nebeski duhovi, koji okru- 
žuju vrhovnog kralja naših svetohraništa očarani 
promatrajući čudesa beskrajne ljubavi, što je on po- 
kazuje prema našem jadnom čovještvu; i da su nji- 
hova srca pristupačna zavisti, sigurno ne bi umjeli da 
se od nje očuvaju pomišljajući da nikad nisu od svog 
Stvoritelja primili takvih dokaza ljubavi. Kad Sveto 
Pismo govori o anđelu, koji je imao da nosi Iliji 
proroku kruh, kojim se trebao hraniti, ono ne veli da 
mu ga je dao, nego da ga je bacio pokraj njega, dok 
je on spavao. Sveti Hilarije spominjući to duhovito 
primjećuje, da je anđeo time pokazao, — jer je ovaj 
kruh predočavao euharistijski kruh, — kao da na 
neki način zavidi veliku sreću koja je proroku bila 
namijenjena 17 ). 

17) Tekst. Sv. Pisma glasi: I baci se (Ilija!) i zaspe pod 
borovicom. I evo anđeo Gospodnji dotace ga i reče mu: ustani 
i jedi. I pogleda, i vidje kod uzglavlja svoga kruh pečen pod 
pekvom i vrč vode (III. Reg, XIX., 5, 6). Bit će dakle da je 

A šta sad mora da misle ovi slavni duhovi, kad 
vide kako se taj kruh jede, ne više kao predodžba, 
nego kao stvarnost; kako ga uzima ne više Ilija, nego 
svaki čovjek, ma tko on bio? 

Koliko li će puta oni jedan dragome reći: Oh, 
kako se obnavljaju čudesa što smo ih gledali u Be- 
tlehemu, kad smo silazeći brojni s nebesa dolazili 
da navijestimo mir ljudima! Tada smo se klanjali 
svome Kralju, obučenu u smrtno tijelo, dok je ležao 
i jecao među ružnim životinjama; no on je tada bio 
na rukama naše uzvišene Kraljice, i obasut c jelovima 
naj nježnije i najbolje majke koja je ikad postojala 
ili mogla da do vijeka postoji! A sad, evo, postao je 
hrana ljudi! Nastanio se u ljudima; počiva u pokva- 
renim nečistim srcima; jedu ga prljavi i nezahvalni 
grješnici! A mi, vjerni i najbliži đvorjanici Sveviš- 
njega, mi, počasna straža, koji gorimo pred njegovim 
prijestoljem u vječnom plamenu ljubavi, mi nismo 
okusili, ama baš ni jednom, naklonost što je bez za- 
sluga prima ljudska niskost! Oh, kad bi i mi mogli 
imati tijelo Isusovo u svojim serafskim srcima! Isti- 
na je da je naše netvarno biće stalno uronjeno u bo- 
žansku bit, koja se bez ikakva posredovanja združuje 
s našim umom, da nam omogući u punom svijetlu, 
gledati i uživati u našem Stvoritelju. Ali Gospodin 

sv. Hilarijie imao pod rukom neku drugu verziju ovoga teksta 
(Jeronimova prijevoda još nije bilo!) kad je u gornjem smislu 
shvatio ovo mjesto. Pisac pak ovog djela poveo se za sv. H. 
ne provjerivši teksta. 


nije htio da mi znadnemo za ovo novo i srdačno sa- 
kramentalno sjedinjenje s njegovim tijelom i njego- 
vom krvlju. Ove divne zaruke, ovo neizrecivo euha- 
ristijsko utjelovljenje, ostavljeni su ljudima! 0 pra- 
šino i pepelu ljudski! kakva ti je naklonost pokazana, 
kako si oplemenjena, pobožanstvenjena postala! 0 
neizreciva ljubavi Isusova, koja, nezadovoljavajući 
se time što si se jednom utjelovila u čistom krilu 
Marijinu, utjelovljuješ se sakramentalno svaki dan 
u krilu tvojih jadnih stvorenja! 


2 ' 

V. 

ISUS USTANOVLJUJE SAKRAMENAT EUHARI- 
STIJE, DA PONOVNO UMIRE ZA LJUDE. 

Glib od koga je Bog napravio prvog čovjeka, 
primjećuje učeni Tertulijan, nije bio samo glib, nego 
i zalog. Ako se ova živa posuda, što je izašla iz nje- 
govih ruku, razbije padom po grijehu, Bog se obve- 
zuje da će joj ponovno povratiti život žrtvovavši 
svoj vlastiti život za nju : Limus Me non tantum limus 
erat, sed pignus 18 ). 

On se tako obvezao ne samo prema prvom čo- 
vjeku, nego i prema svima njegovim slabim potom- 
cima, do konca svijeta, da će i umrijeti na križu i 
da će obnavljati svaki dan svoju žrtvu na oltarima. 
To je, uostalom, mišljenje i jednog slavnog učitelja: 
»Crkva, kaže sveti Ambrozije, slavi svaki dan pogreb 
našeg Otkupitelja«. 

Tako dakle smrt, što je ju Isus s neizrecivom 
ljubavlju prihvatio na Kalvariji obnavlja se bez pre- 

18 ) Pisac citira Tertulijana napamet. Evo točnog i pot- 
punog teksta ove duboke misli: Ita limus ille, jam tune ima- 
ginem induens Christi futuri in carne, non tantum Dei opus 
erat, sed et pignus. Tako onaj glib (Adamova tijela), već tada 
uzimajući sliku Krista u tijelu, nije bio samo djelo Božje nego 
i zalog. (Patrol. latina, Migne, Tertullianus, I. II. liber de 
resureetione carnis, pogl. VI., strpao 802). 


stanka na našim oltarima. Božanski i neokaljani 
Jaganjac umire na njima iznova i stvarno prikazuje 
žrtvu svoga vlastitog i pravog tijela. 

Onu krv, što je udarila iz njegovih žila pod pri- 
tiskom tako strašnih muka da se sunce sakrilo od 
užasa a stijene popucale od boli, Isus sipa u kalež, 
ne više pod udarcem šiba, nego snagom nekolikih 
riječi. Ne treba tu šiljatih čavala, što probadaju 
njegove ruke i njegove noge, ni okrutnog koplja što 
otvara njegova prsa. Ima sad drugo sredstvo mu- 
čenja, jače još nego sva ostala, naime njegova ljubav. 
Drugi službenici, marljiviji od krvnika, otvaraju 
mu žile na našim oltarima; njihov je jezik koplje 
koje otvara bok Spasitelj ev i, ukoliko to njihova ri- 
ječ može, oni proljevaju krv njegova tijela. Ovo je 
proljevanje stvarno, ali nekrvno, i božanska žrtva 
tajanstveno, mistično umire na oltaru. 

To je bez sumnje navješćivao kralj -prorok kad 
je govorio o izobilju našeg otkupljenja 19 ). On je vidio 
da Isus, u ovome sakramentu, neće prestajati davati 
svoj život kao cijenu našeg otkupljenja, i kao da nas 
nije već dosta otkupio na Kalvariji, on ga daje s 
toliko darežljivosti, da umire tisuće puta na našim 
oltarima. Jer on nam stvarno, svaki dan daje svoju 
krv; krv plodnu da bi jedna jedina kaplja prika- 
zana u kaležu Ocu nebeskom bila dovoljna da otkupi 

3 9) Copiosa apud eum redemptio, izobilno je kod njeg 
otkupljenje (Ps. CXXIX., 7). 

čitavo čovječanstvo, kad to otkupljenje, u božanskim 
odredbama, ne bi bilo već izvršeno. 

Ali čemu onda ovaj novi i tako čudesni dokaz 
ljubavi? 

Zar nije bilo dosta da jednom umre za nas da 
nas spasi? šta velim? u jednoj suzi, u jednom uzda- 
hu Isusovu bilo je više nego je potrebno da se otkupi 
tisuću svjetova. No on hoće, da se bolni događaji 
njegove smrti obnavljaju svakog puta u euharistij- 
skom sakramentu i da se krvavim slovima upišu pred 
našim očima 20 ), žrtva jednog života, što ga je pri- 
kazao za nas na križu, nije dovoljna, usprkos svoje 
neizmjerne vrijednosti, da ublaži njegovu žarku že- 
lju da umire iz ljubavi za nas. Kao da još i sada u 
ovome za trpnju nesposobnom tijelu ključa krv u 
žilama, nestrpljivo čekajući da se prospe za naše 
spasenje. 

čim se Isus rodio ta je krv protekla za ljude. 

On je otkrio jednoj svojoj vjernoj službenici, da 
u istom času, kad je ugledao svijetlo, — poput sun- 
čanog traka što prođe kroz kristal, a da ga ne slomi, 
ali ne da ga ne poljepša, — Marija ga je položila na 
malo slame, koja je svojom oštrinom ranila njegovo 
vrlo nježno tijelo, i krv je Sina potekla prije Maj- 
čina mlijeka. Bolestan od ljubavi već od kolijevke, 
Isus tješi svoje srce, i da izlije njezin suvišak, on 
pušta da teče krv njegova. 

20) Co.n os vivos caracteres de seu sangne (nav. dj.„ 
str. 45). 


Ali ni ovo proljevanje krvi, ni ono na Kalvariji 
ni jesu bili dovoljni žarkoj i neizmjernoj ljubavi 
Isusovoj. 

Sa dna naših svetohraništa on nam viče : Amore 
langueo , klonuo sam od ljubavi 'prema svojim stvo- 
renjima 21 ). Treba stoga da prospem svoju krv na 
Kalvarijama svojih oltara. Ono, što je nekoć učinila 
trnova kruna, što su učinili bičevi, čavli i koplje, to 
može ovdje učiniti sama moja ljubav. Dosta je neko- 
liko riječi mogla službenika da moja krv proteče 
tako, da moja otajstvena smrt nastupi toliko puta, 
koliko se puta obnovi posveta Euharistije. 

0 ljubavi moga Boga, kako si ti okrutna prema 
Isusu a puna sućuti prema ljudima! I kako ja, naj- 
nedostojniji svećenik na ovom svijetu, mogu živiti 
još pred ovim oltarom znajući dobro, da ću svojim 
rukama žrtvovati, Isusa, nevinu žrtvu! Pomišljajući 
na to, sveti Ignacije, slavni osnivač Družbe Isusove, 
proljevao je tolike suze prikazujući uzvišenu žrtvu, 
da umalo zbog tog nije izgubio vid; jednom dapače 
nije mogao dovršiti druge božične mise, jer je osje- 
ćao da umire od sućuti. 

Kakva je, naprotiv, naša neosjetljivost, kad pri- 
sustvujemo godišnjici smrti Spasiteljeve! 

Da je naša vjera življa, misna bi nas žrtva di- 
rala više nego žrtva na križu. Ah! kršćani, vjeru- 
jete li vi doista ono što smatrate i ispovijedate svo- 
- 1 ) Pjesma, nad pjesmama, II., 5- 

jom vjerom? Kad tvrdite da vaš Otkupitelj obnavlja 
svaki dan svoju žrtvu i svoju smrt na oltaru, gdje su 
suze da teku iz vaših očiju? Gdje su uzdasi da se 
otimlju iz vaših srdaca? Ah! moja braćo, neka Bog 
Euharistije, koji se je kao žrtva prikazao iz ljubavi 
prema vama, postane napokon jedini predmet vaše 
sućuti! jer on, nezadovoljivši se što je jednom umro 
za vas na križu, daje vam svaki dan svoju krv i svoj 
život u divnom sakramentu ! 


VI. 

ISUS USTANOVLJUJE SAKRAMENAT EU11ARI 
STIJE, DA ZEMLJU UČINI NEBOM. 

Među bezbrojnim zlima na koja smo osuđeni na 
ovoj kukavnoj zemlji, nema, po mom mišljenju, većeg 
od ovog dugog prognanstva koje nas udaljuje od ne- 
beske domovine za koju smo stvoreni. Nema, uistinu, 
veće nesreće za našu dušu nego što mora živjeti 
otsutna i odijeljena od svog Stvoritelja, i što ne mo- 
že uprijeti svoga pogleda na svoj posljednji cilj, 
kad je naj neodoljivi ja želja svih stvorenja da se sa- 
vršeno sjedine sa svojim ciljem. A ipak takva je naša 
sudbina. Po odredbi Božje pravde mi smo svi osu- 
đeni da uzdišemo u ovoj dolini suza i da se podvrga- 
vamo strogom zakonu, koji nam dopušta, da tek iza 
dugih i strašnih bura prispijemo na obale domovine. 

Ali ne klonite, siromašni prognanici ! 

Otarite svoje suze i veselite se; jer — o tom 
nimalo ne sumnjajte — premda živite na zemlji, vi 
ste također građani neba! Isus vas je ljubio tako 
profinjenom nježnošću, da je htio ostati ovdje na 
zemlji u divnom sakramentu, zato da vam zemlja 
postane nebom i kraj prognanstva domovinom. Ne 
javljam vam ja ovu dobru vijest; javlja vam je 

moja majka 22 ) velika sveta Terezi ja, koja je osta- 
vila nebesko obitavalište zato da siđe na zemlju i 
rastjera vašu dosadu. Ona je sva sjajna od slave 
blažene neumrlosti, rekla jednom od svojih sinova 
i, po njemu, nama svima: »Ista je sudbina nas, što 
smo u nebu i vas na zemlji; jer ako mi gledamo Boga 
u njegovoj božanskoj biti, vi ga posjedujete i uživate 
u njemu u presvetom oltarskom sakramentu.« Riječi 
dostojne da zauvijek ostanu upisane u srcima svih 
katolika ! 

Ova slavna učiteljica, puna nebeske mudrosti, 
uči nas tako, da nema više razlike između nas i iza- 
branika, između putnika i onih koji su već stigli na 
kraj putovanju, otkad nam se predragi Otkupitelj dao 
u Euharistiji. Istina je da izabranici trajno sjede 
za stolom božanske biti, kojom se hrane i kojom će 
se hraniti kroz čitavu vječnost. Ali i mi na zemlji 
jedemo taj anđeoski kruh, isti, kojim se izabranici 
slatko hrane u slavi. 

Ove divne riječi avilske djevice odgovaraju ri- 
ječima svetog Ivana Zlatoustog, kad u žaru svoje 
ljubavi prema božanskom sakramentu, pita svoje 
učenike: Znate li zašto je naš Spasitelj ustanovio 
Euharstiju? »Da promijeni, odgovara on, kraj na- 
šeg prognanstva u domovinu, i da nam zemlja postane 
nebom, Ut nobis terra sit coelum, instituit hoc sa- 
cramentum.« U svojoj nježnosti, Isus, taj neupore- 

22) Reformatoirica, zajedno sa sv. Ivanom od Križa, kar- 
meii ćanskog reda kome pisac ove knjige pripada. 


divi ljubitelj ljudi, nije htio da oni ostanu tako du- 
go prognani, a da ne okuse slast njegove slave; on 
nije htio da bude tolika razlika između sudbine jed- 
nih, putnika još na ovom svijetu, i sudbine drugih, 
koji su već prispjeli u nebesko obitavalište; da ove 
posljednje natapa sjaj kraljevstva nebeskog, dok bi 
oni prvi još uvijek nosili na sebi lance egipatskog 
ropstva. Svima on daje istu hranu, svima je odredio 
isto nasljedstvo. Pomišljajući na to sveti je kralj 
David proplakao kad je uskliknuo u ime svih ljudi : 
Dominus pars haereditatis meae et calicis mei, Go- 
spodin je dio moje baštine i kaleža moga^). 0 
moj Gospodine i moj Bože! Po ovom kaležu ti mi 
već daješ u posjed moju baštinu i sva tvoja dobra' 
Stvorivši čovjeka postavio si ga kraljem svemira; 
ali kad mu se ti sam ne bi bio dao u Euharistiji, on 
bi sa svojim kraljevstvom ostao rob, i, kraj sveg 
svoga bogatstva, prosjak. 

Recite mi sad, o vi, na koje svijet udara svakim 
svojim nevoljama, zašto bolno uzdišete, kad posje- 
dujete u svojim srcima svo veselje i slavu serafina? 
Imate u svetohraništu blaženstvo u malom sažeto, a 
vi plačete! Ah! vjerujte mi, od onoga dana, otkad je 
Naš Gospodin Isus ustanovio Euharistiju, ovaj kraj 
prognanstva postao je domovinom, jer vam u nekoj 
mjeri pruža iste osobine koje su vlastite izabranici- 
ma u slavi. 

23) Ps„ xv„ 5. 

Zar, uistinu, sveta Katarina Sijenska nije po- 
sjedovala (svetačkoj svojstvo neosjetljivosti prema 
bolima, kad je znala provesti po četrdeset dana a da 
nije ništa drugo uzimala osim euharisti jskog kruha? 
Zar ona slavna Kristina nije dijelila okretnost bla- 
ženih duša, kad bi iza svete pričesti, u trenu odletila 
na najviše tornjeve? šta da reknemo o Dominiku, 
tom divnom karmelskom cvijetu 24 ). Zar on nije po- 
sjedovao već na ovom svijetu divnu preobraženost 
slavnih tijela, kad bi, svršavajući' uzvišenu misnu 
žrtvu, digao se iznad zemlje kao pero koga u zraku 
podržava lagan povjetarac? Sveti Filip Neri, pravo 
čudovište božanske ljubavi, sjao je na zemlji blistavim 
sjajem nebeskih stanovnika, kad bi na oltaru iz nje- 
gova lica i čitava njegova tijela izbijali traci silno 
jakog svijetla 25 ). 

Ako dakle Isus Krist obogaćuje takvim darovi- 
ma tijela onih koji ga primaju, šta neće učiniti za 
njihove duše, po kojima ove milosti pruža? Kako 
opisati stanje duše, koja se, dobro pripravljena, na- 
hranila svetim tijelom Kristovim? čini mi se da već 
vidim kako se tu ostvaruje sretna izmjena, koja će 
se, kako uči moj Anđeoski Učitelj, zbiti u nebu, gdje 
će se vjera promijeniti u gledanje, nada u posjedo- 

24) Radi se o časnom ocu Dominiku od Isusa Manje 
(1559—1630), koji je izvojevao pobjedu kod Praga (1620), prvi 
osnivač i silno veliki dobrotvor Kongregacije Propagande, sla- 
van pa svojim čudesima. Proces je za njegovu beatifikaciju 

započeo. .. . .... 

25) Ovakvih i sličnih slučajeva povijest je zabilježila 

mnogo više nego pisac spominje. 

vanje, i ljubav u uživanje 25 ). Jer u Euharistiji, duša 
dobiva i posjeduje svoga Boga; a kadgod on se udo- 
stoji otkriti joj koji trag svoga božanstva. On kruni 
istodobno njezinu nadu dajući joj se potpuno; on 
nagrađuje njezinu ljubav dajući joj dio na njegovim 
osobinama, i daje plaću zaslugama njezine vjere 
osvijetljujući je sjajem svoga čovještva. 

Sada, kršćani, šta mislite o profinjenosti ove 
ljubavi, što je Isus pokazuje ustanovljenjem Euha- 
ristije? Da li je više mogao učiniti da vam zemlju 
promijeni u nebo? 

Bez sumnje, neizmjerna je bila ljubav Božja kad 
je stvorila nebo koga je namijenila da bude našom 
vječnom domovinom; no mi nećemo vidjeti te obe- 
ćane zemlje prije nego prođemo, uz cijenu besko- 
načnih radova i nekad vrlo dugog putovanja pusti- 
njom sadanjeg života. Do suza nas uzbuđuje izvan- 
redna ljubav Isusova, kojom je jednom rekao svetoj 
Tereziji: »0 moja kćeri, ja te toliko ljubim, da kad 
ne bi bio stvorio neba, za te bi ga izričito stvorio.« 
Ali šta da reknemo o još čudesnijoj ljubavi koja, po 
sakramentu Euharistije, snosi nebo na zemlju i pre- 
tvara naše prognanstvo u slavni boravak u nebeskoj 
domovini, pružajući nam Boga, naše blaženstvo? 

Ipak, nježnost Isusove ljubavi ide još dalje. 

26 ) Sv. Toma Akvinski, Summa theologica, Ia, q. XII., 
a. 7. ad 1.; — Quaest. disp. de Virfcut., q. 5, a. 2. ad 15. Por- 
tugalski tekst veli doslovno za sv. Tomu: o meu Angelico 
Mestre, moj anđeoski učitelj. Tako, uostalom, svi karmelicani 
općenito zovu sv. Tomu. 

VII. 

ISUS USTANOVLJUJE SAKRAMENAT EUHARI- 
STIJI V, DA BUDE PRISUTAN U SVIM VREME- 
NIMA I NA SVIM MJESTIMA . 

Glavna je značajka ljubavi, po Rihardu od svetog 
Viktora, da ne može pristati na rasta janje; jer, po 
svojoj naravi, ona ide za tim, da od bića koje ljubi 
i bića koje je ljubljeno učini jedno. Takvi bijahu Jo- 
nata i David, ovi slavni uzori savršena prijateljstva, 

0 kojima je pisano, da je duša jednog bila kao pri- 
lijepljena uz dušu drugoga 27 ). Ali, ako je tako, koji 
prijatelj ovdje na zemlji barem nekad ne trpi 
od podjele i koji ne osjeti udarac koplja što rastavlja? 
Vrijeme, koje sve proždire; udaljenost, koja uđalju- 
jući od očiju, udalji od srca; kolebanje u ljubavi; 
sjena proti vština : eto to je dosta i preveo da rastrgne 

1 najtješnje veze i odijeli i naj sjedinjeni ja srca. 
Karlo VII., kralj francuski, pitao je jednog svog 
prisnog prijatelja, šta bi moglo raskinuti njihovu 
prijateljstvo. »Veličanstvo, odgovori dvorjanik, jed- 
na jedina poruga.« 

27 ) I. Reg., XVIII., 1: Duša ise Jonatina prilijepila uz 
dušu Davida, i ljubio ga je Jonata kao dušu svoju. 



Ali ljubav Isusa-Euharistije stoji iznad toga 
zakona, koji ravna ljudskim prijateljstvima. Dolaze 
godine i stoljeća koji svojim ujedom izgrizaju mjed; 
dolazi sebično ili oholo nijekanje nevjernika vrije- 
đajući strašno njegovu moć i njegovu ljubav; dolazi 
prezir i vrijeđanje stvorova; Isus je uvijek tu u euha- 
ristijskom kovčegu, iznad valova svih poplava i ne- 
prestano nam govori : Ecce vobiscum sum usque ud 
consumutionem sueculi, evo ju sum s vama do svršetku 
svijeta 28 ). Ja sam uvijek ovdje i ja ću ovdje ostati 
do konca svijeta. Gozba Asuerija bila sigurno duga 
i neobično izobilna, ali je trajala samo sedam dana 29 ). 
Gozba što je ju Bog pripravio svome narodu u pu- 
stinji, premda dulja, bila je gotova nakon četrdeset 
godina. Ali koliko već dana, koliko već godina, ko- 


mctU, ZU. 

29 ) Ta kratkoća bacala je sjenu na sav taj sjaj. Tako 
je i ,sa svim vremenitim dobrima: častima, veseljima, bogat- 
stvom. Ma kako veliki bili, ako su kratkotrajni, jedva će čo- 
vjek što do njih držati. Naprotiv, što dulje traju, to ih više 
cijenimo: tako nam je draži malen užitak za koji znamo da 
ce dugo trajati, nego veliki užitak, koji prođe kao blijesak. 
A sve zemaljsko kratko traje, jer je odmjereno vremenom,, 
^oje je u poredbi s vječnošću, tek prolazan čas. Otud slijedi 
da vječno dobro i vječno zlo, ma kako mali bili, postaju silno. 
velLki, gotovo neizmjerni. šta da čovjek rekne 0 velikom 
vječnom zlu, kao što je pakao; ili o vječnom dobru kao što je 
nebo, o kom nam Euharistija daje neki predosjećaj ? To je du- 
boka misao piščeva puna nauke i pobožnosti. Mogli bi na- 
s vakoj . stranici dati zanimljivo tumačenje njegova teksta, 
c itatelj ce to sam moći učiniti, ako se imalo potrudi da raz- 
.aisija^ a iz toga će imati sve koristi što ih čovjek dobiva 
ozbiljnim a žarkim razmatranjem, ili još bolje slatkim pro- 
matranjem ovih velikih istina. 

liko već stoljeća traje svečana gozba tijela i krvi 
Spasiteljeve? I tko može reći koliko ona još ima da 
traje? 

Ono je bez sumnje lijepa stranica — i možda 
najljepša — što nam je ju ostavio sveti Pavao kad, 
uspaljen božanskom ljubavlju i goreći od nje, 
izjavljuje da ga ništa neće moći odijeliti od ljubavi 
Kristove 30 ). On prkosi trpnjama, životu i smrti, vla- 
stima ozgo i ozdo, i izjavljuje, da će pred svim tim 
bijesno razigranim valovima njegovo srce ostati 
nepokolebivo i neosvojivo kao granit na obali mor- 
skoj o koji vihor udara. 

Ali šta da čovjek misli o ljubavi Spasitelj evo j i 
kako da opiše njezin žar, kad razmišlja o njegovom 
svečanom obećanju da će ostati s nama u Euharistiji 
sve dok svijet bude trajao? 

Izgleda mi kao da ga čujem kako nam sa dna 
svetohraništa veli: Tko će me moći odijeliti od vas? 
Zar život? Ne, neće ni život , neque vita 31 ). Neće 

30) Evo čitava teksta svetog Pavla na koji pisac misli 
(Rim., VIII., 35—39) : Tko će nas rastaviti od ljubavi Kristove? 
Nevolja, ili stiska, ili progonstvo? ili glad, ili golotinja, ili 
pogibao, ili mač? Kao što je napisano: »Za tebe nas ubijaju 
cio dan, drže nas kao ovce, koje su za klanje«. Ali u svemu 
ovome pobjeđujemo po onome koji nas ljubi. Jer uvjeren sam, 
da ni smrt, ni život, ni anđeli, ni poglavarstva, ni sadašnjost, 
ni budućnost, ni sile, ni visina, ni dubina, ni drugo kakvo stvo- 
renje ne može nas rastaviti od ljubavi Božje, koja je u Kristu 
Isusu Gospodinu našemu. 

31) I sito mj., r. 38.; v. također retke 35, 26. Pisac navodi 
ove riječi napamet, ili možda prema drugim verzijama, kojih 
mi nemamo. 


ni onaj život koga sam tako mučno sproveo na zemlji, 
ni onaj koga sprovodim u ovom sakramentu, usred to- 
likih uvreda. Zar smrt? Ne, neće ni smrt, neque mors. 
Neće niti ona smrt na koju me svaki dan osuđujete, 
ukoliko imate vlast to činiti, razapinjući me iznova. 
Zar glad, a n fames? Ne, neće ni glad. Neće ni siro- 
maštvo na koje sam primoran u svom stanu poput 
kakva prosjaka, te jedva da mi daju ono malo ulja 
za moje svjetiljke, malo voska za moje oltare, nešto 
više manje pristojna rublja na kome počiva moje 
tijelo, šta će me dakle moći odijeliti od ljudi? Hoće 
li nevolja, an tribulatio? Ne, neće ni nevolja. Neće ni 
nečisti pogledi što ranjavaju moje srce; ni nečedni 
razgovori, koji me vrijeđaju, ni nedoličnosti, ni sve- 
togrđa što se počinjaju pred mojim očima. Hoće li 
duljina, an longitudo? Ne, neće ni duljina trajanja. 
Neće ni duljina vremena, ni tijek godina, ni mno- 
žina stoljeća. Carstva dolaze jedna za drugim i pro- 
laze, monarhije propadaju, svijet tisuću puta mije- 
nja svoje lice: ja uvijek ostajem u ovom svetohra- 
ništu, jer ja sam onaj koji se ne mijenja 32 ). Hoće li 
veličina, an altitudo? Ne, neće ni veličina. Ja sam 
jedini Sin Svevišnjega, i Bog neizmjerno veličan- 
stven. Jednim znakom ja pokrećem nebeska tjelesa i 
na tri prsta svoje ruke nosim čitav stroj svemira. 
Ali ni sva veličina, ni dubina, ni niskost stvorenja, 
ni ružnoća njihova stanja neće me ni časa moći 

32 ) Ego sum Dominus et non mutor, Ja sam Gospodin i 
ne mijenjam se. (Malahija, III., 6). 

istrgnuti iz ovoga sakramenta ljubavi, ni spriječiti 
me da živim među njima, jer sam svoje srce zauvijek 
ustalio na ovim oltarima. Ponam cor meum ibi cunctis 
diebus, stavio sam svoje srce tamo u sve dane 33 ). 

Eto kako prema nama postupa Bog koji je 
uzi j ubio ljude. 

On hoće da nam čini društvo i da ostane s nama 
do konca svijeta. On hoće da nas svakog sata, sva- 
kog časa, danju kao i noću, čeka u svom svetohra- 
ništu. On hoće napokon da bude prisutan u Euhari- 
stiji, ne samo u svim vremenima, nego i na svakom 
mjestu, i to je dokaz njegove neizmjerne ljubavi. 

Nikad ne mogu bez sućuti čitati priču o onom 
siromašnom uzetom čovjeku, koji je ostao trideset i 
osam godina ležeći pod trijemom, nesposoban da se 
primakne jeruzalemskoj kupelji, jedinoj na svijetu, 
koja bi mogla pružiti lijeka njegovim bolima. Ali 
ovdje moja duša osjeća se jako ranjenom ljubavlju 
promatrajući da na zemlji nema nijednog mjesta, 
gdje se ne bi moglo lako doći spasonosnoj kupelji 
krvi Isusove, jedinom lijeku uzetosti koju su uzro- 
kovali naši grijesi. Nema kraljevstva, nema pokra- 
jine, ni grada, nema kraja ni mjesta gdje se ne na- 
lazi, gdje se barem ne bi mogao naći ovaj božanski 
Spasitelj u svome uzvišenom sakramentu. Na naj- 
skromnijim mjestima, u najsiromašnijim kućicama, 
na najpustijim selima njegova ga je ljubav učinila 


prisutnim. Pohodim li najjadnije sirotište, pro- 
đem li kroz najnečistije ulice, i tamo ga sretam. 
Tražim li ga među vojskom, u buci logora, i tamo mu 
se klanjam. Napokon, kao da zemlja ne bi bila do- 
voljna, putujemo li morem, Isus-Hostija pušta da ga 
nosimo po vrhuncima valova, zato da nas i tuda 
prati 84 ). 

Sa svih strana i na svakom koraku on nam nudi 
blago koje pripada nebeskoj slavi. Fenič je, prema 
legendi, bio glasovita ptica, jedina svoje vrste; ali 
se rađala samo u brdima Arabije. Zlato je vrlo dra- 
gocjena kovina, ali priroda je pokriva u utrobi zemlje. 
Ništa nije sjajnije od dijamanta; ali mora ga se 
tražiti na dnu najskrovitijih rudokopa. Tijelo Isusovo, 
naprotiv, jedini i neuporedivi biser, optočen božan- 
skom Riječju, može se naći svagdje, bez troškova i 
bez truda. 

Ah! koliko veću darežljivost i veću ljubav poka- 
zuje Bog danas prema ljudima nego pod starim za- 
konom prema Izraelcima. 

Tada je na svijetu postojao samo jedan hram, 
jedna žrtva i jedan svećenik, a još su bili samo pre- 
dodžba ovoga sakramenta. Sada, jedva da bi se na 
čitavom prostoru kugle zemaljske našlo mjesto, gdje 
se ne nalazi, ne više predodžba, nego stvarnost. Mi 

34) Nije li već Isus u sv. hostiji puštao da ga se nosi i 
avijonoim, da brže pomogne dušama koje hoće da hrani i tješi. 
Nije li to divna pojava vidjeti kako njegovo tijelo tako reći po- 
prima krila kao njegova ljubav! (Op. francuskog prevodioca). 


33) II. Paral., VII., 14. 

ne trebamo više ići kao zaručnica iz Pjesme nad pje- 
smama, pitajući gdje je i gdje stanuje naš predragi; 
jer nesamo usred dana, nego svakog sata i na svakom 
mjestu on se pojavljuje pred nama, da nas hrani 
krvlju što ključa iz njegova boka. Nježni je pelikan 
vjerna slika njegova. 

Nekoć je, kovčeg zavjetni počivao samo na jed- 
nom mjestu, i kuća koja je imala čast da ga zakloni 
smatrala se sretnom. A koga da ne takne ljubav Isu- 
sova u Euharistiji: jer mi s njom ne primamo više 
zavjetni kovčeg Božji, nego Boga zavjetnog kovčega; 
ni jesu to više zakonske ploče, nego začetnik zakona; 
nije to mana, nego onaj koga je ona predočivala; 
nije to štap Mojsijev, nego lijepi rajski cvijet. I sva- 
kog časa gledamo tog Isusa, govorimo s njime, jede- 
mo ga, zatvaramo ga u svoja srca. Bog napunja cio 
svemir svojom neizmjernošću, i kad bi postojalo 
bezbroj svjetova, on bi istodobno posvud bio prisutan. 
Ali eto, njegova je ljubav bila tako domišljata, da je 
na neki način saopćila to visoko svojstvo čovještvu 
Riječi u presvetom oltarskom sakramentu. Za vri- 
jeme svog smrtnog života čovjek-Bog stanovao je 
samo na jednom mjestu zemlje; ali njegova je mi- 
losrdna mudrost dopustila ljudima da svagdje među- 
sobom mognu naći Boga-čovjeka i da mognu uživati 
u njegovom društvu. 


VIII. 

ISUS USTANOVLJUJE SAKRAMENAT EUHARI- 
STIJE ZA SVE LJUDE BEZ RAZLIKE . 

Ako naš slabi i ograničeni razum hoće sad da 
razumjedne dokle ide ova finoća Isusove ljubavi 35 ) 
moramo baciti pogled na ono što se zbiva na dvo- 
rovima knezova i velikaša zemaljskih. U njihovim 
dvorovima nalazite straže koje čuvaju sva vrata. 
Svatko ne može ući u pretsoblje; malo je osoba koje 
mogu doći do nutarnjih dijelova stana; a još su rjeđe 
osobe koje imaju pristup u dvoranu gdje se nalazi 
sam vladar. A šta da reknemo o njegovom stolu? 
Samo najviši i najslavniji dostojanstvenici dvora 
mogu za nj da sjednu, šta kažem? Ima prinčeva, koji 
iz državnih razloga, uskraćuju tu čast svojoj vlastitoj 
supruzi 36 ). 

Sad promatrajte dvor Kralja kraljeva u Euha- 
ristiji: vidjet ćete da su vrata njegove palače otvo- 
rena svemu svijetu bez razlike; susrest ćete za nje- 

35 ) esta finesa del arnor — piše u portugalskom tekstu. 

30 ) Pisac, kao što je shvatljivo, opisuje prilike svoga vre- 
mena, koje se razlikuju od naših. Ipak, ako su moderne demo- 
kracije u štočem promijenile ove običaje, ipak izvjesni cere- 
monijal i danas postoji na svim dvorovima, dapače i u pala- 
čama pretsjiednika vrlo demokratskih republika. 

govim stolom najslavnije, ali i najskromnije ljude, 
gospodara i roba, velika i malena, bogata i siroma- 
šna, prijatelja i neprijatelja, pravednika i grješni- 
ka 37 ). Sveti Ivan Zlatousti nije mogao da se dosta 
načudi kad je primijetio, da sami izdajice nisu isklju- 
čeni od kraljevske gozbe, što je Isus ugotovljuje na 
podnožju oltara, i da oni, koji ga prodaju da mognu 
udovoljiti kakvoj prostačkoj požudi, mogu s njime 
staviti ruku u zdjelu 38 ). 

Kad se jednog dana neki čovjek, protivno pro- 
pisima i postojećim običajima, pojavio u crnom odi- 
jelu na objedu rimskih senatora, svi se digoše i spon- 
tano poviknuše: »Tko se ikad usudio pojaviti tako u 
crnom odijelu na svečanoj gozbi ? Quis unquam coe- 
navit atratus?« A milosrđa li! neizmjerne li ljubavi 

37 ) Posljednje riječi treba pravo shvatiti. Pisac, očito, ne 
misli reći da bi i grješnici ukoliko su grješni imali pravo da 
pristupe Stolu Gospodnjem. On hoće samo da istakne misao, 
kako ovdje nema ceremonijala, koji bi se odnosio na vanjske 
formalnosti. Svakome je međutim kršćaninu jasno da postoje 
nutarnji uvjeti za pristupanje božanskoj gozbi, a to je čistoća 
srca. Čistoća je, kako veli francuski prevodilac, jedino strogo 
propisano odijelo. Bez njeg neka se nitko ne pojavljuje za Isu- 
sovim stotom. Ali preponi ča se i dostojno je da tu osnovnu 
oznaku duše nadopune posebna djela ljubavi. Nije dosta samo 
primiti Isusa u čisto srce, u kome naime nema smrtnoga gri- 
jeha, nego je potrebno — iako to nije pod grijeh propisano — 
zagrijati i uljepšati srce ljubavlju, čistoća pripravlja, a ljubav 
kruni raspoloženje u kome treba primati Isusa. Ali pretpo- 
stavivši to, Isus poziva sve ljude na svoju gozbu. Što više on 
je naredio svojim službenicima da natjeraju narod da dođe: 
compelle intrare, natjeraj da uđe i neka na ovoj gozbi crpe 
život vječni. Vidi Luka, XIV., 21—23. 

‘ 38 ) Mogu (iako nemaju prava da to čine!). 


Isusove! koliko ih dolazi sjesti za tvoj sto, koji su 
zavijeni u debelu tamu grijeha i s dušom crnjom od 
noći! A ipak, slatki ljubitelju ljudi, ti im puštaš svoje 
tijelo da ga jedu i tvoju krv da je piju. Tako je na 
ovoj svečanoj gozbi ljubavi. Slavni Kralj pristaje 
na to, da svi uzvanici sjednu za njegov sto; svi se 
primaju bez obzira na osobe, bogate i siromašne, pra- 
vednike i grješnike; jer ovaj je sakramenat uistinu 
sunce o kome je rečeno da se diže jednako nad do- 
brima i zlima 39 ). 

Da bi svi došli na njegovu gozbu on sakriva na 
njoj svoje veličanstvo, kojeg bi sjaj zaprepastio i 
očarao uzvanike. Sakriven pod velom skromnih pri- 
lika, on daje jesti kruh koji je doista Bog. Kad bi on, 
u ovom vrlo uzvišenom sakramentu, uzeo svoje sjajno 
tijelo, što je zasjalo na Taboru, siromašni i slabi 
ljudi morali bi se svega pobojati. Kad bi se na oltaru 
pojavio sav blistajući onom moći, koju mu je vječni 
Otac predao u ruke 40 ) krivcima ne bi preostalo drugo 
nego da bježe. Ali ovdje se on ne ističe. On ne nosi 
ni jedan od onih naslova, što ih je sveti Ivan vidio 
upisane na njegovom tijelu: Kralj kraljeva i vladar 
vladara , Rex regum et Dominus dominantnim 11 ) . 
Daleko od tog da bi nas plašio čudesimo, zbog kojih 

39 ) Ljubite neprijatelje svoje... da budete sinovi Oca 
svoga koji jie na nebesima, koji daje da sunce njegovo sja nad 
dobrima i zlima. (Mat., V., 44 — 45.). 

40 ) Data est mihi omnis potestas in coelo et in tema* 
Dana mi sva vlast na nebu i na zemlji (Mat., XXVIII., 18). 

41) Otkr., XIX., 16. 

ga je sveti Petar molio da se udalji, on se prilago- 
đuje prilikama svih ljudi: kraljevima on se daje kao 
kraljevima; siromašnima kao siromašnima; on po- 
staje hrana gladnima, vrelo vode žive žednima. 

0 duše kršćanske! ako iza ovog još uvijek sum- 
njate kako se duboko snizio za vas vaš Spasitelj i 
kako je ponizio svoje veličanstvo, čitajte pozorno 
slijedeća razmatranja; ali pripremite se, jer ja već 
vidim suze ganuća što teku iz vaših očiju dok budete 
promatrali sve ove, do skrajnosti velike, dobrote nje- 
gova srca u ovome uzvišenom sakramentu. . 


IX. 

ISUS USTANOVLJUJE SAKRAMENAT EUHARI- 
STIJE, DA BUDE . NAJPONIZNIJ1M l 

ČOVJEKOM. 

Trebao bi izraziti suzama a ne crnilom, uzdasima 
a ne riječima svu profinjenost Isusove ljubavi i do- 
mišljatost njegove nježnosti u presvetom oltarskom 
sakramentu. Jer doista, jezik zanijemi, misli nedo- 
staju da reknu kako je ljubav duboko snizila slavnog 
Kralja u Euharistiji. Cio je Isusov život bio nepre- 
stano vršenje poniznosti. Od jaslica do groba, jedini 
mu je cilj bio da se ponizi za ljude : rodio se ponizan, 
živio je još ponizni je, a umro je do skrajnosti osra- 
moćen. Ali kad ga promatram u oltarskom sakra- 
mentu, ne mogu a da se ne crvenim od stida, niti 
mogu razumjeti da je u svijetu ostao ma i najmanji 
trag oholosti ili taštine. 

Zar je moj Bog, sakrivši se pod prilike koma- 
dića kruha, mogao da se više ponizi? Utjelovljujući 
se sakrio je svoje božanstvo, ali se očitovao kao 
čovjek, i kao najljepši među sinovima ljudskim. 
Ovdje on sakriva svoje božanstvo i čovještvo: poka- 
zuje nam samo kruh. Bog se neizmjerno ponizio, 
kaže Apostol, kad se je sjedinio s ljudskom naravi, 

živom, razumnom i postao sličnim ostalim ljudima 42 ). 
Ali kakvo još veće poniženje ikad se je sjedinio s ne- 
razumnom i neosjetljivom naravi! šta velim, s na- 
ravi? dapače niti s tjelesnom biti, jer promijenivši 
bit kruha u svoju vlastitu bit on se združio samo s 
onim što je preostalo : sa slabim prilikama, bez vla- 
stite biti, vršeći tako najveću poniznost što bi je 
razum svih anđela skupa mogao da zamisli. 

Da je Bog sveo svoju neizmjernost na prostra- 
nost tijela malenog djeteta, to je čudo koje mora 
očarati svakoga tko ga promatra ; ali da se on ogra- 
niči na prostornost malog komadića kruha i kapljicu 
vina, tko može o tom pisati a da ne zaplače od ga- 
nuća, ili samo misliti na to a da mu srce ne pukne 
od ljubavi? 

Kralj svemira nalazi se cio u najmanjem djeliću 
hostije. Još više. Svevišnji se smanjio i zatvorio svoju 
veličinu u jedva zamjetljivi dio hostije! Ah, slavni 
junaci, glasoviti vojskovođe i osvajači zemlje, kako 
to da vaši spomenici još stoje? Kako da vaša oho- 
lost nije smrvljena gledajući ovaj prizor? Kako 
možete plakati iz slavoljublja kad čujete da ima samo 
još jedan svijet koji se može osvojiti? kad se veli- 
čanstveni Bog, stvoritelj svih stvari, zadovoljava, 
iz ljubavi prema vama, da živi i obitava u jednoj 
maloj nedjeljivoj točci prostora! 

42 Sebe je poništio uzevši bit (oblik) sluge i postao sli- 
čan ljudima, i u životu svome nađe se kaio čovjek (Filip., II. 7.). 


Poniženja Isusova u Euharistiji nadilaze sva 
poniženja njegova života na zemlji, o kojima nam 
pripovijedaju sveti pisci. Kad je razgovarao s lju- 
dima on ih je svu silu privlačio k sebi, jer ih je oča- 
ralo i poticalo božanstvo koje je otsijevalo iz njegova 
smrtničkog tijela. Tako, dok je bio dijete, došli su 
mu se, u Betlehem, pokloniti mudraci; u Egiptu je 
skršio oholost krivih bogova rušeći njihove kipove 43 ). 
Njegov je pogled bio tako privlačiv, da su dapače i 
oni Židovi, koji ga nisu poznavali, nagovarali jedni 
druge da pođu okusiti slast njegove prisutnosti i go- 
vorili su: Hajdemo vidjeti prekrasnog sina Mariji- 
na 44 j. Kad je postao odraslim čovjekom, oboružavao 
se osvetničkim bičem proti onima koji su oskvrnji- 
vali hram; kao gospodar je zapovijedao zemlji i 
moru, i đavoli su pred njim drhtali; kad je umro, 
sunce je potamnilo i zemlja, kao zaprepaštena, zavila 
se u tamu. 

Ali kako se isti ovaj Gospodin pokazuje danas 
drugačijim u Euharistiji! 

Tako je miroljubiv i tako ponizan, da ostaje 
sakriven pod prilikama kruha ne pokazujući ni naj- 
manjeg traga života. On se zaklanja u sjenu i umata 
u šutnju, koje još nikad nije prekinuo. On neće da 
se služi, pa ni jedan jedini put, svojim vanjskim 

43) Pisac ne veli odakle mu svi podatci. Nije isključeno 
da je u njegovo vrijeme postojala o tome kakva predaja. 

44) Druga jedna predaja sačuvala nam je ove dražesne 

riječi : Eamus ad suavitatem. Hajdemo milini (dragosti), da 
udišemo njezin miris i da na nas utječe. 

ćutilima: kao da su njegove oči zavezane, uši za- 
čepi jene, ruke i noge svezane, čovjek bi rekao da je 
samo srce ostavio da vrši svoje djelo; ali i u tom 
činu kakva snaga ljubavi 45 ) ! 

U ovom stanju on se prepušta volji ljudi, koji 
proviđaju s njime po svojoj volji. On se podvrgava 
dapače i životinjama. Uistinu, koliko su puta one, po 
povijesnim podatcima, pogazile ovo divno tijelo! To 
nije sve: on podnosi dapače djelovanje okoline u kojoj 
se nalazi; ili vatra za vrijeme požara proguta svete 
prilike kojima je opkoljeno njegovo tijelo kao kakvim 
odijelom; ili ih poplava svojom strujom odvuče da- 
leko; ili ih zemlja uzdrmana vulkanima pokopa u 
svom krilu. Ali evo, kršćani, još većeg čuda nego su 
sva ostala: u ovom tako uzvišenom sakramentu, Isus 
u svojoj poniznosti ide tako daleko da se podvrgava i 
đavlima: često puta su svetogrdni vračari ili frama- 
soni donosili božansku hostiju na svoje ogavne tajne 
sastanke, i na njima su se viđale legije paklenih du- 
hova, u ljudskim spodobama, kako skupa s njima 
plešu strašne plesove i gaze nogama to božansko lice, 
pred kojim nebesa padaju na koljena. 

Recite mi sad, tašti i oholi ljudi, šta mislite o 
onom isticanju vlastite časti i onim odvratnim po- 
častima, što se često iskazuju pred očima ovog istog 

45) Divna i duboka misao koju pobožnost piscu nameće i 
koju treba uzeti u širem smislu; jer ako je ^istina da se na- 
ročito ljubav odrazuje Euharistiji, ipak Naš Gospodin Spa- 
sitelj vrši u njoj i druga djela, kao djelo klanjanja, zahva- 
jjivanja, molitve itd. 

Isusa-Hostije? 0 zaslijepljenosti, koju bi trebalo 
oplakivati krvavim suzama! Stvoritelj je pod noga- 
ma svoga stvorenja; a stvorenje je bez osjećaja dok 
to gleda, usuđuje se vrijeđati ga u samoj njegovoj 
kući; ono će sve potpaliti i u krvi okupati zbog pi- 
tanja prvenstva 45 ), ili jer mu se ne dopušta da za- 
uzme određeno mjesto! 

Što se mene tiče, o sakramentu ljubavi, sigurna 
školo prave poniznosti, ja hoću da u svemu slijedim 
tvoju pođuku tako protivnu načelima i shvaćanju 
ovoga svijeta. I kako s tog oltara, kao s kakve pro- 
povijedaonice, ti mi pokazuješ kraljevski put vječnog 
života, ja izjavljujem da sam zauvijek učenik slatkog 
Isusa-Hostije, koji mi daje u tako čudesnim poniže- 
njima najočitiji dokaz svoje ljubavi. 


46) Kao da bi se moglo raditi o prvenstvu crva zemalj- 
skog — čovjeka, naročito kad je to u prisutnosti Kralja 
kraljeva! 

X. 

ISUS USTANOVLJUJE SAKRAMENAT EUHARI- 
STIJE, DA BUDE NAJSIROMAŠNIJIM 

ČOVJEKOM. 

Ovaj je uzvišeni sakramenat doista bezdani 
ponor u kome se razum gubi otkrivajući svaki čas 
beskrajnu dobrotu ljubavi Božje. 

Trebao bi ovdje da imam glas sposoban da od- 
jekne do granica zemlje, pa da svim ljudima saopćim, 
kakva je sva divna nježnost Isusova! Ali da im 
ocrtam silno veliku neimaštinu u kojoj je on odlučio 
da živi u božanskom sakramentu, opetovat ću same 
riječi, koje nam on neprestano opetuje sa dna svojih 
svetohraništa : »Egenus et pauper sum — Ja sam u 
oskudici i siromašan sam« 47 ) . Ja, koji sam razasuo 
zvijezde po svemiru, dao pokretnim nebeskim tjele- 
sima njihovo sjajno odijelo, obogatio ocean drago- 
cjenim biserima; ja, koji prekrivam poljane cvijet- 
nim sagovima, koji stvaram rudnike zlata u utrob: 
zemlje, koji zemaljskim vladarima dijelim kraljev- 
stva i carstva, ja sam dotle došao u svom siromaštvu, 
da od ljudi moram prositi nekoliko komada rublja 
za svoje oltare, nekoliko tjelesnika, da spustim svoju 


glavu, i malo ulja za svjetiljke moje kuće. Ja sam 
svijetlo svijeta, i cio svijet je natopljen sjajem moga 
ljudskog tijela, božanskim svijetlom što ga osvijet- 
ljuje i koje mu je dovoljno. A eto, ovdje na zemlji, 
jedva da ljudi upale pred mojim tijelom malu svje- 
tiljku, koju kadgod, zbog nemarnosti, puštaju uga- 
šenu čitavu noć ! 

Nije moguće da se vrlo ne čudimo, kad pomišlja- 
mo na skrajnje siromaštvo slavnog Kralja u njego- 
vim zemaljskim obitavalištima. Koliko je svetih 
posuda napravljenih od proste kovine! a ipak u njima 
počiva tijelo Božje. Koliki kršćani ne bi htjeli piti iz 
čaša u kojima se posvećuje presveta krv! Koliki bi 
se postidjeli kad bi takve čaše morali iznijeti na svoj 
sto! Prođite tolikim krajevima, tolikim malim mje- 
stima, gdje se slave svete tajne i vidjet ćete stvari 
koje će vam suze natjerati na oči. Vidjet ćete kato- 
ličkih crkava, koje su siromašnije od indijskih pa- 
goda, oltara, koji su prljaviji od divljačkih potleušica. 
Šta velim? Naći ćete po svijetu staja, koje su ured- 
nije od nekih svetišta! Do tog skrajnog siromaštva 
došao je Stvoritelj svih stvari iz ljubavi u presvetoj 
Euharistiji ! 

Ali još me se jače doimlje i dušu mi napunja 
zaprepaštenjem, kad vidim da njegova ljubav pri- 
hvaća i takav oblik siromaštva u kome, kadgod, nje- 
govo tijelo opkoljuju crvi. Kad se svete prilike počnu 
kvariti, naravno se stvara neka tvar u koju se za- 
vlače ličinke crvi. Ove gadne životinje nisu se usu- 


47 ) p s . LXIX„ 6. 

dile približiti tijelu Isusovu kroz tri dana što ih 
sproveo u grobu; ali u sakramentu ljubavi gdje po- 
kazuje veće primjere siromaštva nego u grobu, on 
dopušta da se crvi približe njegovu tijelu. Ništa nije 
tako rastuživalo svetog čovjeka Joba, tako strpljiva 
u svojoj bijedi, kao spoznaja da su na nj navalile 
ove gadne životinje. Na kakvu li divnu dosjetljivost 
nije došao Isus, da sve siromašniji i siromašniji 
postane iz ljubavi prema ljudima! Može li biti veće 
domišljatosti? Bog, on je postao čovjekom; čovjek, on 
postao kruhom; i pod prilikama kruha on kao da 
se miješa s crvima: Ego autem sum vermis et non 
homo , Ja sam crv a ne čovjek ! 48 ) 

A sada, kršćani, pogledajte palače kraljeva i 
velikaša zemlje. Promotrite raskoš njihovih grbova, 
sjaj njihovih stanova, obilje na njihovim stolovima. 
Pogledajte one krasne dvorane, one velelijepe krevete 

48 ) Ps. XXI., 7. Ove riječi odnose se zapravo na Isusa za 
vrijeme njegove gorke muke; pisac ih primjenjuje i na Isusa 
u presv. oltarskom sakramentu. — Po sebi se razumije da se 
cio ovaj stavak pobožnog pisca ima uzeti u posve određenom 
značenju. Pisac sigurno nije mislio reći — toliko teologije zna 
svaki srednjoškolac — da bi se samo tijelo Isusovo u Euha- 
ristiji počelo kvariti. Ono je po sebi nepokvarivo i kvariti se 
mogu samo sakramentalne prilike, koje su ovdje kao odijelo 
i koje čudom imaju iste osobine kao i tvar. Razumije se, da 
je ovo kvarenje prilika — pod kojima se nalazi tijelo Spasi- 
teljeve, kad je uzrokovano nemamošću Čuvara svetohrani- 

sta — ipak uvreda svetosti Kristovoj, šta bi rekao kakav veli- 
kan kad bi mu, nemamošću njegovih sluga, odijelo izjeli crvi? 
Treba primijetiti da ako kvarenje prilika bude toliko te se više 
ne vidi kruh ili vino, tijelo Spasiteljevo prestaje biti prisutno 
pod njima. Vidi o tome bilješku na kraju knjige. 


za koje se Indija i Kina lišavaju svojih najbogatijih 
proizvoda; pogledajte sjajne svjetionike, one svijeć- 
njake bez broja s njihovih tisuće svijetala. To je 
obitavalište slabašna stvorenja, koje, ma kako veliko 
bilo, nije pred Bogom ništa drugo nego prolazna 
sjena. 

Prenesite zatim svoj pogled na mjesto gdje pre- 
biva ovaj vladar, kojemu je prijesto tako svet, da 
su anđeli nedostojni da ga nose, i vidjet ćete, da u 
njem često nema stvari potrebitih za dostojno pri- 
kazivanje strašne misne žrtve; jedva da se nađu svi- 
jeće na oltaru i jedna siromašna svjetiljka slabo osvi- 
jetljuje svetište! Ja sam vidio u jednom raskošnom 
stanu hiljadu i po svijeća od najfinijeg voska kako 
osvijetljuju jednu dvoranu za svečanu noćnu 
gozbu! Za jedan ples prosiplju se bezbrojne svote, 
koje se ne bi potrošile za svog Boga. Njegov hram i 
njegovo svetohranište uronili su u tamu kroz čitave 
noći, i jedva da kakva siromašna svjetiljka plamsa 
u kom kutu njegova stana. 

Kako sam pravo imao kad sam rekao da nikad 
nije bilo siromaštva ravna Isusovom u Euharistiji. 
Bez sumnje, on je već od rođenja znao za najveću 
oskudicu; ali barem je ćutio da je rukama svoje 
nježne majke, koja ga je brižno omatala u vrlo čisto 
rublje. Istina je također, da je umro na križu lišen 
potpuno svega; ali našao se barem milosrdni Josip 
Arimatejac, koji je pokrio njegovo tijelo bogatim 
mrtvačkim pokrovom, da ga ukopa. 

Ljudi su imali sućuti prema sudbini Belizara, 
koji je najprije bio vojni zapovjednik velikog jed- 
nog carstva, a napokon spao na to da je ulicama 
prosio komad kruha, sretan još što je bio slijep te 
nije vidio svoje bijede. Ali pogled na Isusa, koji je 
u Euharistiji spao na najveću nevolju, ne izaziva ni 
najmanje osjećaje sućuti kod bogataša zemlje; oni 
čuju njegov glas koji im govori sa dna svetohraništa : 
Ja sam u oskudici i siromašan sam; ali njih zanima 
samo njihova mušičavost; drugamo se upućuje nji- 
hovo blago, drugamo njihovo bogatstvo, svojim po- 
žudama udovoljavaju njime. 


XI. 

ISUS USTANOVLJUJE SAKRAMENAT EUHARI- 
STIJE, DA BUDE NAJ POSLUŠNU IM I NAJ- 
STRPLJ1VIJIM ČOVJEKOM. 

Sveti Pavao, premda osvijetljen nebeskim sja- 
jem, htijući opisati neizmjernu ljubav Isusovu, nije 
ništa boljeg našao da rekne od ovih riječi: »Factus 
obediens usque ad mortem, postao je poslušan do 
smrti 4 ®)«. Ali, sa svim poči tanjem koje moramo 
imati prema Učitelju poganskih naroda, jaču dodati, 
da je on bio poslušan i dalje od smrti; jer u presv. 
oltarskom sakramentu vidim kako na zemlji i dapače 
u nebu sluša slijepo svoja stvorenja. Ako im se svidi 
da ga izlože po čitave dane i noći pred očima vjer- 
nika, on im to ne priječi; ako ga se nosi kroz ulice 
i preko javnih trgova, on se tome ne protivi; ako ga 
se ključem zatvori, pa ga se drži zarobljena u sveto- 
hraništu, on na to pristaje: on se svemu pokorava. 

Po Svetom Pismu samo o jednom čovjeku zna- 
mo da je bio stvoren po srcu Božjem 50 ). Neka mi 
bude dopušteno reći da je u Euharistiji, Bog postao 

49 ) Filip., II., 8 . 

50 ) Quaesivit Dominus šibi virum juxta cor suum, Tra- 
žio je Gospodin sebi čovjeka po srcu svome. (I. Reg., XIII., 14). 

po srcu ljudskom, jer se njegovo srce prilagođuje 
volji i željama svih ljudi. Ali ako njegova poslušnost 
prema stvorenjima na zemlji začuđuje, šta da rekne- 
mo o poslušnosti koju on pokazuje prema njima čak 
u nebu. Oh, evo najvećeg čuda božanske ljubavi! 
Najviši, slavni Kralj, stoluje na silno uzvišenom pri- 
jestolju svoga veličanstva, anđeli mu se klanjaju, 
slušaju ga najveće nebeske sile; a eto na prve četiri 
riječi njegova sluge 51 ), on doleti na njegov poziv da 
se stavi u njegove ruke s tolikom spremnošću, da već 
dvadeset stoljeća, on od tog nikad nije izostao, niti 
će do konca svijeta ikad izostati, čim se riječ sveće- 
nikova začuje u nebeskim visinama, Isus posluša; ne 
proteče ni jedan čas, ni jedan jedini časak između 
zadnjeg sloga posvetnih riječi i stvarne prisutnosti 
Boga-čovjeka na oltaru. Ništa ga ne zadržava, ništa 
ga ne zaustavlja; ni slasti u krilu Očevu, ni mila pri- 
sutnosti njegove nježne Majke, ni himne hvale kojima 
uzvišeni anđeli pjevaju njegovu slavu. Jezik, riječi, 
ruke svećenikove neodoljivo ga privuku s neba na 
zemlju 52 ). 0 jeziče! o riječi svećenikove neizmjerno 

51 ) U svetoj misi kod pretvorbe: Ovo jie tijelo moje. 

52 ) Pisac ovdjie govori običnim jezikom vjernika a ne 
strogo teološkim izrazima. Ne misli tvrditi da se Isus doista 
»dovede« s neba na zemlju, iako su veliki teolozi zastupali to 
mišljenje, osobito u njegovo vrijeme. On međutim, kao pravi 
tomista, zna šta uči o tom sv. Toma: »Christus fit praesens 
in SS. Eucharistia per veram transsubstantiationem h. e. 
per conversionem totius panis in corpus suum et totius sub- 
stantiae vini in sanguinem suum; non per aliquam actionem 
adductivam vel reproductivam. Krist biva prisutan u sakra- 
mentu Euharistije pravim preobraženjem biti, tj. obraćenjem 


moćne, koje Svemogućega otimljete njegovoj slavi i 
uz oltar prikrivate Onoga, koga ništa ne može za- 
držati ! 

Tko da se onda čudi kad vidi kako u Pjesmi nad 
pjesmama zaručnica odvodi za sobom božanskog lju- 
bitelja jednim svojim pogledom? i kako ga privlači 
jednim uvojkom svoje kose 53 ). Koga će iznenaditi, 
da je anđeo uzđignuo proroka (Habakuka) uhvativši 
ga za kose i odnio ga iz Judeje u Babilon, da dadne 
jesti mladom Danijelu, koji je bio u lavskoj jami 54 ). 
Mi smo svjedoci još daleko vanrednijih događaja: 
vidimo čovjeka, koji raspolaže samo s nekoliko riječi, 
kako svaki dan snosi s neba na zemlju samog Boga, 
da njegovim tijelom nasiti čitavo čovječanstvo. 0 
čuda li koje nijedno stoljeće nije nikad vidjelo! Do- 
voljno je da jedan čovjek govori pa da ga Bog sluša! 
Nekoć je, rekao je kralj David, Bog je jednom govo- 
rio, Semel locutus est Deus^) t Pa šta je proizveo? 
Rodio je Sina jednaka sebi po veličini i veličanstvu. 
Svećenik govori tisuće i tisuće puta : Pa šta on proiz- 
vede? Ne bi se usudio reći, da to sveti Augustin nije 

čitave biti kruha u svoje tijelo i čitave biti vina u svoju krv; 
ne kakvim činom dovođenja ili obnavljanja«. Ovako stvar de- 
finira P. D’ Ales u svojim predavanjima o Euharistiji, pozi- 
vajući se na sv. Tomu (lila, q. 75. a. 2 i 3). Razumije se da 
moć svećenikova i pri ovom strogo teološkom shvaćanju nije 
ništa manja. (Op. prev.). 

53 ) Vulnerasti eor meum in uno oculorum tuorum et in 
uno crine colli tui. (Pjesma nad pjesmama, IV., 9). 

54 ) Danijel, XIV., 35. 

55 ) Ps„ LXI., 12. 

prije mene kazao : Qui me creavit sine me , creatur me- 
diante me; Qui creavit me, dedit mihi creare se. Znate 
ii, pita ovaj veliki učitelj, šta činim kad govorim na 
oltaru? Onoga , koji me stvorio bez mene , ja stvaram; 
Onaj koji me je stvorio , dao mi je da ga stvaram. 
Svaki put kad izgovaram riječi posvećenja, ja stva- 
ram. Vječno rođenu Riječ Božju, u čiji sjaj i bije- 
štavost Izaija nije mogao ni časa da gleda svojim 
ljudskim očima, ja s nekoliko riječi svaki dan pro- 
izvedem na oltaru. 

Ja tvrdim da je poslušnost Isusa, koji dolazi na 
oltar na riječ čovjekovu veća od poslušnosti stvorenja 
koja su na riječ Božju izašla iz ništavila. Isto kao 
što moć onoga koji mijenja kruh u Boga izgleda veća 
od moći onoga koji mijenja ništavilo u kruh^e). 

Jednom je riječju Gospodin proizveo cio svemir 
iz ništavila, i ništa se nije oduprlo njegovoj zapovi- 
jedi: zvijezde, nebesa, zemlja, more, ptice, biljke, sve 
je s jednakom poslušnošću odgovorilo na glas Stvo- 
ritelj ev. Ali to su bila slaba i prolazna stvorenja, tako 
da sve ono što je slušalo glas Božji nije bilo ni mo- 
glo biti kakav drugi Bog, neizmjeran i vječan kao on, 
jer ne može da postoji više Bogova. Ali ljubav Boga 
prema čovjeku bila je tako velika, da mu je dao moć 
da ga proizvede u presvetom sakramentu ; i kad bi, što 

56) Hora em nao duvido affirmar que he mayor a obe- 
diencia que Jesus tem no Sacramento a voz de home daquella 
que as creaturas liverao na sna creacao a voz de Deas; as-sim 
como he mayor o proder de quem muda a pao em Đios, que. 
o de quem muda o nada em pao (nav. dj. str. 92). 


je dakako nemoguće, sveto čovještvo božanske Riječi 
bilo uništeno, riječi posvećenja bile bi dovoljno moćne 
da ga ponovno porode na oltarima. 

Abrahamovoj poslušnosti, koji se na poziv Božji 
spremao da mu žrtvuje svoga jedinog sina, divit će 
se sva vremena. Ali usporedite tu poslušnost sa po- 
slušnošću Isusa, koji sam, na poziv jednog čovjeka 
dolazi staviti sebe u njegove ruke da bude žrtvovan! 
Učenici Spasiteljevi čudili su se kad su vidjeli da 
zapovijeda valovima i oluji; a šta su morali osjetiti 
gledajući kako je u tolikoj mjeri poslušan svome 
svorenju, da mu dopušta, da otvorivši usta, otvori 
nebesa i njega samog iz njih dovede na oltar? Evan- 
đelista je smatrao da neće bolje opisati poslušnost 
Isusa — utjelovljenje Riječi — nego ako rekne: bio 
je poslušan Mariji svojoj majci. Ali uzvišena Djevica 
bila je doista na j savršenije storenje što ga je mogla 
i što će ga ikad moći proizvesti vječna Mudrost. Kako 
bi onda sveti pisci izrazili poslušnost Isusa, koji se 
u Euharistiji podvrgava zapovijedima nedostojna 
stvorenja? šta bi oni rekli, kod tolike poniznosti i 
poslušnosti, o pobuni toga stvorenja protiv Stvorite- 
lj evim zapovijedima; o opiranju njegovim nalozima; 
o tvrdoglavom kršenju njegova zakona o stalnom 
izbjegavanju božanskih nadahnuća? Ali govorimo sad 
o još daleko većoj dobroti kojom Isus trpi uvrede 
kojima ga se obasiplje u Euharistiji. 

Sveti Grgur Veliki naziva ljubav polugom duše: 
Amor est machina mentis. Te su riječi koliko zgodne 

toliko točne. Uistinu, kao što god poluge služe da se, 
u zrak dignu predmeti znatne težine, tako i ljubav 
blagosću olakšava muke i žalosti, koje po svojoj na- 
ravi, potište dušu. Sve što iz ljubavi Isus podnoisi u 
presvetom oltarskom sakramentu sa strane stvorenja 
dokaz je za to. Iste riječi koje je on upotrijebio da 
ustanovi Euharistiju kao da služe za to, da ga se 
vrijeđa. Ovo je tijelo moje , kaže on svojim aposto- 
lima dajući im ga jesti; iz ljubavi prema vama ono 
će biti predano i pogrđeno na tisuće načina. Ovo je 
moje tijelo , kaže on još i danas, evo zato ga ostavljam 
u sakramentu izložena zloći ljudskoj. 

Nažalost! Ljudi su i odveć udovoljili njegovoj 
neutaživoj želji da trpi za njih, jer na oltaru obnav- 
ljaju sve muke što ih je podnio na Kalvariji. Ako ga 
je jedan njegov učenik prodao za trideset srebrenika, 
zna se da je i jedan krivovjerac kupio posvećene 
hostije za još manju svotu. U Judeji se farizeji sa- 
braše i zavjeriše se da će ga pogubiti; u Njemačkoj 
tri protestanta sklopiše savez da će hodati po svijetu 
sijući bezbožnu mržnju protiv Spasiteljevu sakra- 
mentu ljubavi. Jedan novi Malko, stavivši svoju sve- 
togrdnu ruku na posvećenu hostiju, kad je ju sve- 
ćenik izlagao pred narodom da joj klanja, raskoma- 
dao je ju i pogazio nogama; jedan drugi, isto tako 
okrutan kao i Longin, probo je ju bodežom na oltaru. 
Konačno, nije moguće opisati sve muke i sve uvrede 
što ih presveto tijelo Boga-čovjeka mora podnositi. 

Božanski Jaganjac sve podnosi, i onaj koga Sveto 
Pismo naziva Bogom osvete ostaje miran i ne osve- 
ćuje se. Nekoć nije oprostio drskost Ozinu, koji je 
pružio ruku da pridrži kovčeg zavjetni; smrću je 
kaznio Ananiju zbog jedne samo laži; zemlji je zapo- 
vi jedio da proguta živa Abirona, jer je prezirao svoju 
službu, a medvjedima je naložio da prožderu obijesne 
dječake zbog jedne samo uvrede nanešene proroku 
Eliseju. Danas nema napadaja, koga taj isti Bog ne 
bi imao da podnese sa strane bezbožnika i nevjer- 
nika: baca se njegovo tijelo pod noge, probada ga 
se bodežima i baca u vatru! 57 ) 

Ali šta je moglo razoružati njegove božanske 
ruke u Euharistiji, ako ne neizmjerna ljubav prema 
ljudima, koja ga u njoj zadržava, šta je moglo sve- 
zati i spriječiti njegove ruke, da ne potope, kao ne- 
koć, toliko zločinaca u vodama potopa i da ne predaju 
plamenu čitave gradove za ništa manje zločine? šta 
je to, ako ne ljubav? Ljubav, koja ga izvrgava ne- 
prekidnim pogrdama, kojima ga obasipaju toliki 
ljudi, i među samim kršćanima prosipljući bez pre- 
stanka, u svojim govorima i svojim spisima, bez- 
božnu mržnju proti božanskoj tajni! 

Kad je Samson zaspao u krilu Dakle, osjetio je 
da mu snaga izmiče i doskora je oćutio kako mu nje- 

57) Novine sfu nedavno donijele vijest, da su komunisti 
provalivši u crkvu jednog malog mjesta u Francuskoj rasuli 
svete hostiju po zemlji i pucali onda iz revolvera na njih, na 
Gospodina Isusa. (Op. prev.). 

govi neprijatelji lancima vežu ruke, koje su bile 
naučene da lavove na komadiće trgaju i da ruše naj- 
čvršće stupove. Kao da je nešta slična — ali dakako 
u sasvim uzvišenom smislu — učinila ljubav Isusa- 
Hostije. I on, kad je jednom počinuo na prsima čo- 
vjekovim i postavio svoje prebivalište u njihovim 
srcima, nije više osjetio snage da ih kazni; i taj Bog 
nekoć neumoljiv za najmanje pogreške, podnosi sad 
najteže uvrede. Ah! kako je ljubav Isusova neupo- 
rediva! i kako nadilazi svako ljudsko shvaćanje I 
Nije mu dosta bilo što je dao svoje ruke prikovati na 
križ, on ih drži jako pričvršćene uz oltar. 


ISUS USTANOVLJUJE SAKRAMENAT EUHARI- 
STIJE, DA NAM BUDE HRANA. 

Nema i neće nikad biti na zemlji nesreće slične 
nesreći što je zadesila Adama, našeg prvog oca, iza 
strašne Božje kazne, kojom je bio osuđen da cio 
život jede svoj kruh u znoju lica svoga. Okrunjen 
divnim darovima, on je primio na dar slobodu, a kao 
baštinu milost. Okolina u kojoj je živio služila mu 
je i životinje su ga slušale, potpuno mu se pokora- 
vajući. Kroz vodu je prolazio suhih nogu; vatra ga je 
samo blago grijala, a zrak milo podraživao; jednom 
riječju čitava je narav o njemu zavisila i plaćala mu 
danak. No kakva nesreća bi prvi pad! Ove ruke, 
koje su donedavna držale žezlo, u trenutku su po- 
stale prisiljene da mučno oru koji zakutak neza- 
hvalne zemlje, što mu je mjesto kruha davala trnje 
i bodljike. 

Tako je Bog postupao s prvim čovjekom u raju 
zemaljskom. 

Ali kako drugačije postupa s njegovim potom- 
cima danas kad prebiva u Euharistiji! Koliko nas 
stoji kruh života? Gdje je umor i znoj kojim bi pla- 
tili presveto tijelo Isusovo? I ipak, kaže Anđeoski 

Učitelj, u njemu uživamo sve slasti, i to na samom 
izvoru, jer Bog je u njemu sjedinio, bolje nego u ma- 
ni, svu slatkoću svoje ljubavi. 

Sveta i svjetska povijest govori nam o majka- 
ma, koje su se, za vrijeme strahovitih gladi, hranile 
plodom utrobe svoje, djecom svojom; ali ne spominje, 
ni jedne koja bi u svojoj ljubavi išla dotle da bi 
svome djetetu dala svoga vlastitog tijela, da utaži 
njegovu glad. Takva profinjenost u dobroti ostav- 
Ije je bila samo neizmjernoj ljubavi Isusovoj, koji 
je, da izliječi našu bijedu, dao nam samo svoje tijelo 
kao hranu. 

0 čudo božanske ljubavi! Bog hrana čovjekova! 

Po fizičkom zakonu hrana se mijenja u bit onoga 
koji je uzima; božanska se narav ne može promije- 
niti u ljudsku narav 58 ). Prema tome narav čovjeka- 
Boga, koji se sjedinjuje s našom, ne može se nikako* 
u nju promijeniti. Ali njegova je ljubav pronašla 
divno i sasvim novo sredstvo preobražavan ja ; uči- 
nila je tijelo Isusovo hranom. I tako se je izgleda, 
njegova narav prilagodila koliko je moguće našoj 
i kad smo primili euharistijski kruh, možemo s pro- 
rokom reći: Sjeti se Gospodine, da si postao moja 
bit. Et nunc quae est expectatio mea? Nonne Domi - 
nus. Et substantia mea apud te est, A sad koga da 

58) Plemenitija narav čini sebi sličnim, dok ona koja ma- 
nje plemenita pretvara se i postaje slična prvoj,. Kod običnog- 
hranjenja, tvari se pretvaraju u naše biće; kod euharistijske 
hrane, po kojoj primamo Boga, mi se preobražavamo i po- 
stajemo njemu slični, božanski. 


čekam ? Zar ne Gospodina . I bit je moja u tebe 59 ). 
Gospodin je sam jednom objasnio smisao ovih riječi 
svetom Augustinu: »Ja sam, reče mu on, hrana stvo- 
renih ljudi; jedi me; ali namjesto da me u sebe pro- 
mijeniš, promijenit ćeš se u mene.« Ljubitelj ljudi 
hoće da se u Euharistiji tako usko s nama sjedini 
time što jedemo njegovo tijelo, da se preobrazimo 
u nj kakogod on postaje jedno s nama. 

Car Teodozije Veliki, vrativši se s jednog od 
svojih vojničkih pohoda, i sav još u žaru ratnog odu- 
ševljenja, stiskao je jako svoga sina Honorija na 
prsa, da mu, kako reče, saopći ratničke sklonosti. Isus 
se izlijeva u nas još bolje kad u času, dok njegova 
krv sva vruća teče iz njegovih žila, stišće nas sna- 
žno u svoj naručaj, pritišće nas uza svoje srce i daje 
nam svoj duh da nas nauči ratovati u ovom zemalj- 
skom životu, koji i nije drugo nego duga borba. 

Kad je otac laži rekao prvom čovjeku da će biti 
kao Bog ako bude jeo zabranjeni plod, neistinu mu 
je obećao i pretvarao se. Ali da je Adam bio mogao 
jesti nebeskog kruha, koji nam Isus daje u svom 
sakramentu, ja ga ne bi bio prevario, kad bi mu 
obećao da će biti pobožanstvenjen. » Znate li šta je 
euharistijski kruh? pitao je sveti Ćiril. To je nebe- 
ska pšenica posijana u djevičanskom krilu Marijinu, 
uskvasala u Crkvi i umijesita s krvlju Isusovom: 
Satus in Vir gine, in Ecclesia fermentatus « 60 ). 

59) Ps., XXXVIII., 8. 

60) Pisac ne daje cjelovita latinskog teksta. 

Tarentinci režući jednog dana svoj kruh zapre- 
pastile se kad opaziše da je sav crven od krvi. Odmah 
su u tome vidjeli predznak nesreća, koji su se na 
njih stvarno oborile i obarale kroz četiri godine. Ali 
pitajte svetu Tereziju kakvo je preobilje slasti napu- 
njalo čitavo njezino biće čim bi pri doticaju euhari- 
stijskog kruha osjetila da se krv prosiplje u njezi- 
nim ustima! Pitajte Mariju od Ognate, tu plemenitu 
kćer svetog Dominika, kakve je predosjeća je smrti 
imala kad bi svojim usnama približila obični kruh, 
dok je, naprotiv, drhtala od radosti kad bi pobožnom 
čežnjom primala kruh anđela, božansku Euharistiju. 
Svećenici su često puta pokušali, da je iskušaju, dati 
joj običnu hostiju mjesto posvećene, i svaki put je 
izgledala kao da će umrijeti. 

Završimo rekavši da se u ovome divnom sakra- 
mentu nalazi ključ zagonetke, koju nikako nisu mogli 
razumjeti uzvanici Samsona: tu je uistinu sakriven 
slatki med u ždrijelu lavljem 01 ); to je također pše- 
nica koju je pravi Josip odredio da sačuva od duhovne 
gladi Egipćane čitavoga svijeta; to je napokon kruh 
koga je ljubav Isusova promijenila u njegovo tijelo 
da bude na zemlji naša jedina hrana. 


61) Sud., XIV. 14, 18. Lav Juđe je Krist, a slatki med 
sakriven u ždrijelu lava je Euharistija. Tako barem shvaćaju 
neki tumači ovo mjesto. 


XIII. 

ISUS USTANOVLJUJE SAKRAMENAT EUHARI- 
STIJE, DA BUDE LIJEČNIKOM I LIJEKOM DUŠI 
I TIJELU. 

Smrt je, kaže Apostol, unišla u svijet po gri- 
jehu 62 ). I taj grijeh svojim otrovom, prođrijevši do 
u srce čovječanstva, zarazio ga je u tolikoj mjeri da 
je ubio u njem počelo vječnog života, koji mu je bio 
osiguran u stanju nevinosti. 0 nesreće li kakvoj 
nema ravne, i koju bi trebalo oplakivati krvavim su- 
zama! Neposlušnošću Adamovom svi ljudi koji su bili 
rođeni i koji su se imali da rode, navukli su smrt na 
se u jednom jedinom trenu. Ali gdje se umnožio 
grijeh, većma je izobilovala milost 63 J. Prekrasni plod, 
što nam ga daje Isus, novi Adam, može više učiniti 
da po njem dobijemo život, nego što je, da nam za- 
dadne smrt, učinio plod starog Adama otrovavši sve 
ljude. Kao svemoćni ustuk proti najvećoj zarazi što 
hara svijetom, prečisto je tijelo Spasitelj evo postalo 
kud i kamo sposobnije da daje život nego je grijeh 
sposoban da ga oduzme. 

62 ) Rim., v., 12. 

63 ) Rim V., 20. 

Divne li usporedbe! Ako je podno jednog drveta 
rod ljudski našao svoju propast, Otkupitelj mu je 
na drvetu također, — đrvetu križa, — donio spase- 
nje. Jednako, ako je izgubio život jedući, u Adamo- 
voj osobi, zabranjeni plod, on ga ponovno nalazi je- 
dući božansku hranu, koju mu Isus pruža u Euha- 
ristiji. Iz svog je krila Bog stvorio dušu prvog Čo- 
vjeka, kad mu je udahnuo život svojim dahom^), j z 
svog je također srca uzeo lijek da je oživi kad je 
bila mrtva. 

Teolozi, istina, i posve opravdano, zovu Euhari- 
stiju sakramentom živih a ne sakramentom 
mrtvih 6 °). Ali ako su kosti proroka Elizeja dotičući se 
jedne lješine ukopane kraj njega, smjesta joj po- 
vratile život 66 ), šta neće živo tijelo onoga koji je 
nadahnjivao proroke učiniti s dušama već ispo vi jedu 

64) Gen. II., 7: »Načini dakle Bog- čovjeka od gliba ze- 
maljiskog i udahnu mu u lice dah života i postade čovjek živo 
bide.« Pisac, kako se vidi, ovdjie kao i inače voli govoriti sli- 
kovitim i pučkim govorom Svetog Pisma. 

65 ) Zove se sakramenat živih, jer ga smiju primiti samo 
duše koje žive, tj. koje su u stanju milosti. Takvi su osim njega: 
potvrda, zadnja pomast, sv. red i ženidba. Sakramenti mrtvih 
su oni koji vraćaju duhovno mrtvima život, a to su: krst i 
pokora. Ali ako svetu pričest (kao i sve sakramente živih) 
smiju, primati samo oni koji su živi, kod kojih smrt ne vlada 
u duši, ipak i kod rasfcajana i i'spovijeđena pravednika, koliko 
još tragova minule smrti, koliko ludih sklonosti i težnja za 
ponovnom smrću! Zato Euharistija ima svrhu da nas od svih 
znakova smrti što više udalji i dadne nam stalan, neuništiv 
život u Kristu. U ovom i samo u ovom smislu imadu se shva- 
titi gornje riječi piščeve. 

66 ) IV. Reg., XIII. 21. 

pročišćenima! Ako je Isus jednom samo stavivši ruku 
na mrtvački sanduk, uskrisio sina udovice iz Naima; 
ako je jednim svojim pogledom uspio izazvati u Pe- 
trovim očima gorke suze, kojima je oplakao svoj gri- 
jeh, koliko je duša, koje su grijehom bile već postale 
duhovnim lješinama, ali su se pokajale i preobrazile 
odrešenjem, te uskrsle na nov život dotičući se, ne ko- 
stiju, nego živog tijela Isusova! Koliko se je tvrdih 
srdaca umekšalo, opralo u ovoj dragocjenoj krvi, 
koja pod udarcima božanskog nadahnuća, izaziva krv 
kajanja, bolje nego je Mojsijev štap nekoć izazvao 
vodu iz stijene! 

Ja često sebi predočim Isusa-Hostiju kako stoji 
pokraj duše koja leži uvaljena u grijeh te joj s njež- 
nošću govori: Ecce sto ad ostium et pulso, Evo me 
pred tvojim vratima i kucam G7 ), a vrata ostaju za- 
tvorena jedino za me, koji sam pravi ključ raja! 
Pusti me da uđem i broj onda, ako možeš, kucaj e 
moga srca bolesna od ljubavi zato što si mrtva. Zato 
da udovoljiš jednoj prostačkoj požudi, ti si me strpala 
sotoni pod noge, što on nije mogao da učini sa mnom 
ni onda kad mi je ponudio sva kraljevstva ovoga 
svijeta. Ovaj knez tmine zlostavlja tvoje srce koga 
bi ja, Kralj mira, htio da učinim svojim prijestoljem. 
Ovi lanci, koji te vežu kao roba u njegovoj službi, 
vrlo su tvrdi, ali da su tvrđi od dijamanta, krv Ja- 
ganjca moći će ih rastaliti. 


6 ?) Ofckr. III., 20. 

Koliko je Lazara, što su odavna umrli na ovom 
svijetu, pa se svaki dan bude kad čuju ovaj tako 
dirljivi poziv božanskih riječi! Koliko se obraćenja 
zbiva moću svog neizrecivog sakramenta! Toma se 
prstom dotakao otvorenog boka Isusova, i primio je 
vjeru. Longin je probo svojim kopljem okrvavljeno 
tijelo Spasitelj evo, i primio je svijetlo; kako bi onaj 
koji jede njegovo tijelo i pije krv njegovu mogao 
ostati u tami? Ako je legenda pripisivala Midasu 
moć da sve čega se svojim rukama dotakne promi- 
jeni u zlato, zar dodir Spasitelj ev ne može dati našim 
mjedenim srcima značajke najdragocjenije kovine, 
zlato čiste ljubavi? Ako je istina, kako kažu priro- 
dopisci, da neke zmije u Arabiji nemaju otrova zato 
što se hrane melemom, zar će se otrov grijeha opi- 
rati tijelu i krvi Isusovoj? Tako je stvar shvaćao \ 
sveti Bernard kad je govorio: Znate li šta umiruje 
vihor vaših buntovnih strasti? Kruh života, koji je- 
dete, tijelo Isusovo kojim se hranite; on utišava valove 
toga oceana, na kome bi sigurno doživjeli brodolom, 
potopili se, da nakon toga padnete u još gore — 
vatreno more. Jednom riječju, snaga ovog sakramenta 
u velikim napastima ne da da dođe do pristanka na 1 
grijeh ; a u malim pak da se grijeh ni ne približi Ir 

dusi: Hoc sacramentum in magnis impedit consen - 1 


sum } in minimis sensum. 

Ne samo da je Euharistija hrana duši, nego ona 
je također i uspješan lijek tijelu. Kad je Isus hodao 

među ljudima, bolesnici bi ozdravljali samo što bi se 
dotakli njegova odijela, i njegova je pljuvačka vra- 
ćala vid slijepima, šta će tek činiti, ne više njegovo 
odijelo, nego njegovo živo tijelo; ne više slina iz nje- 
govih usta, nego krv iz njegovih žila? 

Sveti Grgur Nazijanski pripovijeda da je njegov 
otac već izdišući povratio se k životu primivši svetu 
pričest. Sa svoje strane, serafska majka sveta Tere- 
zija tvrdi da bi joj svaki put, kad bi primala ovaj 
božanski sakramenat, prestale žestoke boli koje su je 
mučile. 

U tom nema ništa čudna. Legenda je pripisivala 
dugovječnost fenič-ptice nebeskoj rosi kojom se 
ona tobože hrani. No kakve spasonosne učinke moraju 
osjetiti tijela, koja natapa krv Isusa, koji je sam 
izvor života? Sigurno je da će ovaj presveti sa- 
kramenat učiniti naša tijela besmrtnima daleko 
bolje nego drvo života u raju. Eto zašto opći nicej- 
ski sabor naziva ga znakom uskrsnuća , sgmbolum 
resurectionis ; a sveti Ignacij, mučenik, napitkom 
neumrlosti, pharmacum immortalitatis . Eto zašto 
ozbiljni učitelji tvrde, zajedno s ovim posljednjim, 
da će vjernici, koji se budu hranili Euharistijom 
imati veće pravo nego ostali na opće uskrsnuće tijela. 

O božanski i neizrecivi sakramente! Kruše živi 
i oživljavajući! Teško onome, tko te ne jede, jer je 
već umro! 

XIV. 

ISUS USTANOVLJUJE SAKRAMENAT EUHARI- 
STIJE, DA NAM BUDE PRATIOCEM U SADA- 
NJEM ŽIVOTU I POP U T BINOM NA PRIJELAZU 
U BUDUĆI ŽIVOT. 

Svevišnji u koga je srce nježnije od srca majke, 
pokazao je sjajno svoju ljubav, kad je za vrijeme od 
četrdeset godina što su ih Izraelci sproveli u straho- 
tama pustinje, stalno ih pratio u vatrenom stupu. 
Taj je stup, vodeći ih prema Obećanoj zemlji, upo- 
zoravao ih na pogibelji puta po noći, a po danu ih je 
štitio svojom sjenom proti vrućini žarke klime, ko- 
jom se nisu smjeli u koštac uhvatiti ni Perzijanci, 
ni Grci, ni Aleksanđri, ni Cezari. To je bez sumnje 
bio divan dokaz njegove nježne ljubavi prema narodu, 
koji je uvijek bio neosjetljiv prema njegovim dobro- 
činstvima. 

Ali šta da reknemo o finoći kojom je Gospodin 
sam postao naš vječni pratilac i naš sigurni vodič 
kroz pustinju ovoga svijeta, pokrivenu trajem i bod- 
1 j ikom, ne više kao vatreni stup nego kao sjajno 
sunce božanske Euharistije? Da, Isus je htio postati 
pratiocem ljudi, siromašnih putnika, koji su stupajući 
kroz opasne šikare ovog života, padali svaki čas u 


ponore. On se pridružio nama u našem velikom ho- 
dočašću prema vječnosti; ali pokazavši nam više lju- 
bavi nego dvojici učenika iz Emausa; jer idući s nji- 
ma pravio se da će ih ostaviti i nastaviti sam ići, 
namjesto da sprovede čitavu noć s njima. Božanski 
ljubitelj duša znao je, ako nas i na čas ostavi same 
na ovom svijetu, da ćemo mi početi posrtati na sva- 
kom koraku. On je znao, ako bar jednom zaplovimo; 
bez njega, da će svaki val biti za nas povod brodolo- 
mu. Stoga je svoje veličanstvo pokrio velom sakra- 
menta, da bi ostao neprestano uz svakoga od nas, da 
bude naše svijetlo u tami, naš štit u borbama i naš 
kormilar u pogibeljima. 

Tko bi mogao nabrojiti bezbrojna dobročinstva, 
što ih ljudi duguju društvu Isusovu, prisutnu na olta- 
ru? Boravak je Jakobov u kući Labanovoj privukao 
na nju veliki blagoslov, čitava je posada jednog 
broda zbog prisutnosti svetog Pavla na njemu izmakla 
brodolomu. Oh! koliko bi puta nas pogodile osvet- 
ničke strijele božanske pravde, da nije uz nas bio 
ovaj vjerni prijatelj koji je odvratio od nas ruku 
svoga razljućenog Oca! Koliko bi puta Petrova barka 
potonula u burama tolikih krivovjerja, da Isus, bo- 
žanski kormilar u Euharistiji, nije držao kormila! 
On ne zaspi više kao nekoć na krmi broda, i brod pod 
njegovim vodstvom, sigurno napreduje povrh valova. 

Neka se dakle i onaj tko je najplašljiviji umiri, 
neka najsiromašniji nikad ne očajava i neka se naj- 

tužni j i utješi: Isus u Euharistiji svima je najvjer- 
niji prijatelj. Znao je dobro Franjo Asiški, taj anđeo 
što je tako reći s neba sišao na zemlju: svaki put 
kad bi ga napala kakva velika nevolja, on bi odmah 
otišao da je saopći svome nebeskom i pravom pri- 
jatelju, Isusu u presvetom oltarskom sakramentu, i 
odmah bi se utješio. 

Ali Bog Euharistije nije htio da bude našim 
pratiocem samo u ovom kratkom putovanju; njegova 
nježna ljubav natjerala ga je da nas prati u velikom 
■i strašnom putovanju vječnosti. U posljednjem satu 
kad odlazimo s ovog svijeta, predragi naš Otkupitelj 
ne pušta nas ni časa s vida. Kad se prijatelji rastaju, 
prate jedan drugog pogledom dokle god mogu. Ali 
Isus se ne zadovoljava time da nas prati pogledom, 
on nas i svojim tijelom prati, i na tom putu vječnosti, 
gdje se svršava veliki put života, on neće da nam 
šta drugo pute poputbinom do on sam. On nam tako 
pokazuje, da će se prije naša duša odijeliti od svog 
tijela, nego njegovo tijelo od naše duše 68 ). 

Srce čovjekovo, kaže filozof, prvo počne živiti a 
posljednje umire 66 ). Zbog tog Isus ostaje uz nas do 
zadnjeg dana našeg života, pokazujući nam tako da 
će naše srce prije prestati kucati nego što nas on 
prestane pratiti. 

68) Radi se ovdje o tijelu pod sakramentalnim prilikama. 

69 ) Oor homiims primum vivens, ultimum moriens. 

Ah! kršćani, doista je ovaj božanski ljubitelj 
ljudi jače prionuo uz naše srce, nego naša srca uz 
život! Kad ovaj život prestane, drugi započne; i on 
hoće da ga živi zajedno s nama, da bi ga napunio svo- 
jom puninom kroz svu vječnost. Tamo ćemo spoznati 
i slaviti zauvijek, — daleko bolje nego sam ja ovdje 
umio, — nebrojene i neizrecive nježnosti tako fine i 
domišljate ljubavi, što je Isus pokazuje prema lju- 
dima u sakramentu Euharistije. 


DRUGI DIO 


LJUDSKA NEZAHVALNOST PREMA ISUSU 
U EUHARISTIJI 



I. 

NEVJEROVANJE ONIH KOJI NIJEČE STVARNU 
PRISUTNOST ISUSA U EUHARISTIJE 

Dosad sam, vrlo nesavršeno, govorio o neizreci- 
vo nježnoj ljubavi Isusovoj u Euharistiji; nadam se 
ipak, da će se svaki pažljiviji čitatelj biti uvjerio, da 
sam Bog nije svome stvorenju mogao dati većih do- 
kaza svoje ljubavi. 

Sada je, predragi čitatelji, vrijeme da vas upozo- 
rim na nezahvalnosti, kojima svijet plaća božanskom 
Spasitelju. Pa mi iza toga, ako možete, recite, tko po- 
kazuje veći žar: ili Isus da nađe nove dokaze svoje 
ljubavi prema ljudima, ili ljudi da se domisle novim 
uvredama, kjima će obasuti Isusa. Daj samo Bože, 
da vam se ne dogodi ono što se događa svakoj osobi 
kad uzme ogledalo da se u njemu ogleda i nađe uvijek 
u njem svoju vjernu sliku! Daj samo Bože, da ove 
stranice ne budu slike, koje će vam do u najmanje 
pojedinosti pokazati vašu nezahvalnost. 

Prvi čin nezahvalnosti koji me se doima, to je 
odvratno nevjerovanje tolikih ljudi koji uporno ni- 
ječu stvarnu prisutnost tijela i krvi Isusove u neizre- 
civom oltarskom sakramentu. To je najoštriji mač, 
što probada njegovo tako nježno srce; jer ništa onoga, 


koji doista ljubi, ne ranjava tako kao saznanje da 
osoba, koju ljubi, mjesto da odgovori njegovoj lju- 
bavi ne vjeruje u nju. 

Ovi nezahvalnici neće da razumjednu kako Otku- 
pitelj može dati svoje tijelo za hranu i svoju krv kao 
piće, i u svojoj nepodnosivoj oholosti, oni se smatraju 
pozvanim da sude i raspravljaju o svemoći i ljubavi 
samoga Boga. Židovi su također, kako nam propovi- 
jeda Evanđelist govorili : Kako bi nam on mogao dati 
svoje tijelo da jedemo , Quomodo potest hic carnem 
suam dare nobis ad manducandum 1 ) ? 

0 himbenosti, dostojna najtežih kazna, kliče ve- 
liki učitelj sveti ćiril »Et guomodo tu flagris dignus 
non es, qui cum Deo loquaris , interrogas quomodo 
kako da kazne nisi dostojan ti, koji dok s Bogom go- 
voriš, pitaš kako! Kad se radi o čudesima božanske 
ljubavi, ti se usuđuješ pitati: kako? Luđače! Reci mi 
kako si, iza toliko godina prognanstva i teškog rop- 
stva u Egiptu, u jednom danu postao slobodnim? 
Kako je s neba, dok si u pustinji umirao od gladi, 
pala na te kiša slatke mane? Kako je bistro vrelo 
proključalo iz stijene da ublaži žeđ koja te je palila? 
Kako se je more otvorilo kao dvostruki zid da ti na- 
pravi prolaz? Pa ako ne znaš da mi rekneš kako je 
Bog ljubavi pronašao toliko načina obazrivosti i do- 
brote, i još mnogo drugih, zašto da samo niječeš tu 
obazrivost i dobrotu, koju ti pokazuje u presvetom 
oltarskom sakramentu ? 

1) Iv. VI., 35. 


Ti vjeruješ da je Bog u Egiptu promijenio vodu 
u krv i da je jednom samo riječju ni iz šta stvorio 
ljepotu nebesa, neizmjernost mora i površinu kugle 
zemaljske. A zar to ovdje nije isti Bog? Čemu dakle 
nazivaš »tvrdom« riječ Kristovu kad obećava Euha- 
ristiju? Durus est hic sermo, tvrda je ova riječ 2 ). Ah, 
tvrdo je tvoje srce! Ti hoćeš da zakone prirode pri- 
mijeniš Isusu, a ipak, dopuštaš da je protivno tim 
zakonima, rođen od Djevice-Majke 3 ). Riječ je proroka 
Ilije bila dovoljno moćna da zatvori nebo kroz tri go- 
dine i da ne dadne da i kaplja vode padne na zemlju; 
dovoljno moćan da vatru s neba spusti na zemlju, bilo 
na žrtvu prikazanu na brdu Karmelu, bilo na vojnike 
što su ga htjeli da uhvate; a riječi će Isusove biti ne- 
sposobne da zapovijedaju tvarima i one neće moći 
promijeniti kruh u njegovo tijelo i vino u njegovu 
krv? 

Slušan nevjernika kako mi odgovara i veli: do- 
puštam da čovjek može vjerovati ono što ne vidi, ali 
ne mogu dopustiti da vjeruje protivno od onog što 
vidi. Tako ti vidiš na oltaru samo kruh, a ja ti velim 
da je to tijelo Kristovo; ti vidiš samo vino, a ja ti ve- 
lim da je to krv njegova. Ali jadna neznalico, ti me 

~~ 2 ) Iv. VI., 61. 

3) Da li su Židovi, koji su se prepirali s Isus-om, dopu- 
štali njegovo čudesno rođenje, o tom Evanđelje ništa ne veli. 
Piscu sigurno nije ni stalo do tog da to ustvrdi, nego, spomi- 
njući razna Čudesa što ih Bog činio hoće da što jače istakne 
glavnu svoju misao u ovom ots jeku a ta je: besmisleno je 
dopuštati da Bog jednom može, a drugi put ne može činiti 
čudesa. 

ne razumiješ! To što ti zapažaš svojim očima to su 
prilike (spoređnosti) kruha i vina; a vjerovati moraš 
da se pod tim prilikama nalazi tijelo i krv Kristova. 
Tvoja te ćutila nimalo ne varaju obzirom na vanjštinu 
koju ti pokazuju, jer božanska je mudrost upravo ; 
htjela da se u Euharistiji prilagodi njihovim ogra- 
ničenim sposobnostima; stoga nije ni ostavilo od 
kruha drugo nego ono što je predmet vida, opipa i 
okusa; što se pak biti tiče, koja nije niti može biti J 
predmet naših ćutila, ona je ju promijenila u tijelo J 
Kristovo 4 ). f 

Čujte o toj stvari divnu nauku Anđeoskog Na- | 
učavatelja, svetog Tome Akvinskog. Gospodin je, kaže § 
on, promijenio bit kruha ne dirajući u prilike, tako 1 

da i vjera ima svoje zasluge, a da ćutila ne budu pre- i 

varena. Ono što vidiš, čega se dotičeš, što okušavaš u 1 
hostiji i kaležu, to su samo prilike kruha i vina, ono 
čega ne vidiš, to je tijelo i krv Isusova. Sad dakle vi- 
diš kako je neopravdana bila tvoja nevjera i tvoja 
nezahvalnost. 

Ne vidiš također kako zlato nastaje u utrobi 
zemlje, ni kako biser postaje u dubinama morskim, 
ni kako sunce iznutra djeluje prodirući kroz koru dr- 1 
veća i u srž biljki da im ulijeva život, a ipak vjeruješ 
u ova nevidljiva djelovanja prirode i u još mnogo 

4) Razumni ljudi bez razlike vjeruju, uistinu, da postoji \ 
bit kruha i vina kao i bit svake druge stvari, iako nitko nikad j 
nije vidio njihove biti svojim očima, niti ih se doticao ruka- 
ma, niti ih ustima okusio. Bit je nešto posve stvarna, ali nje 
ne zamjećuju ćutila nego razum shvaća. 

drugih. Samo misterij bitnog preobraženja, zbog 
svoje nevjere, smatraš nemogućim. 

Kako je drugačijeg shvaćanja bio divni francu- 
ski kralj Ljudevit sveti ! Kad je jednog dana čuo da se 
je u njegovoj dvorskoj kapelici Isus pokazao u svetoj 
hostiji u obliku vrlo lijepog i dražesnog djeteta, on 
nije htio da ode vidjeti tu pojavu; volio je sigurnost 
i tamu svoje vjere nego očitost i sjaj čuda. Znao je 
taj veliki kralj dobro, da dubina temelja čuva čvrstoću 
zgrade; i da, što se vise ovaj sakramenat, — temelj na- 
naše vjere, — bude sakrivao ispred naših očiju, to će 
divna zgrada ove vjere biti čvršća i postojanija. Eto 
zato su, bez sumnje, u prvim vremenima Crkve, sve 
posude koje su trebale sadržavati presvetu Euharisti- 
ju imale oblik goluba; vjerojatno naime, da nas tako 
sjećaju da ovaj božanski sakramenat moramo proma- 
trati očima slijepe vjere ili bezazlenošću i jednostav- 
nošću goluba. 

Nesretni Avicena! čemu kukavno propadaš! Ti 
voliš, kažeš, evanđeoski zakon, krasotu tajne i ozbilj- 
nost zapovijedi. Ti dopuštaš da je jedan Bog u tri 
osobe; vjeruješ u njegovo utjelovljenje u krilu pre- 
čiste Djevice i u njegovu smrt na križu za spas roda 
ljudskoga. Ali da nam Bog-Čovjek daje pod prilika- 
ma kruha, svoje tijelo kao hranu i da mi doista je- 
demo istog Boga, kome se klanjamo, to nadilazi tvoj 
duh; i tada kažeš: živjet ću i umrijeti kao filozof. 

Tako umuje oholi razum, kome nedostaje organ vjere. 
Tako tvrdne srce, koje nema osjećaja prema najdir- 
ljivijim izrazima božanske ljubavi. S takvim držanjem 
nije moguće razumjeti kralja proroka kad je rekao: 
Svi su velikani zemaljski jeli i klanjali se*). 

To je posljednji stupanj do koga može doći ljud- 
ska nezahvalnost. 

Uistinu, nijekati ovu divnu tajnu naše vjere, to 
znači ugrabiti svijetu, otimati našem pogledu i našim 
srcima uzvišeno tijelo Isusovo, koje je svakom od nas 
potrebnije od zraka koga udišemo, od duše koja nas 
oživi j uje. Takve su bezbožne nauke učili Luter, 
Kalvin, Bucer, Zwingli. Jedni su tvrdili da tijelo 
Isusovo ne ostaje u Euharistiji od jednog dana do 
drugog i da je u njoj prisutno samo u času posveće- 
nja; drugi su učili da je neizrecivi sakramenat samo 
predodžba, znak, uspomena tek na posljednju večeru. 
Nažalost, desilo se te su čitave pokrajine i kraljevstva 
prihvatili njihove kobne zablude, i danas pravi poklo- 
nici Isusovi u njegovu sakramentu vrlo su rijetki na 
zemlji ! 

Prođite u duhu dokaze dobrote, što ih je on osta- 
vio u Euharistiji, pa ćete vidjeti, da ne samo što ve- 
ćina ljudi nije odgovorila na toliku ljubav, nego većina 
ih tu ljubav niječe. 

5) Ps. XXI, 30. Manducaverunt et adoraverunt omnes 
pingnes terrae. 

Koliko idolopoklonika ne zna uopće da postoji 
ovaj najuzvišeniji sakramenat! Koliko ga Židova ni- 
ječe, a koliko krivovjeraca neće da mu se klanja! 
Kraj njih, tek malen broj katolika ima, koji vjeruju 
u njegovu prisutnost, iako mu i oni ne iskazuju uvi- 
jek počasti i ne klanjaju mu se kako bi trebali. 


I 

i 

i 

II. 

UVREDE KOJE SE NANOSE ISUSU U 

EUHARISTIJI. 

Ljudi misu ograničili svoju nezahvalnost na to da 
niječu našu naj uzvišeni ju tajnu, i da ga vrijeđaju u 
govorima i spisima. Oni su što više usudili se dići 
svoje svetogrdne ruke na božanskog Jaganjca, sakri- 
vena pod velom nekolikih prilika u presvetom oltar- 
skom sakramentu, u kome je on iz ljubavi prema 
njima, postao siromašan, ponizan i poslušan. Nije im 
dosta bilo što su ga na križu usmrtili najokrutnijim 
i najsramotnijim načinom, nego su htjeli još da svoju 
mržnju iskale prema onom divnom tijelu što nam je 
ostavljeno u presvetom oltarskom sakramentu. 

Tko bi mogao pobrojati bezbrojne uvrede i po- 
grde kojima je Isus bivao izložen u božanskoj Euha- 
ristiji? Spomenut ću najprije jedan odvratan zločin: 
Tri razbješnjela krivovjerca kupivši jednom svetu 
hostiju od nekog nedostojnog katolika, proboli su je 
bodežima i, na veliko zaprepaštenje onih koji su gle- 
dali, dragocjena je krv Kristova obilno iz nje potekla. 
Ja sam lično vidio tu čudesnu hostiju, potpuno saču- 
vanu u samostanu Escoriala, gdje se nalaze grobovi 



I 

katoličkih kraljeva; ona je čitava i čovjek sa živim 
uzbuđenjem, zamjećuje još tragove i kao preostatak 
rana, što su ih ti izrodi uzrokovali. 5 ). 

Ne govorim o tolikim uništenim hramovima, 
obeščašćenim oltarima u Njemačkoj, Nizozemskoj, 
Francuskoj, Engleskoj 6 ) ; ni o tolikim svetištima, 
koji su nekoć bili svjedoci služenja naših strašnih 
tajna, a danas su postali skrovište gadnih životinja. 
Henrik VIII. uništio je oko deset tisuća crkava u 
Velikoj Britaniji; a samo od onih koje su pripadale 
mome karmelićanskom redu uništio je i obeščastio 
osamdeset i četiri. Bilo je i tako drskih ljudi koji su 
se usudili baciti sveto tijelo Isusovo u vrelo ulje ili 
konjima pod noge; dati ga psima kao hranu ili sta- 
viti ga u košnice pčelama, koje međutim, pobožnije od 
ljudi, znale su kadgod prepoznati svoga Stvoritelja u 
Isusu-Hostiji i sagraditi mu od voska ukusno i divno 
svetište. 

Može li čovjek vjerovati u takve strahote? A ipak 
one su se na svijetu često puta događale. Eto tako 
neki među ljudima pogrdu ju ovaj sakramenat koga 
anđeli i serafini poštuju, kome se đrhćući klanjaju! 
Eto kako postupaju s onim, pred kojim se je Kraljica 

6) Prevodilac francuskog izdanja piše: »Ta čudesna ho- 
stija sačuvana je još i danas tamo i ja sam joj se sam poklo- 
nio«. To je bilo 1929. Da li je danas, iza godinu dana rata 
oko tog mjesta i komunističke mržnje na sve što je sveto, 
još uvijek tamo ? Ako jest bilo bi to čudo. 

7 ) Aluzija na sve što su učinili protestantizam i angli- 
kanizam. 

nebesa do zemlje klanjala! Toga dragog Sina, kome 
je davala tako slatko utočište na svome krilu, gleda 
ona sada kako leži na prljavom mjestu! Taj kruh ne- 
beski, koga je umijesila svojim djevičanskim mlije- 
kom, i kojim se poslije sama hranila, gleda ona kako 
je životinjama predan kao jelo! To sveto tijelo, koje 
je oživljavalo njezino srce kad bi, goreći od ljubavi, 
čitavo se otvaralo da ga primi svaki dan u Euharistiji 
iz ruku svetog Ivana, predragog učenika, koji je po- 
stao njezinim sinog, gleda ona kako ga odvratno vrije- 
đaju sa svih strana. Doista, kad bi se u slavi, gdje 
vlada ta vrhovna kneginja, moglo trpi ti, neizreciva 
bi bol razđirala njezinu dušu dok promatra kako stvo- 
renja preziru ovaj uzvišeni sakramenat. Ona bi trpila 
gledajući njihovu nezahvalnost prema Bogu, koji ih 
toliko ljubi da silazi sa svog prijestolja i ostaje među 
njima usprkos njihovih pogrda; nezahvalnost prema 
liječniku, koji im daje vlastito tijelo da liječi nji- 
hove bolesti; prema pastiru, koji sebi uskraćuje đa 
njih pokrije, koji im svoju krv daje, da utaži njihovu 
žeđ. 

A sada, kršćanske duše, kakvom revnošću gore 
vaša srca? Gdje je plamen kojim gorite od želje kako 
bi častili najuzvišeniji sakramenat? Nevjernici se 
oboružavaju proti njemu, ruše njegove oltare, u prah 
obaraju njegova svetišta, rade da izbrišu sa zemlje 

ime Isusovo 7 ) : a vi, koji vjerujete u nj šta činite da 
nadoknadite tolike pogrde? Prostrete li se često pred 
njegovim nogama? Pružate li mu svoje bogatstvo da 
se ponovno podignu njegova svetišta? Ah! Kad bi ste 
imali i najmanje ljubavi prema Spasitelju u Euhari- 
stiji, sagradili bi njemu u čast više crkava nego što 
su ih krivovjerci porušili i više bi ga častili nego što 
ga oni grde. što se vas pak tiče katolički vladari i 
velikani, sjetite se, da je Bog stavio krunu na vaše 
čelo i žezlo u vaše ruke, da možete braniti i štiti čast 
njegovog Sina u sakramentu njegove ljubavi proti 
drskim napadajima mržnje i bezboštva. 8 ) 


8) »što više, dodaje francuski prevodilac, naši zakono- 
davci, u ime lajičkog morala, izjavljuju da ne znaju za Boga, 
nikad ne izgovaraju njegova imena, i praktično ga ukidaju po 
školama i pri javnim činima narodnog života: bezbožnost, koje 
barbarski pogani nisu pokazali i koja zemlju vodi sigurnoj 
propasti, jer državni, obiteljski i pojedinačni život postaje ne- 
moguć gdje čovjek nema pojma o Bogu i gdje se on ne štuje.« 
— A šta tek da reknemo o onim zemljama u kojima se Boga 
ne samo ne poznaje, nego ga se javno progoni najodvratnijim 
sredstvima? 

9) Bog je uistinu podijelio vlast i bogatstvo svijeta da 
■duži njegovoj slavi. 


III. 

NEMARNOST KATOLIKA U POHAĐANJU ISUSA 
U EUHARISTIJU 

To su nezahvalnosti nevjernika prema neizreci- 
vom oltarskom sakramentu; jer nemaju vjere, oni su 
manje krivi. 

No šta da čovjek rekne o katolicima, koji se pri 
potpunom svijetlu usuđuju vrijeđati Isusa-Hostiju, 
i koji griješeći proti svojoj vjeri, postaju veći zlo- 
činci? Da nepošteni Židov, tvrdoglavi krivovjerac pre- 
ziru Euharistiju, ne priznaju je iz zaslijepljenosti i 
neznanja, ne uživaju njezine neizrecive slasti, to je bez 
sumnje veliko zlo i teška uvreda; ali da katolik, koji 
je na izvoru svete Crkve crpao spoznaju istina, među 
kojima se nalazi i nauka o stvarnoj prisutnosti Isu- 
sovoj, kojom se cio život hrani, da ga katolik, velim, 
vrijeđa i prezire, to je vrhunac bezboštva. 

Lako je bilo ispričati one dvorjanike nekog cara, 
koji ne prepozna vši ga, dok je izlazio iz banje, nisu 
mu iskazali dužno poštovanje. Bog je htio tim nači- 
nom poniziti oholost jednog velikana i njegovu ludu 
umišljenost kojom si je utvarao da sam Svevišnji ne 
bi mogao poniziti njegova veličanstva. Ali kad su 


pobunjeni podanici odvukli na stratište Karla I., en- 
gleskog kralja, za koga su znali da je njihov zakoniti 
vladar, cio je svijet u tome vidio najogavniji zločin, 
što ga je povijest zabilježila. 

Kako dakle da ispričamo sve nezahvalnosti kato- 
lika prema njihovom vrhovnom kralju u presvetom 
oltarskom sakramentu? Jer, recite, zar to nije čudno, 
da oni pokazuju tako veliku nemarnost i nezanima- 
nje kad se upravo radi o tome da se što dostojnije 
drže u njegovoj prisutnosti i da mu se klanjaju? 

Uđite u koju crkvu pa ćete, nažalost, vidjeti da 
ste zašli u pustinju. Narod žuri, zadihan, na javnim 
mjestima, po ulicama, u kazalištima; dani su odveć 
kratki, noći prebrzo prolaze za predstave, igre, ples, 
gozbe; i svo vrijeme, što ga Bog daje smrtnicima ne 
dostaje za poslove ovoga svijeta. Ali u prisutnosti 
Isusa-Hostije i pred najuzvišenijim svetištem zemlje, 
koga se vidi? Gdje su posjetnici? Tko posvećuje sa- 
mo jedan sat vladaru, u koga je tisuću godina kao dan 
koji je već prošao? 9 ) Sedmice prolaze; i jedva da se 
nedjeljom u brzini ode na misu, kojoj se uostalom 
prisustvuje posve rastreseno. Bježi se ispred očiju 
ljubitelja ljudi, kao što bolesne oči bježe ispred svi- 
jetla. Udaljuje se od njega, premda se dobro zna, da 
što su udovi dalje od srca, to manje učestvuju na nje- 
govom životu; što su se grane više odmakle od kor- 

9) Quoniam mille anni ante oculos tuos. tanquam dies 
hesterna quae praeteriit, Jer tisuću je godina pred očima tvo- 
jim, kao jučeranji dan što je prošao (Ps., LXXXIX, 4). 

jena, to manje soka primaju; što se više zvijezde uda- | 
ljuju od svog središta, to sporije prolaze svoju puta- 
nju. A božanska je Euharistija središte duše, život | 
srca, korijen milosti. | 

Oni koji griješe takvom nezahvalnošću ne- ; 

maju prava ispričavati se svojom neprekidnom zapo- ] 

slenošću i svojim hitnim poslovima, koji ih tobože j 

sprečavaju da stupe pred kraljevski prijesto Isusov ! 

u presvetoj Euharistiji; jer ja ću im suprostaviti, da 
im pokažem kako malo vrijede njihovi razlozi, prim- 
jer Henrika, njemačkog cara, koji je, usprkos teškim 
vladarskim brigama, provodio svaki dan po više sati 
pred svetohraništem. Mogao bi im pokazati Većeslava, f 

češkog kralja, koji je nalazio vremena da, bosonog, I 

pohađa crkve i da čitave noći ostaje prostrt pred olta- f 

rima. Šta da im ne reknem o jednom Franji Ksa- ; 

verskom, koji je bio zaposlen propovijedanjem evan- I 

đelja u dvadeset i četiri carstva, krštenjem — svojim 
rukama — sto dvadeset hiljada duša, pa je kraj svega 
toga takmičio se s anđelima u revnosti oko posjećiva- 
nja svoga Boga u Euharistiji? Sveta Magladena Pazzi 
pohađala bi trideset puta dnevno svoga božanskog 
Spasitelja, sakrivena pod svetim prilikama. Gdje j 
ćemo danas naći u svijetu onih štovatelja presvete ' 
Euharistije, koji nisu htjeli imati druge postelje, da 
počivaju, osim stepenica oltara, dapače i kad su umi- . 
rali? Gdje ćemo naći onih vjernika, koji nikad nisu \ 


ostavljali svoga mjesta u crkvi, osim kad su išli da 
prime svetu pričest? 10 ) 

Kad bi mogli gledati svojim očima nebeske du- 
hove, vidjeli bi ih kako čine, dan i noć, počasnu stražu 
Isusu, svome Kralju; a ipak ovaj sakramenat nije bio 
ustanovljen zbog anđela, koji mu se klanjaju s toliko 
žara, nego zbog ljudi, koji ga napuštaju s toliko neza- 
hvalnosti. Da, zbog ljudi, a ne zbog anđela Isus sta- 
nuje u svojim svetištima; a na tisuće anđela pjeva 
svoje hvale, sa svetim natjecanjem, sretni što mu 
mogu prikazivati na dar svoje poklone. 

Ljudi prelaze mora sa zapada na istok; predaju 
se hirovitosti valova i vjetrova; izlažu se svim opa- 
snostima: a to zato da nađu jednu prostu kovinu, 
koje im sreća ne pruža. Ali kad se radi o tom da nađu 
Kruh života, koji se svagdje nalazi i koga Isusova 
ljubav čuva sakrivena za nas, koliku li nemarnost i 
bezbrižnost pokazuju! 

Zar nažalost danas ne bi mogli urezati iznad 
oltara nevjerojatni natpis, što ga je čitao sveti Pavao 
na pročelju jednog atenskog hrama : Ignoto Deo , Bogu 
nepoznatom? 11 ) Jer u njemu ljudi ne znaju za Boga 
Euharistije ! Zar poznavati ga znači otići, — zbog tog 

10 ) Bilo je pustinjaka, koji su cio s-voj život provoditi pred 
oltarom sagorijevajući tako reći pred njim kao svijetiljka u 
svetohraništu. Po nekim karmelićanskim samostanima neki 
su u svojoj ljubavi prema euharistijskom Isusu išli dotle, da 
su se dali zatvoriti među četiri mala zida pred svetištem. 
Među njima je najslavnija sveta Ivana iz Toulouse. 

11) Dj. Ap., XVII. 23. 

da se izvrši strogost zakona, — na blagdane na misu,, 
koju se uvijek smatra odveć dugom? Zar to znači vje- 
rovati u presveti oltarski sakramenat, doći, zato što j 
se mora, pred Gospodina, i tu nestrpljivo očekivati j 

čas kad će se moći izaći, da se prijeđe na isprazne raz- * 

govore i da se žestoko baci u vrtlog veselja? Ah! ja 
opetujem, Isus je u Euharistiji nepoznati Bog na zem- 
lji. 0 bijedne li zaslijepljenosti! Vidi li se ikad bole- i 
snika, da s užasom bježi od liječnika, i jelena ižednje- 
la zbog svoje rane, da se udaljuje od bistrog izvora? 

A ljudi, siromašna stvorenja koja uvijek trpe, bole- 
sna, ranjena, umirući od žeđi, bacaju se u žarku 
peć svojih strasti, mjesto da trče k vrelu žive vode, 
koja teče za njih u neizrecivom sakramentu! 

Vrata njegova svetišta jecaju od samoće; mjesta f 
da uđete kroz njih, zašto lutate trgovima Sama- ! 
rije, ili, drugim riječima, zašto bludite putevima svi-- 
jeta? 

Sve stvari teže naravno svome središtu: kamen, j 
koga se baci u zrak, ponovno pada na zemlju, inače bi 
se razletio u komadiće; željezo zaboravlja svoju pri- ‘ 
rođenu tvrdoću pa se sjedinjuje s magnetom; a ma-, 
gnet opet kad je slobodan stalno se okreće svome 
polu; plamen se bez prestanka diže prema nebu kao \ 
prema svome području. Odrecite se dakle veselja la- 
koumnog svijeta; zatvorite svoje uši pred zavodi j i- \ 

vim ali varavim glasovima sirena, što vas očara- 
vaju; prekinite s Dalilom veze koje vas zarobljuju i 

otiđite utažiti svoju žeđ na bistre izvore Hesebona, 
koje ste napustili za blatne zdence Babilona. Dao Bog 
da stepenice svetih oltara postanu vaše prebivalište ! 
Na kamenu natopljenu divnom rosom euharistijskog 
ulja, usnut ćete slađim snom nego je bio san Ja- 
kobov. 


IV. 

NEčEDNOST U CRKVAMA U PRISUTNOSTI 
ISUSA-HOSTIJE . 

Postoji ovdje, sa strane ljudi, još veća nezahval- 
nost prema božanskom Spasitelju u Euharistiji. 

Ako su krivi kršćani, koji zanemaruju pohađanje 
Isusa, šta da čovjek rekne o onim nesretnicima, koji 
posjećuju njegove crkve i njegova svetišta više zato 
da ga vrijeđaju, nego da mu se klanjaju. Oni dolaze: 
da ga pogrde u njegovoj vlastitoj kući i da pred nje- 
govim očima smišljaju, kako će ga uništiti! Tko da 
bude tako nezahvalan pa digne ruku, koja je primila 
dobročinstvo, proti onome od koga ga je primila! 
Krokodil se smatra naj nezahvalni j om životinjom, 
jer jedva što mu ptice ublaže boli podigavši pre- 
ostatke mesa, što su mu ostali za zubima, on ih za- 
davi zatvorivši ždrijelo i proguta ih. Silno ružna 
je bila nezahvalnost Saulova, koji je upravo onda kad 
je Daniel svirao na harfu pred njim, da ublaži boi 
svoga poglavara, potegao mač da ga njime žestoko 
raspali. 

No što da reknemo o onim kršćanima, koji upravo 
onda, kad od Isusa-Hostije primaju takve dokaze Iju- 

bavi, povlače se od njega nakon što su ga tisuće 
puta teško uvrijedili! Vide ga, zarobljena u svetohra- 
ništu ili izložena pred njihovim očima, kako gori od 
ljubavi prema njima, kako je siromašan, ponizan, po- 
slušan, kako ih poziva na divnu gozbu svoga tijela i 
svoje krvi, i tada ga vrijeđaju svojim nečednostima, 
tada ranjavaju to srce tako puno ljubavi, nečistim 
mislima, i što je još gore, kretnjama i djelima. Zar 
nisu ti neupoređivo okrutniji i nezahvalni j i od braće 
Josipove, koja su najprije bacila u zdenac a zatim 
prodala kao roba onoga koji je, prema objavi o sni- 
ma, trebao da im pribavi žita u izobilju i da ih spasi 
od gladi? 

O neumrli Bože! Kako da čovjek ne drhće od 

užasa promatrajući ili slušajući strašna obeščašćenja, 
što ih kršćani čine na svetom mjestu, u prisutnosti 

Isusa-Euharistije? Bez sumnje: Židovi su ga smaknu- 
li sramotnom smršu, ali to je barem bilo križu, sred- 
stvu mučenja i na Kalvariji, mjestu muka. Ali grje- 
šnici ga iznova razapinju na oltaru, koji je prijesto- 
lje gdje se treba klanjati i gdje ljubav treba poči- 
vati. Jer osobito Srce Isusovo probadaju oni grješni 
pogledi, što se kao tisuću smrtnih strijelica, križaju 
u svim smjerovima u crkvama; Srce Isusovo proba- 
daju oni nečisti jezici, pod kojima umire sjeme božan- 
ske riječi, koja bi kao u crkvi podijeljena, morala uro- 
diti obilnijom žetvom nego što rađa najplodnije tlo 
na zemlji. Kakvim li se snima, punim sramotnih slika, 

ne prepuštaju kadgod ljudi u prisutnosti Kralja dje- 
vica! Kakvim osvetničkim mislima i kakvim osjeća- 
jima mržnje ne prepuštaju se sve oni u prisutnosti 
Boga ljubavi! 

Ne bih htio iznositi ovdje, u stvari nepoštiva- 
nja što ga katolici pokazuju prema naj uzvišeni j em 
sakramentu, strahote koje su zaprezastile naše doba. 
No, premda mi je to teško, moram spomenuti jedan 
slučaj, plačući i crveneći se od stida, da pokažem 
skrajnu nezahvalnost čovjeka prema skrajnjoj do- 
broti Božjoj. Dogodilo se za svetim stolom, da su je- 
dna svetogrdnička usta grješno ljubila svoj idol. 
Zar to nije vrhunac strahote? Izaija kaže da serafini 
pokrivaju sebi lice svojim krilima pred svetištem, i 
sveti je Ivan Zlatousti vidio u njemu množinu anđela, 
jedne spašenih očiju, druge ponizno prostrte. Bog je 
propisao Moj siju da skine svoju obuću prije nego se 
popne na brijeg, na kome mu se on pokazao. Izraelci 
su se mogli približiti kovčegu zavjetnom samo na 
izvjesnu udaljenost. — A nedostojna stvorenja usu- 
đuju se tako izazivati u sakramentu ljubavi Boga, 
pred kojim od straha drhću najviši stupovi svemira! 

žalosti li! Poganin više časti svoje krivo božan- 
stvo, musliman više poštiva svoju džamiju, nego što 
kršćanin časti i poštiva kuću Gospodinovu! Grci se 
nisu usuđivali ni pljuvati, ni samo se maknuti čitavo 
vrijeme dok su trajale žrtve prikazivane krivim bo- 
govima. Uđite u poganski hram: vidjet ćete da su 

ljudi tamo čedniji i pažljiviji dok se žrtvuje prosta 
životinja, nego su kršćani dok se žrtvuje Bog! Vidjet 
ćete jedne kako su prostrti na zemlji, ne usuđujući 
se podignuti očiju prema zmiji kojoj se klanjaju; 
druge kako svoje lice zastiru rukama od straha pred 
vatrom, koju časte kao svoga boga. Jedan je Turčin 
iskopao si jezik i oči zbog toga što je vidio tijelo kri- 
vog proroka Muhameda, jer iza toga, kako je objasnio, 
nije više osjećao potrebu da govori, i oči, koje su 
imale čast posmatrati takav predmet, ni jesu više imale 
šta da gledaju. 

Zar ovakvi primjeri neće biti dovoljni da postide 
našu nezahvalnost? Pa šta! Zar će tijelo tog pokva- 
renog i opsjednutog varalice biti možda sveti je od 
tijela Našeg Gospodina Isusa Krista, Sina Božijeg i 
Otkupitelja svijeta? Pristojnost će vladati u pogan- 
skom hramu, a bit će izagnana iz kršćanske crkve? 
U džamiji ćemo naići samo na šutnju i čednost, a 
uzalud ćemo je tražiti u kući veličanstvenog Boga? 
Ah! Zar se ti nevjernici neće dići proti nama na stra- 
šni dan suda govoreći : evo onih što su od svoje crkve 
načinili javno mjesto; od svog hrama sajmište; od 
svetišta mjesto za razgovore ! Mi smo s većim počita- 
njem prisustvovali žrtvi jednog bika, nego oni žrtvi 
Božjoj; mi smo više poštivali grob Muhameđov nego 
oni prijestolje Isusovo u Euharistiji! 

šta će tada odgovoriti onaj mladi pokvarenjak 

pred čijom je bezobraznošću kršćanska djevojka si- 
gurnija na javnom mjestu nego u okrilju svetišta? 

šta će odgovoriti onaj oholica koji se, zbog pi- 
tanja isprazne časti, nije bojao prihvatiti mač pred 
samim oltarom? 

šta će reći ona svjetska žena, koja je utrošila cio 
svoj život klanjajući se onom idolu, koji je tolike 
žrtve progutao: modi, i koja je žrtvovala svojoj hiro- 
vitosti, svojoj nepristojnosti, svojim ogavnostima i 
svojim okrutnostima svoj imetak, svoje zdravlje i 
svoj spas; — koja se brinula da joj se udvara pred 
žrtvovanim Isusom, koja je išla u crkvu kao u lov da 
postavi svoje mreže, sablazni duše, i otme Isusu srca, 
koja su njegovom krvlju otkupljena? 12 ) 

Doista, ono što se zbiva u našem rastrojenom 
stoljeću očajno je! Sretamo katolike koji dolaze u 
kuću razapetog Isusa, Isusa sakrivena pod euharistij- 
skirn prilikama, više zato da izlože svoje luksuzne 
nakite, nego da mole oprošten je svojih grijeha; mje- 
sto da nose, kako se dolikuje krivcima lance skrušeno- 
sti i kajanja, oni se natrpavaju dijamantima i drago- 
cjenim kamenjem kao pobjednici; mjesto da si po- 
kriju lice, po nalogu Apostolovu, iz počitanja prema 

12 ) »Moda je dakle velika povelja sotonina, sastavljena u 
paklu i objelodanjena sa strane framasonerije, koja nemogavši 
uništiti žene, odlučila je da je pokvari, a koju svagdje šire 
same žene — njezine žrtve. Ako nam ovo sve izgleda malo 
crno, ne zaboravimo da je pisac išao za tim, da takne srca 
čitatelja i da današnja moda, možda gora nego ona u XVII. 
stoljeću zaslužuje istu osudu.« (Op. fr. prevodioca). 


anđelima, žene se usuđuju isticati uvredljivu goloti- 
nju svoje toalete, da se svide đavolima. 13 ) 0 gdje si, 
pobožni care Teodozije, koji nikad nisi ulazio u crkvu 
a da prije ne bi skinuo krunu sa svoje glave i otpasao 
mač sa svojih bokova! Gdje si, sveta carice Janjo, 
koju se nikad nije moglo vidjeti pred oltarom dru- 
gačije obučenu osim u lanenim siromašnim i prostim 
haljinama u znak poniznosti i pokore! 


13) »Zato je jedan Crkveni Otac rekao da je ženska golo- 
tinja omiljelo sjedište vragova i njigovo prijestolje.« (Op. fr. 
prevodioca) . 



V. 

NEMARNOST U PRIBAVLJANJU POTREBNIH 

STVARI ZA ŠTOVANJE EUHARISTIJE . 

Da se nisam sam osvjedočio po mnogim dijelo- 
vima kršćanskoga svijeta o toj nezahvalnosti prema 
božanskom Spasitelju u Euharistiji ne bih mogao u 
nju vjerovati. 

Ne mogu sebi da objasnim, kod ljudi koji su ra- 
svijetljeni svijetlom vjere, takav nedostatak brige, 
i toliku škrtost kad se radi o štovanju koga treba is- 
kazivati tijelu i krvi ovoga Boga. Boga, koji ih napu- 
nja dobrima ovdje na zemlji s tolikom darežljivošeu 
i hoće osim toga, da ih obogati svim blagom milo- 
sti, Na oltarima Bog ljubavi njima za dobro otvara 
svoje presveto Srce, nepresušivi izvor žive vode, iz 
kog uvijek mogu crpsti; ovi nezahvalnici, neosjetljivi 
prema siromaštvu, do koga je zbog svoje ljubavi dos- 
pio, zatvaraju pred njim svoje srce i svoju kesu;; 
uskraćuju i najmanji potrošak za njegovo obitavali- 
šte i puštaju da u njegovim hramovima nema ni onog- 
što je potrebno. Često, uistinu, uzalud bi u njima tra- 
žili malo pristojna rublja, da pokrijete njegove oltare 
i da njih stavite njegovo presveto tijelo; ne bi 


u njima našli ni čist i pristojan purifikatorij, 14 ) svi- 
jeću i jednu svjetiljku! 

0 veliki Aleksandre 15 ), šta bi ti rekao ovo gleda- 
jući, ti, koji si žrtvovao mili j on zlatnika za sam spro- 
vod svoga prijatelja? I ti, slijepa Kleopatre, šta ti ne 
bi bila učinila, da si imala vjeru u ovu božansku tajnu, 
ti, koja si bacala u čašu svoga ljubavnika najdrago- 
cjeniji biser na svijetu? No čemu da nagomilavamo 
ove primjere iz poganstva, kad danas vidimo katolike 
kako prosiplju zlato u izobilju da sačuvaju sjaj svojih 
stanova, ljepotu svojih vrtova, bogatstvo svojih ko- 
čija, da udovolje svim svojim željama; a istodobno 
puštaju da svetišta padaju u ruševine, da se Crkve 
srozavaju, da oltari plaču nad svojom golotinjom! 

Nezahvalnici! Zaboravljaju da je euharistijski 
Bog onaj isti, koji gospodari nebeskim tjelesima da- 
jući da ona blagotvorno na zemlju utječu; onaj isti, 
koji ravna tokom rijeka što oplođuju poljane; koji 
napunja zrak i ocean pticama i ribama, što su odre- 
đene za njihove stolove; koji daje da žito sazrijeva, 
da klasovi žute, i koji drveće kruni plodovima. Bilo je 
divljih lavova i tigrova koji su se pokazivali zahval- 
nim prema svome dobročinitelju, koji je istrgao iz 
njihova ždrijela oštru kost ili koji je sišao u jamu gdje 
su bili pali njihovi mladi, da ih izbavi od sigurne 
smrti i povrati njihovoj njezi. Samo ljudi, neosjetlji- 

14) čistilo, rubac za otiranje kaleža. 

15) Makedonski! 


viji od grabežljivih životinja, nezahvalni su. Oni tim. 
manje zahvaljuju svome božanskom dobročinitelju što 
više darova od njega primaju: poput mora, koje pri- 
mivši slatku vodu što je u nj izlijevaju rijeke, zasi- 
ćuje ih tada svojom gorčinom. Poput pijavica, koje 
šišajući tuđu krv nikad ne daju svoje, onim kad ih se 
zgazi ili ubije. Ljudi primaju Isusovu krv, hrane se 
njegovim tijelom; a dokle ne dolaze sa svojom prlja- 
vom škrtošću prema Bogu tako darežljivom i tako 
dobrom ! 

Pogani su sami osuđivali nezahvalnost. 

Nepošten je čovjek, kaže jedan njihov pisac, koji 
zna primiti dobročinstvo, a ne zna ga vratiti. Impro- 
bus est homo qui beneficium scit sumere, et reddere 
nescit. 0 pastiri duša, o svećenici, o knezovi i velikani 
zemlje, vi svi koji vjerujete u neizmjerno dobročin- 
stvo Euharistije, čuvajte se takve crne nezahvalnosti! 
U knjizi svojih suvišnih troškova, otvorite račun za 
štovanje ovoga Boga koji sama sebe daje. Ostavite 
barem za Gospodina onoliko koliko vas stoji sluga ili 
koliko trošite za koju životinju! Gospodari, koji se 
ponosite svojim velikim dobrima imajte milosrđa s 
našim siromašnim crkvama! Svećenički prebenđari, 
koji jedete plodove i primate prihode svojih bogatih 
prebendi, pogledajte na skrajnje siromaštvo u kome 
se nalaze tolike župe. Ne dolikuje, to morate priznati, 
da zlato i srebro sjaji na sve strane u vašim palačama, 
da vaš namještaj bude tako raskošan, vaše kočije tako 


divne, dok je kuća Božja, dok su sami oltari na koji- 
ma se Bog svaki dan prikazuje za vas svome Ocu,, 
tako goli i tako siromašni. 

Ali vrijeme je da se obratim onima, kojima je 
briga oko presvete Euharistije posebno povjerena, 
jer velikim dijelom mora se pripisati njihovoj nebrizi 
i njihovoj nemarnosti to, što se oltari nalaze u nedo- 
ličnom stanju 10 ). Mjesto da zamijene oltarske stol- 
njake ili čistila, da operu tjelesnike oni puštaju da 
presveto tijelo Isusovo počiva na zamazanom rublju. 
Prolaze čitavi mjeseci, a sve što se odnosi na uzvi- 
šenu misnu žrtvu ostaje u tako žalosnom stanju da 
sam pogled na to ulijeva odvratnost. 

Zar je to revnost za čast Božju? 

Zar ti službenici svetišta mogu reći s Davidom: 
Domine, dilexi decorem domus tuae et locum habi- 
tationis gloriae tuae, Gospodine, ljubio sam ljepotu 
tvoje kuće i mjesto gdje stanuje slava tvoja 17 ). 

Moja serafska majka Terezi ja silno je volila siro- 
maštvo, ali je htjela posjedovati najbogatije drago ka- 
menje istoka, da uresi kaleže, ciborije i patene kojih se 
neposredno dotiče tijelo Isusovo. No možemo li že- 
liti većeg poticaja od onoga što nam ga je ostavio sam 
Otkupitelj ? Cio njegov život i njegova smrt bili su ri- 

16) Pisac govori ovdje samo o nezahvalnosti ljudi prema 
uzvišenom .sakramentu što je ju siam vidio u svoje doba. 
On je znao, kao što i mi danas znamo, da ima crkava koje su 
dobro uzdržavane i to upravo zaslugom i velikodušnošću samih, 
župnika. 

17) Ps., XXV., 8. 

jedak primjer siromaštva: rodio se u štalici a izdah- 
nuo na križu. Dapače ulazeći u Jeruzalem, kad je 
mogao razviti sav sjaj svoje veličine htio je da slava 
bude jednostavna i da njome ravna poniznost. Ali na 
posljednjoj večeri, za posvetu svoga tijela i svoje 
krvi, on se je služio zdjelom od smaragda i čašom od 
agata neizrecive vrijednosti, koja je još danas pred- 
met sveopćeg štovanja 18 ). 

Bilo je kraljeva i velikana koji su veliku vrijed- 
nost pripisivali najmanjim stvarima, koje su se odno- 
sile na štovanje euharistije. Spominju se vrlo sveti 
i slavni biskupi, koji su meli i čistili vlastitim rukama 
svoju katedralu. Veliki car Konstantin nosio je na 

18) To je čaša Svetog Grala. Ta riječ znači zdjela (gra- 
zal u provansalskom, garzalo u langdoškom narječju). Vjeruje 
se da je to bila čaša kojom se je Naš Gospodin služio na po- 
sljednjoj večeri sa svojim učenicima, i također, Josip Arima- 
tejac, da pokupi krv što je protekla iz rebara Isusovih kad 
su kopljem bila probodena. Mnogo se je pisalo o tom nesigur- 
nom podatku, naročito roman o svetom Gralu, čija se legenda, 
koja se odnosi na ovu čašu, veže u zgode »Okruglog stola«. 
Sin Josipa Arimatejea odnio je, »Svetog Grala« (čašu s po- 
sljednje večere) u Englesku, gdje je kroz stoljeća ostala sa- 
krivenom, dok jedan vitez, zvan Parceval, nije zaslužio svojim 
krepostima da je otkrije i postane njezinim čuvarom. 

G. 1101. po zauzeću Cesareje, Đenovljani su dobili u dijelu 
plijena koji im je pripao, jednu zdjelu od stakla, zelene boje, 
za koju su držali da je isklesana od velikog komada sma- 
ragda. Stavljena u crkvu svetog Lovre u Đenovi, ova je zdjela 
postala predmet pobožnog štovanja pod imenom Sacro-Catino 
jer se smatralo da je služila posljednjoj večeri Isusovoj. Uči- 
nila velika i mnoga čudesa. (V. La Grande Encyclopeđie. 
Paulin, Pariš, les Romans de la Table ronde. Pariš 1848. 
Gaston, Pariš, Encyclopedie des Sciences religieuses, Pariš 
.1877—1882). 


! svojim ramenima građu namijenjenu podizanju jedne 

crkve. Sveti Većeslav, češki kralj, orao je polje i sijao 
žito koje je imalo služiti za oltarski kruh; on je pod- 
rezivao lozu i gazio tijesak da pripravi vino za svetu 
i žrtvu. Margareta, ugarska kraljica, smatrala je čašću 

što može, na blagdane, držati stolnjak dok bi vjernici 
primali svetu pričest. U prošlim vjekovima, mnogi su 
se drugi velikaši smatrali sretnima što mogu čistiti i 
uzdržavati svjetiljke, koje su sjale pred Isusom- 
Hostijom. Ali danas ta pobožnost, koja je samo pla- 
men katoličke vjere, protjerana je s dvoraca zemlje L’ 


VI. 

MLAKOST ONIH KOJI SE RIJETKO 

PRI ČEŠĆU JU. 

Nikad ne mislim, a da se vrlo ne čudim, na dvije 
zapovijedi što ih je Bog dao čovjeku, jednu zakonom 
prirode, drugu zakonom milosti, zapovijedi vrlo razli- 
čite a jednako prekršivane. Prva, koja mu je dana u 
raju zemaljskom, zabranjivala mu je pod kaznom 
smrti jesti plod s drveta: Ne comedas, ne jedi; a 
čovjek je s njega jeo. Druga, proglašena u Crkvi, 
naređuje mu da jede tijelo Spasitelj evo : Accipite et 
comedite, uzmite i jedite; a on neće da jede. Rajski 
plod mu je zabranjen, i on ga jede, premda uzrokuje 
smrt; euharistijski kruh naloženo mu je da jede, i on 
ga ne jede, premda uzrokuje život. Sveto Pismo nam 
kaže da je Apsalom davao sebi samo jednom godišnje 
kosu rezati, kad bi osjetio njezinu težinu : Quia grava- 
bat eum caesames, jer mu je kosa bila teška 19 ). Ta- 
ko isto postupaju ovi nezahvalnici. Oni odu, jednom 
na godinu, otresti se u ispovijedaonici svojih zloća i 
nahraniti se nebeskim kruhom, dok tri ili četiri puta 
na dan hrane svoje tijelo kruhom zemaljskim. A ima 

20 ) ii. Reg., XIV., 26. 

ih koji se približuju ovom sakramentu ljubavi samo 
da izbjegnu osudama kojima im Crkva prijeti. 

Sveti Ambrozije tužio se na ove slabe kršćane 
kad je govorio: Panis est quotidianus, et tu post an- 
num illum sumis, kruh je svagdašnji, a ti ga nakon 
godinu dana uzimaš! Eto bez sumnje zbog čega ljudi 
gube tako brzo dragocjeno blago milosti; zbog čega 
tako lako padaju s uzvišenog stupnja, na koji ih po- 
stavlja prijateljstvo Božje, da upadnu u ponor grije- 
ha, koji vodi u pakao. Učeni je svećenik Rupert tvrdio 
da su zli anđeli sagriješili jedino zbog toga što se ni- 
jesu mogli da hrane slatkim kruhom Euharistije; 
njemu je izgledalo nemoguće, da se ti nesretni duhovi, 
— da su bili dionici dara koji je danas dan svima 
kršćanima u primanju tijela utjelovljene riječi, — ne 
bi raspalili ljubavlju za nj i ne bi mu iskazali počasti 
svoga klanjanja; no uskrativši mu to, oni su pro- 
palih) . 

Može se dakle zaključiti da je pad siguran i pro- 
past neizbježiva za onoga koji nikad ne učestvuje, ili 
koji rijetko učestvuje, na nebeskoj gozbi. To je bilo 
uvjerenje velikog glavnog zapovjednika vojske Nuna 
Alvareza Pereire, koji se je pričešćivao svaki dan, da- 
pače za vrijeme logorovanja i u buci oružja. »Ako ho- 
ćete da me pobijedite u kojoj bitci, govorio je on često, 
samo me udaljite od Svetog stola«. 21 ) Kad bi se svetoj 

20) Ova misao Rupertova ne nalazi se u svim izdanjima 
njegovih djela. 

21) V. bilješku o čestoj svetoj pričesti na kraju knjige. 


Katarini Sijenskoj dogodilo da bi jedan dan provela 
bez svete pričesti, teško bi se razbolila. Jedna sveta 
djevojka, Uršula Benincasa, izgledala je kao da izdiže 
kad ne bi primila euharistijsku hranu; a da joj se u 
trenu zdravlje povrati, bilo je dovoljno da koji sveće- 
nik približi njezinim usnama prste koji su se čas prije 
doticali svetih prilika. 

Bacimo svoj pogled na stoljeća prvotne Crkve, 
i vidjet ćemo s kakvim su žarom vjernici prisustvo- 
vali svaki dan božanskim tajnama: onaj, koji bi od 
njih izostao samo jednom nije se smatrao dostojnim 
kršćanskog imena i značaja. 

A šta da reknem o Kraljici anđela, Mariji, našoj 
Gospi? 

Slušajte šta je ona objavila jednoj od svojih 
službenica: Božanski je otkupitelj davno prije nego 
će dati svoj život za spasenje roda ljudskoga, objavio 
svojoj Majci da će ustanoviti jedan sakramenat u ko- 
me će, promijenivši bit kruha u bit svoga tijela, ob- 
noviti na neki način u srcima ljudskim utjelovljenje 
što se je dogodilo jedan jedini put u njenoj čistoj 
utrobi. Od toga časa Marija je gorila naj vrućom že- 
ljom da ponovno primi u svoje krilo presvetog Sina, 
koga je rodila. Kroz godine i godine ona se neprestano 
na to pripravljala djelima najžarče i najnježnije lju- 
bavi, uzdišući za sretnim časom kad će postići tu ne- 
procjenjivu milost. Stoga, kad je vidjela u svom srcu 
; svog božanskog Sina pod sakramentalnim prilikama, , 


ona je planula tolikim žarom ljubavi, da je zaslužila 
uščuvati ga cio svoj život. Jer ako je istina da po pri- 
mitku svete pričesti u dvorani posljednje večere na 
sretni dan ustanove Euharistije, ona se nije više pri- 
češćivala sve dok sveti Petar, iza smrti vrhovnog i 
božanskog svećenika Isusa, nije slavio prvu svetu 
misu, istina je i to da je euharistijski kruh počivao 
trajno u njezinoj čistoj nutrini nimalo se nepokvarivši, 
sve dok nije bio zamijenjen novom pričešću. Ta je 
milost bila udjeljivana Mariji kroz cio njezin život, 
da nikad ne prestane biti živim zavjetnim kovčegom 
koji je sadržavao pravu manu«. 

Promatrajući toliki žar i ljubav za božanski sa- 
kramenat, šta će reći bezbrižnici koji puštaju da im 
gotovo cio život proteče a da se ne približe svetom 
stolu? Bez sumnje ono što su govorili u pustinji ne- 
zahvalni Izraelci kad je mana, slatka i lijepa hrana, 
predodžba Euharistije, padala im s neba: »Ta nam se 
kukavna hrana gadi: Nauseat anima nostra super 
cibo isto levissimo « 22 ) . 

Evo uostalom jednog prigovora koji se često čuje: 
Ne dolikuje nesavršenim i svjetskim ljudima da tako 
često približe svoje usne otvorenom Srcu Isusovom i 
da u svoje nečiste duše primaju onoga koji nalazi 
mrlja dapače na najčišćem kristalu anđeoskih srdaca. 
To su, odgovara sveti Bernard, riječi krupnog nezna- 
nja ili himbene nezahvalnosti, jer što ste više bolesni 


22) Nm, XXI., 5. 

to vam više treba liječnik : Quo magis aeger es, magis 
indiges medico. 

Da, slijepo i nezahvalno stvorenje, što te tama 
više okružuje, to više treba da tražiš sunce koje te 
može obasjati. Nije to dakle poštivanje prema presve- 
toj Euharistiji što te sprečava da sjeđneš za sveti sto : 
to je nezahvalnost, to je mlakost tvoje duše, to je pn- 
janjanje uz kukavna stvorenja, koji te udaljuju od 
naručaja tvoga Stvoritelja, dok ti on kao nježna 
majka, otvara svoje srce na oltarima da te hrani svo- 
jom krvlju, namjesto koje ti voliš prostu hranu egi- 
patsku 23 ). Ah! kad bi imao ljubav i vjeru jednog 
Ivana Zlatoustog, ti bi s njime rekao, da je na zemlji 
jedino osjetljiv gubitak i jedina prava nesreća biti 
bez Euharistije. Kad bi imao ljubav i vjeru onih dviju 
kraljica Škotske i Engleske, Marije i Katarine, koje 
su s veseljem i stalnošću trpile najstrašnije kušnje, 
progonstva, tamnicu i smrt, nemajući druge utjehe i 
uporišta do anđeoskog kruha, siguran sam da bi s ma- 
njom bezbrižnosti i nemarnosti mislio na to da se 
njime hraniš. 


23 ) Potsjeća na želju Izraelaca, — dok su bili u pustinji, 
za mesom koga su jeli boraveći u Egiptu. 


VII. 

PREZIR KRŠĆANA KOJI NE PRATE PRESVETI 
OLTARSKI SAKRAMENAT DOK SE NOSI 
BOLESNICIMA . 

» Primiti dobročinstvo , govorio je pravo Seneka, 
to znači prodati svoju slobodu: Benificium accipere , 
est libertatem vendere «. Koliko li su se puta ljudi 
prodali Isusu? Jer Euharistija je njegov najdivniji 
dar, koji istodobno iscrpljuje čudesa njegove moći, 
izvore njegove mudrosti, domišljatost njegove ljubavi; 
dar, iza koga Bog, premda neizmjeran, izjavljuje da 
nam ne može većeg i boljeg dati. Sigurno, samo po 
tome su katolici tisuću puta robovi Isusovi. 

A kad je tako, kako to da tako malo ima ljudi 
koji bi ga pratili ulicama, dok ga se nosi bolesniku? U 
vrlo napučenim gradovima vidio sam ga tako zanema- 
rena i napuštena, da su samo dvije ili tri osobe slije- 
dile svećenika koji ga je nosio. Pocrvenio sam to gle- 
dajući. Sjetio sam se oholog sjaja povorki, sjajnih 
i biranih pratnja, bezbrojnih čuvara i bogatih kočija 
pokrivenih svilom i blistavim zlatom, koji prate ze- 
maljske velikane kad izlaze iz svojih palača. Jedino 
Kralj kraljeva, Bog neizmjernog veličanstva osuđen 
je na ovom svijetu na takav prezir. Divovskim kora- 

kom on dolazi, na glas svećenikov, s neba na zemlja 
da potraži svoja stvorenja, okružen anđeoskim koro- 
vima koji ga nevidljivo prate i on prolazi gradovima, 
i selima po kiši, dapače i po snijegu, i ne ustručava 
se ući i u najsiromašniju kuću ili najjadniju potle- 
ušicu. Ali kako ljudi odgovaraju na ovu silno veliku 
ljubav, na ovu finoću božanske udvornosti? 

Ovaj Bog ljubavi prolazi ispred njihovih vrata 
i zove ih slatkim riječima: Sequere, slijedi me. 2i ) No 
mjesto da se ugledaju u primjer ubirača poreza Ma- 
te ja, oni ostaju sjediti u svojim poslovnicama, zabav- 
ljeni svojim poslovima i uronjeni u svoje račune. Spa- 
siteljevi učenici, kad su ga prvi put ugledali, čim su 
čuli njegov glas koji im je govorio: Venite post me,, 
dođite za mnom >, 25 ), ostavili su svoje čamce i svoje 
mreže i pošli za njim. Ljudstvo, od pet ili šest tisuća, 
na broju, pristajalo je za njim po čitave dane, satrve- 
no postom i izmoreno putovanjem. Ima na zemlji 
cvijeća, koje po učenju prirodopisaca, slijedi svako 
kretanje sunca i mjeseca, a u prisutnosti ovog božan- 
skog magneta, koji očarava anđele i svece, srca ljud- 
ska ostaju neosjetljiva! 

Bilo je životinja koje su začudile ljude sprem- 
nošću kojom su pratile presveti oltarski sakramenat. 
U samom gradu Lisabonu, gdje pišem ove retke, bio 
je pas u jednog siromašnog zanačije, koji je čim bi 

24 ) Mk„ II., 14. 

25 ) Mt., IV., 19. 

zazvonilo zvono koje je navještavalo da odlazi presv. 
oltarski sakramenat, trčao silno velikom brzinom na 
crkvena vrata; i otuda stalno bi pratio svećenika do 
kuće bolesnikove, usprkos tome što su ga u tom spre- 
čavali. štoviše : čim bi prve glasove zvonca čuo u noći, 
ovaj bi pas skočio poput lava, i kad bi našao vrata za- 
tvorena, počeo bi tako jako lajati, da mu se je moralo 
otvoriti. Bilo je slučajeva dapače da je skočio kroz 
prozor da bi mogao svome Stvoritelju iskazati uobi- 
čajenu počast. 

Austrijska vladarska kuća pripisuje sve svoje 
uspjehe jednom činu pobožnosti svoga jednog člana 
prema božanskoj Euharistiji: Ruđolf, grof habzbur- 
ški susretavši nekog dana na selu svećenika koji je 
nosio presveti oltarski sakramenat, siđe s konja, dadne 
svećeniku da na nj uzjaši i odvede ga otkrivene glave 
do stana bolesnikova, držeći životinju za uzde. Ova 
sjajna počast nije ostala nenagrađena: malo vremena 
iza toga, on postade potpunim gospodarom velikog 
carstva. 26 ) Mogli bi navesti i primjere drugih vladara 
i velikana koji su slijedili Ruđolfovo držanje na veliku 
utjehu i pobudu čitavome dvoru. David je bio slavan 
i moćan vladar; uza sve to on je pjevao i plesao, s 
harfom u ruci, prateći kovčeg Gospodinov, koji sadr- 

26 ) Ako je s jedne strane istina da Bog naređuje svako 
štovanje koje mu čovjek iskazuje, pa blagosiva kadgod zbog 
tog ne samo pojedince nego i obitelji, s druge strane nema 
sumnje da propast mnogih pojedinaca i obitelji dolazi upravo 
otud, što Boga prisutna na zemlji nijesu štovali. 



žava tek predodžbu i sjenu Euharistije. Ah! zašto 
velikani zemlje ne shvate kakvim bi blagoslovom Bog 
želio obasuti njihova kraljevstva i njihove obitelji, 
kad bi vršili djela pobožnosti i vjere prema njegovom 
presvetom Sinu u sakramentu oltara! 


Vili. 

BEZBOŽNOST ONIH KOJI SE PRIČEŠĆUJU U 
STANJU SMRTNOG GRIJEHA. 

Evo nas kod najstrašnije nezahvalnosti kojom 
kršćanin može postati krivim prema božanskom lju- 
bitelju u Euharistiji. Nema riječi kojima bi mogli 
žigosati zločin izdajice koji na nečiste usne prima tako 
čisto tijelo Isusovo. 

Vojujuća Crkva neprestance se divi Stvoritelju 
nebesa, komu nije bilo odvratno krilo Djevičino- 7 ) 
premda je bilo čišće od ljiljana i netaknuti je od sunca, 
šta će dakle reći slavna Crkva? šta će reći anđeoski 
duhovi promatrajući Stvoritelja koga prima duša koja 
je po grijehu postala lješinom, robom đavola i igrač- 
kom njegove silovitosti? Kad je Juda primio komad 
kruha što mu ga je pružio Isus, pripovijeda sv. 
Ivan 2 s), sotona uđe u nj, da zagospodari posve izdaj- 
nikom, kome je srce već bio zaposjeo. Tragičan čas, u 
kome Juda prestaje biti članom dvanaestorice i posta- 
je pomogač đavola i njegov rob! Uistinu, duša koja 
leži u grijehu, prijesto je na kome sotona svemoćno 

27) Non horruisti Virginis uterum. Nijesi se strašio utrobe 
Djevičine. (Riječi iz »Tebe Boga hvalimo). 

28) XXXI., 27. 

gospodari ; i ako tada prima tijelo i krv Isusovu, ona 
ih stavlja na neki način pod noge đavolu. 29 ) 

Plačući nad tako strašnom nezahvalnošću, sveti 
je Petar Hrisolog uskliknuo: Unde te traxit arnor? 
0 neumrli Bože! dokle te je dovela tvoja ljubav prema 
ljudima? Do u štalu? Do na Kalvariju? Ah! još mno- 
go dalje: do na mjesto gdje sotona vlada! Nedostojna 
stvorenja uvode tvoje presveto tijelo tamo gdje pa- 
kleni mučitelj traži da mu se klanja. Tu on zapovije- 
da, tu on vlada. A ti Svemogući, ti, Neizmjerni podno- 
siš da u toj duši, u koju ulaziš, on potpuno gospodari! 
Izgubljena ovca, zadihana pod težinom teškog lanca 
grijeha koji je ornata i steže postaje plijenom okru- 
tnoga vuka; a ti pristaješ, da tvoje tijelo i tvoja krv 
budu tu, prisutni toj tajni zloće, najblaži i najnevi- 
niji jaganjče! 

0 kršćani koji ste krivi s takva svetogrđa, slu- 
šajte riječi, što vam ih upravlja naj strpljiviji čovjek, 
Job, kao strašno prokletstvo koje leži na vama: Panis 
ejus in utero illius vertetur in fel aspidum intrinse- 
cus: kruh će se njegov promijeniti u utrobi njegovoj 
u zmijski otrovi 0 ) Ako budete jeli ovaj kruh nedo- 
stojno, on će se okrenuti za vas u otrov, i dok drugi u 
njemu nalaze život, vi ćete u njemu naći smrt. 

Jednoj ribi pripisuje se sposobnost da može pre- 
okrenuti slanu vodu u slatku, kad joj uđe u usta. 

29) Jer svatko tko čini grijeh, rob je grijeha. (Iv., 
VIII., 34). 

30) Job., XX., 14. 

Obratno se događa kod onoga koji u stanju smrtnog 
grijeha pije krv Spasitelj evu; jer on truje najbolje 
piće i za nj sakramenat, koji je izvor najčišćeg vese- 
lja, postaje ponor gorčine i boli. 

Tu se ne zaustavlja kazna svetogrdne duše : Divi- 
tias quas devoravit, evomet , blago što ga je progutao , 
izbacit će 31 ) kaže Job u svom krepkom govoru. Stoga 
su neki vrlo ozbiljni pisci smatrali da anđeli, u svojoj 
velikoj brizi oko Euharistije, ni jesu mogli podnijeti 
da ona pređe preko nečistih usana Iskariotovih, te da 
su mu je izvadili iz usta. štoviše, pripovijeda se, da su 
sami đavoli prisilili jednu nesretnu ženu da izbaci, iza 
smrti svetu hostiju koju je bila primila u nedostojnom 
stanju: Blago što ga je progutao , izbacit će. 

Moj Anđeoski Naučavatelj, sveti Toma pita se šta 
je veće svetogrđe: ili pričestiti se u stanju smrtnog 
grijeha ili izbaciti sakramentalne prilike u nečisto 
mjesto? 32 ) Kakavgod bio odgovor na ovo pitanje, si- 
gurno je da svaka uistinu kršćanska duša drhće i uz- 
miče od užasa pred oba ova zločina. 

Neki ozbiljni filozof bio je pozvan na svadbeni ob- 
jed pa se vanredno pomno dotjerivao. Netko ga upita 
zašto to čini: To je stoga, što neću da budem nedo- 

31) Job., XX., 15. 

32) III., q. 80., a. 5., ad 3. Sveti Naučavatelj kaže da je 
ovaj drugi grijeh veći: 1. jer onaj koji bi bacio sakramentalne 
prilike na nečisto mjesto, imao bi nakanu da pogrdi ovaj sa- 
kramenat, što ne namjerava onaj koji se nedostojno pričešćuje 
i 2. što je grješnik sposoban primiti milost, dok se ta sposob- 
nost ne nalazi ni u kakvom nerazumnom stvoru. 

stojan mlade; pred ljepotom hoću da izgledam vrlo 
lijep , ut pulcher ad pulchram vadam. 

Takvi treba da su osjećaji onoga koji ide ne samo 
sjesti za isti sto za kojim sjedi Isus, najljepši među 
djecom ljudskom, nego ide jesti njegovo tijelo i piti 
njegovu krv. On mora prije svega da se obuče u ogrtač 
nevinosti, opravši najprije suzama skrušenosti i ka- 
janja najmanje mrlje grijeha. 

Labud, najbjelja ptica, ne jede kruh koga mu se 
daje prije nego što ga je umočio u vodu; tako treba 
jesti euharistijski kruh umočen najprije u suze lju- 
bavi ; samo tada on će proizvesti u duši divne učinke. 

Tijelo Isusa-Hostije, usred Crkve, slično je 
suncu usred prirode. Ono različito utječe na razne 
dijelove kugle zemaljske, prema svojstvu njihovih 
sastavnih dijelova, pa ovdje proizvodi zlato, tamo 
srebro; ovdje željezo, a drugdje opet ništa. Isto tako 
božansko sunce pravde oplođuje duše prema njihovim 
nutarnjim svojstvima. Teško nezahvalnoj duši koja 
postaje suha i gola zemlja, i koja se pretvara u pu- 
stinju mjesto da se pokrije cvijećem i plodovima pod 
utjecajem Euharistije! Teško duši koja izađe oglad- 
njela s ove kraljevske gozbe, kao što nekoć uzvanici 
Heliogabala ostaviše sto na kojem su im bila iznesena 
samo naslikana jela da ih prevare. Tako je često. Bo- 
žansko sunce ljubavi prodire u neosjetljive duše a 
da ništa u njima ne proizvede, ostavljajući ih kakve 
ih je našlo. 



Za vrijeme neke opsade Atene, pripovijeda povi- 
jest, jedan je stražar zaspao na zidovima; njegov bu- 
dni kapetan našavši ga da tako spava, na mjestu ga 
ubije rekavši : Takva sam ga ostavio , kakva sam ga 
našao: talem inveni , qualem reliqui. To također čini 
Isus u presvetom oltarskom sakramentu, kad sretne 
dušu koja je uronila u samrtno mrtvilo grijeha; on 
je ostavlja u stanju u kome je ju našao : takvu sam je 
ostavio , kakva sam je našao . Strašna kazna, ali pra- 
vedno zslužena kad je kršćanin tako nezahvalan! 
Ostati mrtav u rukama onoga koji život daje! Potopiti 
se u luci! Oslijepiti na izvoru svijetla! Umrijeti slu- 
žeći se naj uzvišeni j im lijekom. 


I 

IX. 

DRSKOST NEKIH SVEĆENIKA U NAČINU 
KOJIM SLUŽE SVETU MISNU ŽRTVU . 

Mi živimo u tako žalosno doba i tako različito ođ 
prošlih stoljeća, da naši pređi kad bi došli na zemlju, 
ne bi nas htjeli priznati svojim nasljednicima. Oni bi 
imali iste osjećaje kao onaj mudri rimski građanin, 
koji, vrativši se u svoj rodni grad iza dugih godina 
izbivanja, nađe ga tako izmijenjena da je jecao i vi- 
kao po javnim mjestima: Vidim Rim, ali ne vidim 
rimskih običaja: Video Romam, romanorum mores 
non video! 

U istom bi smislu i s ne manje čuđenja oni 
koji su poznavali svetost nekadanjih svećenika, nji- 
hov besprijekorni život, njihovu nevinost vladanja, 
njihovu neokaljanu službu, mogli prečesto kliknuti: 
Vidim svećenike , ali ne vidim vise svećeničkog vlada- 
nja: Video sacerdotes , sacerdotum mores non video ! 
Nekoć sam ih vidio kako prolijevaju suze pred olta- 
rima za grijehe naroda; danas kod njih vidim tako 
malo poštivanja dok su u svetištu, da Boga treba mo- 
liti da im oprosti njihove grijehe. Danas ih češće sre- 
tam na javnim mjestima ili na mjestima sastajanja 


nego u crkvama; zabavljene više tisućama besposlica 
i djelima koja s njihovom svetom službom nemaju ni- 
kakove veze nego zaokupljene traženjem i spašava- 
njem grješnika. 33 ) — I eto to su miljenici Gospodi- 
novi ! Eto pokoljenja što ga je Svevišnji odabrao ! Eto 
službenika koji su označeni znakom svoga slavnog po- 
slanstva, obučeni grimizom kraljevskog svećenstva, 
pozvani da se penju na prijestolje oltara i da prikažu 
kao žrtvu vječnog Sina Božjeg! Vidim ih sada kako 
rasiplju a ne dijele tajne našeg otkupljenja; kako pri- 
kazuju više darova idolu svojih želja, nego žrtava ve- 
ličanstvenom Bogu; potpuno bez osobina što ih Bog 
traži od svojih svećenika. 

Bile bi i odveć opravdane tužbe i suze kršćana 
koji bi u današnje vrijeme vidjeli da se svećenik sa- 
blažnjivije vlada nego laik, i da je onaj, koga je Bog 
više obdario nezahvalniji prema njemu! Nezahvalno- 
sti svećenika prema božanskoj Euharistiji takve su 
naravi da bi ih trebalo pisati suzama a ne crnilom. 
Prešućujem činjenice koje se ne mogu ni napisati ni 
saopćiti. Spomenut ću samo dvije najveće nezahval- 
nosti zbog kojih sagriješe neki svećenici prema Isusu- 
Hostiji. 

Jedna je od njih veliko nepoštivanje s kojim služe 
strašnu žrtvu našeg otkupljenja. Oni diraju, blagosi- 
vaju, uzimlju s tako malo poštivanja i pažnje presveto 

33) Pisac govori o prilikama svoga vremena. Danas su 
u mnogim zemljama, općenito govoreći, svećenici daleko ol 
:n:ji i bolji. 

tijelo Isusovo da mnogi krivovjerci, ušavši u naše 
crkve, sablažnjuju se ili se rugaju videći da se tako 
postupa s tajnom koju mi proglašujemo najuzvišeni- 
jom i najsvetijom u našoj vjeri. Slavni Ivan od Avile, 
apostol od Andaluzije, videći jednog svećenika kako 
služi svete oltarske tajne sa zločinačkim nepoštiva- 
njem, približi mu se te mu rekne: Molim vas, postu- 
pajte bolje s ovim velikanom, jer je sin dobrog Oca i 
pripada slavnoj obitelji. 

Ovaj apostolski govor obraća se i vama, svećenici, 
svima, koji to jeste. Znate li čije je to tijelo što ga 
vi svojim riječima proizvodite na oltaru? Znate li čije 
je to tijelo, čija je to krv što je vi uzimljete i pijete 
s tako malo poštivanja? Znate li tko je on? To je 
velikan slavnog plemena, to je Sin našeg Stvori tel ja, 
to je krv Boga živoga, Boga neizmjerno veličanstve- 
nog. To je Sin najsvetije i naj uzvišeni je Majke, Sin 
Marijin, u koje je isto tijelo, po svetom Augustinu, 
kao u Isusa u Euharistiji: Caro Christi, caro Mariae f 
tijelo Kristovo , tijelo Marijino . Kako dakle da vaše 
ruke ne drhću kad ga se dotičete s toliko nepoštivanja. 

Serafin se nije usudio dotaći svojim rukama za- 
žarenog ugljena kojim se je služio da očisti usne Iza- 
ije, jer je on predočavao ovaj sakramenat; stoga ga 
je uzeo s mašicama. 34 ) Ako dakle ruke jednog sera- 
fina ni jesu aosta čiste da uzmu ono što je bilo samo 
predodžba tijela Isusova kako će dosta biti čiste ruke 

34 ) Is., VI., 6. 

jednog svjetskog čovjeka da se dotiče tog samog ti- 
jela? Stoga je sveti Ambrozije kliknuo: Vide qwid 
agas, sacerdos , ne febnenti manu corpus Christi 
attingas; pazi šta radiš , svećenice , da se bolesnom ra- 
kom ne dotakneš tijela Kristova . Pazi da u ranu među 
rebrima njegovim ne staviš prste koje trulež rastvara. 
Sami su se pogani bojali doći s kakvim nečistoćama 
da prikažu darove svojim krivim bogovima, i posvud 
su se mogle čuti ove opomene : Procul estote profani , 
et manibus puris sumite fontis aquam, dalje odavle 
koji niste sveti , i čistim rukama uzimljite vodu s 
izvora 

Ima drugih svećenika, koji strašne tajne našeg 
otkupljenja služe s takvim prezirom prema ceremoni- 
jama, takvom žurbom u riječima, te se čini da misle 
samo na to kako će čim prije udaljiti od svojih očiju 
ovu božansku hostiju, koja bi morala biti jedini pred- 
met njihove ljubavi. To bi bio uzaludan trud kad bi ih 
se nagovaralo da posvete po sata služenju svete mise, 
dok veći dio dana gube u tisuću svjetskih sitnica ili 
u to da ništa ne rade. 

Obstupescite, coeli, super hoc! Zapanjite se ne- 
besa nad tim. 35 ) Anđeli Gospodinovi, pokrijte lice svo- 
jim krilima! Kako da se serafini ne zaprepaste videći 
šta se događa na našim oltarima? Ali vi , o svećenici , 
jecajte i urličite od boli: Plangite , sacerdotes , et 
ululatel 36 ) Jer nezahvalnosti su svijeta gotovo dokazi 

35 ) Jer., II., 12. 

36 ) Job., I., 13. 



ljubavi u poredbi s vašom nezahvalnošću. Kršćanin 
koji griješi nakon što je bio otkupljen krvlju Isusa 
Krista, kaže sveti Augustin, zaslužuje da se novi 
pakao stvori za nj. šta bi on rekao o vama, koji ste 
ne samo bili otkupljeni ovom dragocjenom krvlju 
nego ste postali njezini čuvari i gospodari? Jer si- 
gurno je, da vi imate pravo nad ovom božanskom 
krvlju, vi imate vlast da je proizveđete, da je izlije- 
vate, da je blagosivate, da je dijelite. Oh! Kako bi 
bili nesretni kad bi ova žrtva, koju vi prikazujete za 
grijehe drugih, donijela vašoj braći spas a vama 
samima — propast! 

Kad Cezar jednog dana, prikazujući žrtvu svojim 
krivim bogovima, nije našao u njoj srca, vidio je u toj 
stvari kobni predznak okrutne smrti. Kakva strašna 
predviđanja i zaključke treba da povučete vi sami za 
se, kad vidite da tolike žrtve što ste ih prikazali ne- 
maju srca ; hoću da reknem kad su tolike žrtve što 
ste ih prikazali pravom Bogu, njemu neugodne i za 
vas bez svake zasluge. Mjesto srca, vidjet ćete kako 
se na dnu vašeg kaleža skuplja žuč srdžbe Božje, koju 
ćete biti osuđeni da pijete do dna i koji će vam spaliti 
utrobu : Quia calix in manu Domini vini meri y plenus 
mixto . Et inclinavit ex hoc in hoc, verumtamen faex 
ej us non est exinanita! bibent omnes peccatores ter - 
re, jer Gospodin drži času vina pomiješana , naginja 
je na jednu i drugu stranu, dok do dna ne bude ispraž- 
njena, pit će iz nje svi grješnici na zemlji! 


Razumjet ćete onda šta znači približiti se oltaru 
l^ez pobožnosti, prezirati koji obred, pokleknuti napola, 
govoriti misu s tisuću rastrešenosti ! I ako samo sje- 
ćanje na ovo mora vas se dojmiti kao pogled na stra- 
šne nakaze, šta će biti sa žrtvom koju čovjek bude 
bio prikazao u stanju smrtnog grijeha? šta ćete raditi 
kad vidite blagog Jaganjca da se u vašim rukama pro- 
mijenio u razlj učenog lava spremna da udari na vas? 

Germanicus nije se smatrao sigurnim pred srdž- 
bom boga Apisa, kad ga ne bi vidio da spušta oči 
prema žrtvi koju mu je orikazao: a Gracchus je brzo 
poginuo kad je vjetar odnio žrtvu koju je prikazao, 
šta možete dakle očekivati vi, službenici Isusa Krista, 
ako vaše žrtve, vaši darovi, oudu ođnešene ne u zrak, 
kao nekorisni za vas, nego pred podnožje prijestolja 
božanske pravde, gdje će krv nevinog Abela vikati 
proti vama? Ah! draga braćo, mislite na ono što vas 
može izložiti takvoj nesreći! Ja također, što se mene 
tiče, pratit ću vas i sjedinit ću se s vama s velikim 
strahom Božjim u tako ozbiljnom i tako spasonosnom 
razmatranju. 

Sacerdotes mementote 
Nihil majus sacerdote 
Qui , dotatus sacra dote , 

Deo servit et devote 

(XV. stoljeće.) 

• 37 ) Svećenici isjetite se: 

Ništa veće od svećenika 
koji, obdaren svetim darom 
Bogu služi i pobožno. 


X. 

NEMARNOST SVEĆENIKA KOJI RIJETKO 
SLUŽE SVETU MISNU ŽRTVU. 

Velika je i odurna rekli smo, nezahvalnost kršća- 
nina, koji zanemaruje da prima božansku Euharistiju 
izvor milosti, početak svakog dobra, što ga je ljubav 
Isusova ostavila ljudima. Ali kakva će tek biti neza- 
hvalnost svećenika, koga je sam Bog odabrao ne samo 
da se hrani njegovim tijelom, nego da to tijelo po- 
svećuje i da ga dijeli, ako zbog nemarnosti ili iz ta- 
štine, bude pristupao samo rijetko oltaru? Nažalost! 
Vidjet ćete neke svećenike, koji zaboravljaju visoku 
povlasticu koja resi njihovo božansko poslanje, te 
sprovode sedmice i dapače mjesece a da ne služe svete 
mise. 

Najveća čast, do koje je Bog mogao uzdići blaže- 
nu Djevicu Mariju bila je bez sumnje u tom što je ju 
izabrao da bude majka, uzevši ljudsko tijelo iz njezine 
čiste utrobe. Uistinu, ni to što joj je dao potpuno go- 
spodstvo nad svim stvorenjima koja su postojala ili 
će postojati, ni dioništvo na svim darovima milosti i 
slave ne mogu se usporediti s čašću koju je postigla 
postavši Majkom Božjom, neupoređivim i neizmjenim 


j dostojanstvom. Oživite dakle svoju vjeru službenici 

Svevišnjega i razumite da vas Bog diže na neki način 
do istog dostojanstva, s tom razlikom što ga je slav- 
noj Djevici svojoj Majci dao samo jednom, dok svaki 
I put kad silazi s neba da počiva u vašim rukama obnav- 

lja svoje utjelovljenje. Sv. Augustin nije oklijevao 
ustvrditi : 0 magna dignitas sacerdotum, in quorum 
| manibus Dei Filius guotidie sicut in utero Virginis 

inoarnatur, o veliko dostojanstvo svećenika, u čijim 
■ se rukama Sin Božji svaki dan kao u titrobi Djevice 

utjelovljuje. 

Prvi svećenik na svijetu u zakonu milosti to je 
bila sama utjelovljena Riječ, Isus Krist. Prije nego 
što je prikazao na križu krvnu žrtvu svoga života on 
je ju već bio prikazao nekrvnim načinom žrtvujući 
svoje tijelo u Euharistiji. Sveoeništvo Kristovo bilo 
je tako uzvišeno dostojanstvo, da ga je Bog mogao 
dati samo njemu, kao svome pravom Sinu, da on tako 
mogne pružiti neizmjernom veličanstvu dostatnu za- 
dovoljštinu za nanesenu joj uvredu. Tako ni anđeo, 
ni prvi serafin nije bio sposoban da primi odli- 
čnu značajku vrhovnog svećeništva, čiji je pretstav- 
; nik, kao istodobna žrtva, trebao prikazati dovoljnu 

i 38) U nekim izdanjima piše: »Ima ah koji je govore samo 

| na četiri velike godišnje svetkovine (kad pod grijeh moraju 

reći!), čudna stvar! neki crkveni dostojanstvenici prihvaćaju 
I danas taj običaj zbog »bon tona« i tobože s državnih razloga!« 

i — Hvala Bogu, danas i u Portugalu i svagdje drugdje na svi- 

jetu svećenstvo je daleko od tog i osudilo bi taj čudni bon ton 
I i taj odvratni jansenizam. 

naknadu božanskoj pravdi koju su bili uvrijedili ljud- 
ski grijesi. / 

A ta ista značajka koja je mogla pripadati sam^ 
božanskoj osobi danas je dana posljednjem svećeniku, 
da, ne kao žrtva, nego službenik, prikazuje vječnom 
Ocu žrtvu tako zaslužnu da bi ona sama bila dovoljna 
da otkupi cio svijet. No ima svećenika koji u svojoj 
nezahvalnosti idu dotle da ne cijene takva dobročin- 
stva. U naše dane ima ih nekoliko koji neće često da 
se popnu na oltar, kao da se stide što su službenici 
najvećeg i na j uzvišeni jeg sakramenta! 0 nevjeroja- 
tna nezahvalnosti! Zar ne znate šta je služenje svete 
mise? Zar ne znate šta znači izostaviti takvu žrtvu 
bez opravdana razloga? Slušajte svetog Augustina, 
koji vas optužuje zbog uvrede veličanstva Božjeg; 
jer on izričito tvrdi đa vi, koliko je do vas, udarate 



na slavu presvetoga Trojstva. Tko bi osim toga mo- 
gao objasniti, koliko bezbrojnih i dragocjenih darova 
lišavate tako sami sebe, a po tom i druge! 

Siromašne duše u čistilištu zaklinju i čekaju sa 
zebnjom na vaše žrtve kao na jedini lijek svojim 
zlima; i po jednom pobožnom mišljenju muke su duša 
kojima se žrtve primjenjuju prekinute za vrijeme 
služenja mise. Utjelovljena Riječ, budući da je u 
slavi, nije više u stanju da vidljivo prikaže na oltaru 
žrtvu svoje krvi za oka janje ljudskih grijeha; zato 
je vas postavila na zemlji kao svoje zamjenike, svoje 
pretstavnike, da u njegovo ime i njegovom vlastitom 
moću, činite ono što je jedino on mogao činiti, po 

svećeničkom dostojanstvu u dvorani posljednje ve- 
čere i na križu ; stoga ste nazvani pomazani ci Gospo- 
dinovi, stoga vam kažu da ste drugi Krist. 

Promislite dakle, da li je moguće zamisliti veće 
dostojanstvo od vašega, jer u ovom pogledu, ono je je- 
dnako dostojanstvu Otkupitelja svijeta. Shvatite da 
vaša moć napunja đavle užasom, a anđele svetom za- 
visnu. Zna se po jednoj pobožnoj objavi, da je onaj 
daa kad je bio ustanovljen divni sakramenat, jedan 
od najviših serafina odnio ga blaženoj Djevici Mariji, 
koja ga je po prvi put primila iz njegovih ruku; i to 
je poslanje utješilo anđeoske duhove, što je Bog samo 
ljudima dao divna, isključiva svećenička prava. 

Oni pobožni i moćni vladari priznavali su dobro 
uzvišenost tog dostojanstva kad su svećenike cije- 
nili tako, da su njima pred noge ostavljali svoje krune; 
držali stremen dok bi se svećenici penjali da uz jaše; 
vodili za uzde njihove konje otkrite glave i šeširom u 
rukama. Ne recite mi da su ti svećenici bili pape, sami 
pretstavnici Božji na zemlji; jer odgovorit ću vam, s 
Anđeoskim Naučavateljem, da je vaša vlast jednaka 
papinoj u koliko se tiče posvećivanja pravog i istin- 
skog tijela Isusa Krista, premda je njihova vlast veća 
od vaše obzirom na mističko tijelo, naime Crkvu. Tako 
je stvar shvaćao sveti Martin: on je htio da njegov 
kapelan imađe prednost pred carem koga je pozvao 
za svoj sto. Isto tako, sveti Karlo Boromejski nije 
nikad dopustio kome velikašu, ma kako moćan bio, 
da zauzme u crkvi sjedala određena za svećenike. Ovi 


slavni ljudi cijenili su toliko kraljevsku krunu sve- 
ćenstva, koliko ga neki današnji svećenici žalosnon / 
nezahvalnošću preziru. To je sigurno najveća neza- 
hvalnost što je ju moguće zamisliti, zato sam o njpj 
govorio i s njom svršavam. / 

Završavam tako i govor o svim nezahvalnostima, 
kojima pokvareni svijet odgovara na ljubav Isusovu 
i na onu neizmjernu osjećajnost i nježnost koju Euha- 
ristija na vrhovni i najdirljiviji način izražava. 


RAZGOVORI ISUSA I DUŠE DA SE SABERE 
PRIJE I POSLIJE PRIČESTI 



1 . 

ISUS POZIVA DUŠU NA DIVNU PRIČESNU 

GOZBU. 


Ja, vrhovni vladar, pripravio sam svojim pozna- 
nicima sjajnu gozbu na kojoj im ne dajem druge 
hrane do svoga tijela i drugog pića do svoje krvi. 
Dođi dakle moja predraga, dođi sjesti na moju gozbu. 
Ako se neki ispričavaju da na nju ne dolaze da bi za- 
dovoljili djetinjastim težnjama, a drugi opet — žrtve 
grubih želja, — da se mogu predati prostim tjelesnim 
požudama, ne budi u broju tih luđaka. Znaj da ništa 
ne ranjava tako moje srce kao slaba gorljivost u od- 
govaranju na moj uljudni i ljubavi pun poziv. 

Sjedni sa mnom za ovaj sto. Vidiš li ovaj kruh? 
Kakvo mišljenje stvaraš o njemu? Ne daj se preva- 
riti svojim ćutilima, koja ti pokazuju samo slabe 
prilike. Ja ti uistinu velim: ovo je moje živo tijelo, 
ovo je moja prečista krv. 

Ja želim živjet s tobom istim životom, ući u tvoju 
nutrinu, zatvoriti se u tvoje srce. Ova žestoka želja 
dovela me je s neba na zemlju i navela me da se sa- 
krijem pod veo ovih prilika, da te ne bi prepao sjajem 
svoga neizmjernog veličanstva. Ostavio sam, nenapu- 

stivši stetko krilo moga vječnoga Oca i divnom taj- 
novitošću koju ti ne možeš shvatiti preobrazio sam se 
i postao kao malo kruha, da ti, jedući me, možeš reći 
da sam tvoja hrana i da postaneš jedno sa mnom. 
Ljubav, svladavši me, dotle me je dovela. 

Već od vječnosti žarko sam žudio da postanem 
jedno s tobom u ovom sakramentu moje ljubavi i da 
te učinim dionikom moga božanstva i svih mojih oso- 
bina. 39) Ovdje dakle posjeduješ, pod euharistijskim 
prilikama koje ga sakrivaju, svoga Boga, svoga Stvo- 
ritelja, svoga Prijatelja, Isusa-Hostiju. 

Ovdje, o kršćanska dušo, imaš pred svojim očima 
božanskog pelikana, koji ranjava i otvara svoja prsa 
da ti dadne život u sebi samome i da te svojom krv- 
lju nahrani. Hoćeš li odbiti da uđeš u moje srce, ili 
ceš mi uskratiti da uđem u tvoje? Zar ćeš odbiti hranu 
koja je sam Bog, ti, koja si ogladnila? Zar ćeš uda- 
ljiti svoje usne od ovog tijela i od ove krvi? Ne, ne, 

to je nemoguće, jer ovo je tijelo i krv Božja. 

Serafini žive i živjet će vječno željni da okuse 
samo jedan dio moga tijela i samo jednu kaplju moje 
krvi; a eto dok je njima ta sreća uskraćena, ja ti da- 
jem na ovoj božanskoj gozbi, i čitavo svoje tijelo i 
svu svoju krv. Ovo je ista ona krv što sam je crpao 
u prečistom krilu svoje Majke; kapljicama ove krvi 
ona^je satkala odijelo moje ljudske naravi; ovom krvi 

39 ) In caritate perpetua dilexi te; ljubio sam te liubavliu 

uS'iednair 11 '’ PV;’. ^ Pr b' a teljstvo, rekli su stari, nalazi 
Vli cim jednakim : Amicitia mvenit aut facit aequales. 


149 


ona me je začela; ovom krvi, izmjenjenom u djevičan- 
sko mlijeko, ona me je hranila. Shvati da je ovo tijelo 
Isusovo također tijelo Marijino. 

Vjera te uči da ja kao čovjek nisam imao oca; 
da je moja preeista Majka sama mi dala svoju krv 
i svoje mlijeko, tako, da što god je u meni ljudske na- 
ravi, ja to imam od Djevice Marije. Kad ti dakle, pod 
sakramentalnim velom, pružam svoje čovještvo, znaš 
da si u ovoj gozbi moga tijela i moje krvi pozvan da 
se hraniš biti Sina i Majke. 

Oh ! kako te ove misli moraju ohrabriti da sjedneš 
za moj sto, gdje si siguran da ćeš naći tu milosrdnu 
Majku, koja se nalazi uza me na tajanstven i neshvat- 
ljiv način, da posreduje za uzvanike. Poznato ti je ka- 
kvu je brigu ona pokazivala na svadbi u Kani, kad je 
opazila da vina nedostaje. Ako ti nedostaje vina lju- 
bavi i skrušenosti, imaj pouzdanja u posredovanje 
Marijino pa nećeš izaći s moje gozbe ni gladan ni 
žedan. 

Dođi dakle! šta te zaustavlja? Strah? Ali ovdje 
ne zastrašujem čudesima, kao u Egiptu; ovdje ne tu- 
tnji moja grmljavina, kao na Sinaju; ne uzimam biča 
da potjerani iz hrama one koji me vrijeđaju. Razoru- 
žan, pun blagosti, šuteći, ja samo gorim od ljubavi 
prema tebi. 

Uživaj ovaj živi kruh, koji će ti dati život, šta te 
može zadržati? Shvati dobro da samo od ovog kruha 
čovjek može živjeti. Naći ćeš u njemu sve nebeske 

slasti, sve što Bog posjeduje i može dati. Pripremi 
mi svoje srce; hoću da je ono samo moje, jer hoću da 
ga učinim svojim prijestoljem. Usred moje slave sve 
su nebeske sile moje podnožje; ali na zemlji, silno 
uživam u čistoj i dobro pripravnoj duši. Ti možda mi- 
sliš, da za vrijeme dok sam boravio u čistom krilu 
svoje Majke, da mi je drago bilo biti u svetohraništu 
sjajnijem od sunca i mirisnijem od ruža? Ne. Ono što 
sam volio kod nje, to je bila čistoća njezinog volenja, 
bezazlenost i nevinost njenih misli, žar njezinih kre- 
posti. Volio sam jedan jedini čin ljubavi njezinog srca 
više nego svu veličinu i vrsnoću njezinih osobitih po- 
vlastica. Kad bi dakle prije nego što me primiš, znao 
pročistiti svoje volenje i raspaliti se mojom ljubavlju, 
tvoje bi srce bilo za me vrt uživanja. 

0 srce ljudsko, magnet, koji sebi privlačiš srce 
svoga Boga, ti me k sebi vučeš a onda se udaljuješ 
od mene. Ja ostajem u ovim svetohraništima, zovući 
te noć i dan i govoreći ti da uđeš u otvorenu stranu 
moga boka iz kog teče, neprestano ključajući, vrelo 
moga milosrđa. Iz ove rane moga srca ja te pozivam 
da piješ onu istu krv što sam je prolio iz ljubavi pre- 
ma tebi na Kalvariji; ne treba više križa, čavala i 
tmja. što je nekoć učinila mržnja ljudi, to danas čim 
božanska ljubav. 

Zato i ti, otvori mi svoje srce, gdje bi htio da na- 
đem sigurno zaklonište, ja koga neizmjernost nebesa 
ne može da obuhvati. Otvori mi srce; premda izašao 


od mog vječnog Oca, ja neću drugog obitavališta 
do tvog srca. Ja sam Riječ Božja, divni plod 
njegova razuma, i kao on, Bog neizmjerno veličan- 
stven. Došao sam na ovaj oltar sakriven pod prilika- 
ma euharistijskog vela, da olakšam naše zbliženje, 
da se sjedinim s tobom i da ti dadnem u meni živjeti. 

II. 

ŽARKA ŽELJA DUŠE DA PRIMI ISUSA; ALI ON A 
SE PONIZUJE I STIDI PROMATRAJUĆI SVOJU 

NEDOSTOJNOST. 

0 Bože ljubavi! 0 veličanstveni Bože! Moje srce 
gori. naj vrućom željom da te primi; ono živi gladno 
ovog živog kruha! Evo me pod tvojim nogama da se 
preobrazim u te ; ne usuđujem se reći da se ti pretvo- 
riš u meneJo) šta dakle radi moje srce? Kako da se 
ne rastapa da se s tobom sjedini? S tobom, izvore nje- 
govog žara; s tobom njegovim posljednjim i jedinim 
ciljem; s tobom njegovim vrhovnim dobrom! 

O sakriveni Bože! živo osjećam ovdje tvoju pri- 
sutnost, ali ne vidim ljepote koja me zanosi. Znam 
što mi ranjava srce, ali ne vidim žarke strijelice koja 
se u nj usadila. 0 neuporedivo čudo ! 0 slatki čaru! 
O neb eska zagonetko! Kad ćeš se napokon otkriti mo- 

40) Stvarno Isus se ne pretvara u čovjeka, on se samo kao 
hrana prilagođuje zakonima materijalnog uzimanja hrane. 
Ah kako se ovdje u zbilji ne radi o uzimanju biti kruha i vina, 
nego samo njihovih prilika, dok se u biti uzima sam Isus 
događa se — po zakonu major pars trahit ad se minorem, veći, 
glavnip dio privlači i preobražava manji _ da ovdje Isus pre- 
obražava u sebe osobu koja ga prima. Kod običnog hranjenja 
čovjek je onaj glavniji dio i zato on preobražava hranu u =e,be 
u svoju narav, ovdje je glavni Isus i stoga on preobražava 
onoga koji ga prima u sebe, dajući mu svoju božansku narav, 
jsvoje osobine. ’ 


jim očima koje su se izmorile tražeći te u tami? Kad 
ćeš prestati biti za moja ćutila božanskom mukom? 
Ali šta kažem ? šta buncam ? Ne, Gospodine, ništa ne 
tražim; ne, neću ni da vidim, ni da spoznam tajnu 
tvoje ljubavi, živa vjera, kojom u nju vjerujem, do- 
voljna mi je. 0 sveta vjero! 0 moćna vjero! tvoje su 
tmine moja svjetlost i tvoja mi je tama oči gled - 
nost. 41 ) 

A ipak, kako je moje srce tvrdo; i kako se ža- 
lostim zbog njegove nezahvalnosti! Moj Stvoritelj 
dolazi me tražiti da mi život udijeli; hoće da me 
hrani svojim tijelom i svojom krvlju; daje mi svoje 
grudi da na njima počivam. A ja, šta radim da ga pri- 
mim? Gdje su moji jecaji i moje suze što sam toliko 
puta prezreo ovo vrhovno dobro i uvrijedio tolikim 
nezahvalnostima božanskog Stvoritelja duša? 

A uza sve to, o moj Bože, ako si uskratim ovu 
nebesku hranu, znam da ću umirati od gladi. Ali bo- 
jim se također, da anđeli, ta tako čista ogledala na 
kojima ti nalaziš mrlja, ne kazne moju drskost. Bojim 
se đa tvoja prečista Majka, promatrajući moje po- 
greške i stanje vrlo slabe priprave s kojom se spre- 
mam da primim onoga koji je prebivao u njezinom 
krilu, ne osveti čast tvoga veličanstva i ne odbaci me 
daleko od tvojih svetohraništa. 

41) Ovaj poklik srca odaje vatrenog sina svetog Ivana 
od Križa d vjernog učenika njegove škole. Poznato je da je 
ovaj veliki mistički Učitelj gledao Zaručnika duše iza zastora 
stvaranja i opjevao svoju ljubav za nj u divnim pjesmama. 

Ipak, Gospodine, ohrabrim se da ti pokažem svoje 
srce, — premda je tako siromašno i tako ledeno, — 
kad se sjetim da je sama Marija,, nakon što te je rodila 
stavila u jaslice, a kasnije te gledala kako umireš na 
križu. U ovom sakramentu, o moj Isuse, promatram te 
istodobno kako si se rodio i kako si umro iz ljubavi 
prema meni; sakramentalne mi prilike predočuju te 
pod jednim i drugim oblikom. Izgledaš pod njima di- 
jete, ne više pokriveno siromašnim pelenama nego 
pokriveno slabim prilikama; izgledaš mi pod njima 
potpun čovjek, ne više prikovan na križ, nego žrtvo- 
van na oltaru sa moje spasenje. Ne odbij dakle Go- 
spodine doći u ovu skromnu špilju moga srca, otvo- 
renu svim vjetrovima, jer si htio da se rodiš na malo 
slame i umreš na trnju. 

0 Kraljice anđela i Vladarice nebesa, ponizno se 
prostirem pod tvojim nogama i molim se tvojoj neu- 
trudivoj blagosti. Moj Stvoritelj i Tvoj Sin udostojao 
se pozvati me ovog časa na božansku gozbu svoga tije- 
la i svoje krvi. A što najviše dira moje, — inače tako 
mlako — srce to je, da sjedajući za njegov sto, on mi 
daje nešto od istog tijela i od one iste krvi kojima si 
ti dala oblik njegovom čovještvu. Očisti moje usne, 
presveta Djevice, žarom svoje ljubavi, raspali ovo srce 
plamenom žarkog milosrđa ; udostoj se zatim potopiti 
ga čitava u more suza i skrušenosti, da se usudi pri- 
bližiti, tako siromašan i go, božanskom stolu euha- 
ristije. 


HI. 

ISUS POKAZUJE DUŠI SILNO VELIKU MILOST 
KOJU JOJ ČINI DAJUĆI JOJ SVOJE TIJELO U 

EUHARISTIJI. 

Samo ja, koji sam nestvorena mudrost mogu 
shvatiti, predraga moja, svu veličinu milosti što ti je 
pružam dajući ti moj sakramenat. Svi najdivniji keru- 
bini, svi nebeski redovi i svi blaženi začuđeni su i za- 
divljeni gledajući kako moje veličanstvo silazi u svra- 
tište tvoje duše. 

Kad sam se utjelovio, sašao sam istina u krilo 
jednog stvorenja koje mi je dalo svoje biti; ali to je 
bilo najčišće, naj uzvišeni je stvorenje, što ga je ikad 
stvorila i što će ga stvoriti moja svemogućnost. No 
promatraj šta ja danas činim za te i kakvu ti skrajnju 
ljubav pokazujem usprkos tvoje nezahvalnosti. Utje- 
lovljujem se iznova u tvom srcu, ali zato da ti đadnem 
svoje biti, da te sjedinim s mojim božanstvom. Tako 
sam ja bio Bog i postao sam čovjekom ; ti si čovjek i ja 
te činim bogom. Istina je da sam kod rođenja bio po- 
ložen na slamu, ja, koji sam se u nebu šetao po zvijez- 
dama; bio sam okružen nerazumnim životinjama, ja, 
kome se serafini drhćući klanjaju. Ali danas u skro- 
vištu tvoga srca nalazim samo strahote i prljavštine.. 

0 čovječe, zar nikad nećeš razumjeti, tajne mo- 
ga srca? Zar nikad nećeš upoznati onoga koji dolazi 
da se nastani i da se zatvori u tvoja prsa? Saberi se 
na čas u mom srcu, slušaj moj glas : čovjek dobro čuje 
samo u samoći i daleko od stvorenja. 

U uskim razmjenama ove hostije nalaziš ukratko 
svu moju veličinu; posjedujući je, posjeduješ sve što 
dajem blaženima u slavi. Ako me oni u slavi gledaju 
licem u lice, i ja ti to lice pokazujem, premda prekri- 
veno, u Euharistiji; tvoja slabost traži da te ovako 
štedim. Tako ja činim od tebe svoje prebivalište, svoje 
nebo. Sa mnom ti imaš istodobno narav Oca koji me 
je rodio od sve vječnosti; i tijelo Majke koja me je 
rodila sposobna da trpim i umrem. Imaš također 
božanskog Duha, — bitnu Ljubav, — po kome sam 
uzeo ljudsku narav da te otkupim, kao što danas uzim- 
Ijem prilike kruha da te hranim. 

šta tražiš još od mene? šta više možeš želi ti, jer 
po pričesti posjeduješ me i kao Boga i kao čovjeka? 
Moje se čovještvo jednom samo sjedinilo u mojoj 
osobi s božanskom Riječi; ono se sjedinjuje i utjelov- 
ljuje s tobom u Euharistiji. Ovdje me posjeduješ u 
tri moja stanja: kao dijete koje se istom rodilo, mene 
umrla, i ako hoćeš, mene uskrsla. Uistinu, ja se 
iznova rađam na oltaru ; umirem također na njem pro- 
sipanjem svoje krvi u kaležu; a da te slavim ja sam 
također u ovom sakramentu u stanju slave. Ovdje vi- 
diš, okruženju sjajem, ovu glavu koju je tvoja oholost 


okrunila trnjem. Imaš moje oči, ne više zamračene 
krvlju moje muke, nego sjajnije od sunca. Ovdje imaš 
moja usta i moje usne, ne više nakvašene gorčinom 
kao na Kalvariji, nego vlažne od slasti nektara. Ovdje 
imaš moje srce, izvor neizrecivih užitaka; moje srce, 
ne više probodeno kopljem tvoje nezahvalnosti, nego 
potaknuto vatrom moje ljubavi, koja kao vulkan hoće 
da ga otvori. 

0 ljudsko srce, ti još oklijevaš! Evo te spopad- 
nuta nemirom i mukom, plivajući amo tamo kao daska 
koju more baca i vuče na pučinu zemaljskih ljubavi, 
koje ti laskaju, a da te ne zadovoljajvaju. Pa dobro! 
izađi iz kovčega moga srca, hajde i pokušaj naći među 
stvorenjima duboki mir i trajno veselje. Sjedi na naj- 
veličanstvenija prijestolja; šetaj se po najdivnijim 
cvjetn jacima; pij dugo radosti najkrasnijih livada, 
najzavođljivijih i najveselijih kazališta; hajde crpsti 
iz najbogatijih rudnika i jesti s najbogatijih stolova. 
Pa onda mi reci, da li si našao pravu sreću koja pjeva 
iskrenim veseljem i srce širi ! Morat ćeš mi reći i 
ustvrditi, da nikakvo stvoreno dobro nije bilo sposo- 
bno da napuni ponor tvoga srca koga je Bog po svojoj 
mjeri izdubao. Zato će jedna jedina pobožna suza, je- 
dna iskra ljubavi prema meni, dapače i najmanja mo- 
ja milost više sreće ti pribaviti nego što ti je cio svijet 
može dati. čemu dakle da se još okrećeš prema kukav- 
nim stvorenjima? čemu ih cijeniti i čemu im se smi- 
ješiti, kad je samo Bog velik, kad je Bog samo lijep! 

Uz moje srce, kako da ne izgoriš u ovom vulkanu lju- 
bavi? Samo jednom da te zagrlim i stisnem na 
svoje srce, samo jednom da jedeš tijelo i piješ krv 
Čovjeka-Boga, trebalo bi biti dovoljno da te promijeni 
u novoga čovjeka. Kad sam bio na zemlji, samo jedan 
moj pogled, jednostavni dodir moga odijela činili su 
brojna čudesa. A zar sada čitavo moje biće, uliveno 
u te po pričesti, neće dosta jati da te od ljubavi prema 
stvorenjima obrati k ljubavi samog Boga? 

Evo me pred tvojim očima u sakramentu moje 
ljubavi u svim oblicima i u svim stanjima koja možeš 
želiti: kao dijete, da zaboravim na tvoje nezahvalnosti ; 
kao čovjek, da otkupim tvoje slabosti i da ti dadnem 
svoju snagu; kao kralj, da oprostim nevjernom poda- 
niku ; kao kruh da te nasitim ; živ, da me pratiš i sli- 
jediš; mrtav, da imadneš sućuti s mojim bolima! 


IV. 

DUŠA OČARANA TOLIKIM DOBROČINSTVOM 
ZAHVALJUJE ISUSU U EUHARISTIJI. 

0 divoto božanske mudrosti! 0 dubino sudova 
Božjih! šta činiš Gospodine s ovim crvom zemaljskim, 
ovim vrlo prostim pepelom i ovom šakom prašine? Ti 
si u mome srcu ! Ti u mojoj nutrini ! Sveta Elizabeta 
se zadivila kad je vidjela da tvoja uzvišena Majka 
ulazi u njezinu kuću; a šta ću reći ja gledajući tebe, 
njezina Sina i svoga Spasitelja, kako dolaziš ne u mo- 
ju kuću, nego u moje srce? Pred samom tvojom pri- 
sutnošću Ivan Krstitelj je zadrhtao od veselja i udiv- 
njenja; ipak on nije imao sreću kao ja, da te promatra 
da te zagrli, da te stisne na svoje usne, na svoje srce ! 
Kad je, nestrpljiv da te vidi, htio silom napustiti maj- 
čino krilo gdje je bio sakriven, šta ne bi bio učinio da 
te je vidio kao što te ja vidim : zatvorena u svom sred? 

Svijet je bio vrlo zadivljen videći da Faraon po- 
diže Josipa na svoj prijesto, i da Asuerije daje Esteri 
polovicu svoga kraljevstva. A što ću sad reći ja Kralju 
kraljeva? Ti me postavljaš na prijesto svoga vlasti- 
tog srca, oblačiš me u grimiz tvog tijela, i obećavaš 
mi, o moćni vladaru, ne jedan dio svoga kraljevstva, 
nego sama sebe ! 

0 moje srce, kako si sretno! Pjevaj svoje blažen- 
stvo! Kakve su to značajke božanske ljubavi što ih 
vidim urezane u tvom srcu? Kakva je to knjiga ispi- 
sana čitava kralju Jaganjca, koju je on sam zapečatio 
i sam je može otvoriti? Ne mogu razumjeti, Gospo- 
dine, ovih zagonetaka tvoje mudrosti; pokaži mi 
ove tajne tvoje ljubavi. Poduči me, kako živiš u krilu 
svoga vječnog Oca i u isto doba u meni ; kako veći od 
neba, staneš u moje srce; kako, kad je bezbroj nebe- 
skih tjelesa premalen da ti bude obitavalištem, prebi- 
vaš u mojoj duši? 

Zar nije bilo dosta, o božanski ljubitelju, što si mi 
udahnuo ovu dušu dahom svetoga Duha ljubavi, nego 
je još pereš mlazovima tvoje krvi? Zar nije bilo dosta 
što si mi dao ljudsko biće, stvorivši me ni iz šta 
čovjekom, nego još mi daješ svoje božanske biće, po- 
stajući od čovjeka kruhom? Ne, Gospodine, jer nakon 
što si jednom uzeo ljudsku narav s njezinim bolima i 
bijedama, ti ostaj eš na zemlji u Euharistiji da se sje- 
dinjuješ sa srcima koja će te napajati gorčinom i ti- 
suće puta ponovno razapinjati. 

0 Bože ljubavi, da, ti hoćeš da još stanuješ među 
nezahvalnim stvorenjima, premda znaš da će tolike 
izdajice staviti s tobom ruku u zdjelu i jesti tvoje 
sveto tijelo! Zašto , o Isuse, da se još pouzdavaš u 
mene koji sam te tako često izdao! Zar si zaboravio 
tko sam ja i kako sam te vrijeđao? Kako, mjesto da 

bježiš daleko od mene, dolaziš da se nastaniš u meni? 
O dobrote! 0 neizmjerna strpljivosti moga Boga! 

A sada, moj Isuse, kome se klanjam, ti koji si 
vječna Riječ, reci sam sebi ono što moj prosti jezik ne 
može ni ne zna da ti rekne ! Hvali ti sam Gospodina ! 
Neka te ova beskrajna tvoja ljubav, ova lijepa i neiz- 
reciva nježnost tvoga srca slavi i uzdiže zauvijek ! što 
se mene tiče, gledajući tolika dobročinstva, ja mogu 
samo da se postidim sjećajući se svoje bijede, i pje- 
vam zauvijek , kao moja majka sveta Terezija, tvoja 
neizmjerna milosrđa? Misericordias Domini in aeter- 
num cantabo! 


6 


PRILOZI 


L 

TEOLOŠKA BILJEŠKA 0 ISUSOVOJ PRISUTNO- 
STI U HOSTIJI I KVARENJU PRILIKA . 

Pisac, na raznim mjestima, a napose kad govori 

0 načinu kako je Isus prisutan u presvetom oltarskom 
sakramentu i o kvarenju sakramentalnih prilika, nije 
imao namjere da temeljito obradi katoličku nauku u 
ovoj stvari. Pišući pobožno djelo za sve ljude, to na 
njega nije ni spadalo. Smatramo ipak korisnim, da u 
glavnim potezima izložimo nauku Crkve o ovoj uzvi- 
šenoj tajni, koja iako raspaljuje našu ljubav po- 
nizu je našu oholost. 

Evo dakle glavnih dijelova te nauke, kako je izla- 
že sveti Toma Akvinski u svojoj teološkoj sumi 1 ). 

Sakramenat Euharistije sadržava zbog posvetnih 
riječi što ih je svećenik izgovorio nad kruhom i vinom, 
tijelo, krv, dušu i božanstvo Gospodina Našega Isusa 
Krista. Svojim ćutilima toga ne zamjećujemo, nego za 
to samo vjerom doznajemo. Spasitelj je prisutan u ovo- 
me sakramentu. On je u njemu doista a ne samo kao 
znak ili simbol; on je u njemu stvarno a ne kao slika 

1 on je u njemu bitno a ne prividno niti kao puko 
sredstvo milosti, kao što je tvrdio Kalvin. On je u 
njemu potpuno a ne po dijelovima i nalazi se u sva- 

i) II. a., q. 75., 76., 77., a. 4. i 5. 

kom i najmanjem dijelu hostije. On je u njemu živ a 
ne mrtav, jer je onakav kakav je u nebu, to jest sla- 
vno uskrsnuo, u nedjeljivom jedinstvu svoje osobe i 
potpunosti svojih dviju naravi, ljudske i božanske. 

Ali kako se tijelo i krv Isusova nalaze pod prili- 
kama (akcidentima, sporednostima, nebitnostima) 
kruha i vina? 

Po čudesnom preobraženju, jedinstvenom u 
svijetu stvarnosti i potpuno nadnaravnom, koje 
se zove transsubstancijacija ili bitno preobrazenje. 
Mijenja se bit kruha i bit vina u bit tijela i krvi Spa- 
siteljeve. Kod ovoga ne dolazi do uništenja biti kruha 
i vina nego do promjene ove biti u bit tijela i krvi 
Kristove. Ovu promjenu može proizvesti samo Bog, 
jer jedino od može promijeniti čitavo biće neke stvari, 
dok čovjek joj može mijenjati samo oblik. Jedino da- 
kle on može svojom neizmjernom moći, promijeniti 
bit kruha i vina u bit tijela Kristova. Ova promjena 
dogodi se u trenu i do nje dolazi čim su izgovorene ri- 
ječi posvećenja; tako ne ostaje ništa više od biti kru- 
ha, a ono što ostaje, što mi naime vidimo, to su samo 
prilike, vanjski izgledi (okus, miris i t. d.) kruha 
odnosno vina; to su sporednosti, » accidentia « kako se 
kaže u teologiji. Bit, koja je i prije bila nevidljiva ne- 
opipiljiva itd., posve je sad izmijenjena. Nema više 
biti kruha i vina nego samo bit tijela i krvi Isusove. 

Po ovoj bitnoj promjeni cio Krist je pod jednom 
i drugom prilikom (i pod prilikama kruha i pod prili- 
kama vina) a također pod svakim dijelom jednih od- 
nosno drugih prilika: tako da je cio Isus Krist i pod 
najmanjim djelićem hostije i u najmanjoj kapljici. 
Sveti Naučavatelj objašnjava to upozoravajući nas 
da tijelo i krv Isusova nisu pod ovim prilikama sa svo- 
jom sj etilnom protežnošću i svojom prostornošću, ne- 

go bitno; a narav je biti, kaže on, upravo to, da se na- 
lazi čitava pod svakim dijelom prostornosti koja je sa- 
država 2 ). Tako se bit zraka nalazi pod bilo kojim di- 
jelom zraka i bit kruha pod bilo kojim komadićem 
njegovim, pa ma kako malen bio, uz uvijet dakako da 
se taj komadić može nazvati kruhom. 

Čitava količina tijela Kristova nalazi se u ovome 
sakramentu, ne izravno zbog posvete, nego neizravno 
popratno (indirecte et per concommitantiam. Ipak 
ne nalazi se tu po načinu koji je količini inače 
vlastit, naime kao prostornost i protežna količina, 
nego kao bit kojoj je narav takva da je sva u cjelini 
i sva u svakom dijelu. Vidi se po ovome da se sve u 
ovome sakramentu pođuhovljuje, jer tijelo je Isusovo 
u njemu sadržano kao biti: one stvarnosti koje upo- 
znajemo po vanjštini i koje su kao neopipljiva poza- 
dina stvari kojih se dotičemo, središte pojava koje 
zamjećujemo i koje razum vrlo dobro shvaća ali koje 
iskustvom ne možemo doseći, čovjek bi rekao da je 
to kao neka duša unutar stvari i značajno je da sveti 
Toma ovdje označuje bit ili supstanciju isto kao što 
označuje našu dušu: tota in toto, et tota in qualibet 
parte, sva u svemu i sva u bilo kome dijelu. Kao što je 
duša u tijelu, isto tako je bit u nekoj sastavini čitava 
u svemu i sva u svakom dijelu ove sastavine. Sveti 
Bonaventura jednako se izražava. Tako je bit jabuke 
u čitavoj jabuci i u najmanjim dijelovima njezinim; 
dosta je da je čovjek okusi pa da je razlikuje od kru- 
ške. 

Razumije se, da između duše i biti materijalnih 
stvari ima velikih i bitnih razlika. Duša je duhovna 
bit, razumna i postoji zbog toga i kad se odijeli od 

2) Ovo je posljednje razumska, filozofska, a ne specifično 
vjerska istina. 

tjela. Tijelo Isusovo u hostiji sliči dakle na takvu bit. 
Zato, dodaje sveti Toma, ono nije u sakramentu kao 
na nekom mjestu, jer mjesto pretpostavlja protežnost 
a substancija ili bit ne. A opet krivo bi imali kad bi 
zaključiti da Isus-Hostija nije nigdje. On je u hostiji, 
pod prilikama kruha, u vinu pod prilikama vina. 
Ovo je dakako vrlo duboka i tajanstvena istina, ali 
istina koja nam upravo omogućuje da bolje shvatimo 
savršeni sklad koji vlada u Isusovoj prisutnosti u ho- 
stiji. Zato što je Isus bitno — a ne pretežno — pri- 
sutan, on se savršeno skladno nalazi u hostiji: nje- 
gova glava nije njegovo srce, ni njegovo srce njegove 
noge itd. 

Prelazeći na proučavanje sakramentalnih prilika 
ih pripadnosti, sveti Naučavatelj nam kaže da prilike, 
akcidenti u ovom sakramentu gube svoj vlastiti su- 
bjekt (ono što ih nosi), to jest bit kruha i vina, koja 
je promijenjena u bit tijela i krvi Gospodinove.. 
Tako prilike ostaju čudesnim načinom podržavane 
snagom Božjom. Međutim sakramentalne prilike ih 
akcidenti, premda više nemaju svoje vlastite biti, za- 
državaju ista vanjska svojstva i stoga se mogu pokva- 
riti. Tijelo je Kristovo nepokvarivo, ali kako je bit 
kruha promijenjena u njega, on ostaje pod prilikama 
ili pripadnostima kruha sve dok god one u očima ljud- 
skim izgledaju kao kruh. Ako se te prilike pokvare ili 
izmijene u tolikoj mjeri da ih se više ne može nazvati 
prilikama kruha, tijelo Kristovo nije više pod njima. 
Isto to vrijedi i za krv Isusovu i prilike vina, 

Način kako je spojeno tijelo Isusovo i sj etilne 
prilike teolozi na razne načine kušaju objasniti. 
Predaleko bi nas odvelo da to izlažemo. Svakako to je 
tajna, preko koje ćemo zasad preći poklonivši joj se. 

Napokon, posljednje pitanje: Mogu li sakramen- 
talne prilike što proizvesti ? Sveti Toma kaže da mogu. 
Vidite, kaže on, da proizvedu pepeo ako sagore; crve 
ako se pokvare; prašinu ako se smrve. On se u tome 
oslanja na veliko načelo: Corruptio unius est genern - 
tio alteris , kvarenje jednog , rađanje je drugog . Ali 
kako sakramentalne prilike mogu nešto uzrokovati? 
Sveti Toma ozbiljno odgovara: Difficile est videre: 
teško je to uvidjeti . Od tijela i krvi Kristove ništa ne 
može novog nastati, jer su oni nepokvarivi. Kad bi bit 
kruha i bit vina ostali u sakramentalnim prilikama, 
imalo bi šta da se kvari i iz čega da nešto nova nasta- 
ne; ali ovih biti više nema. Gdje dakle naći ono što se 
kvari i što nastaje? Sveti Naučavatelj drži u kvanti- 
teti ili količini. To je dakako samo pokušaj tuma- 
čenja. 

Sve nam međutim u ovom izlaganju pokazuje ka- 
ko je duboka tajna koja obavija ovaj sakramenat i 
koliko je čudesa Isus učinio da nam što jače zasvje- 
doči snagu i domišljatost svoje ljubavi. 

II. 

BILJEŠKA 0 ČESTOJ SVETOJ PRIČESTI. 

Sveti se Toma pita, da li je dopušteno primati 
o\aj sakramenat svaki dan. On odgovara da jest, ako 
nikakva opravdana zapreka ne postoji. Stavljajući se 
zatim na povijesno područje, evo šta kaže: »U prvo 
vrijeme Crkve sveta je pričest bila svagdanja. Stoga 
papa Anaklet (79 — 91) veli : » Iza posvete , svi neka se 
priceste , ako neće da im se zabrani dolaženje u crkvu; 
jer to je običaj koga su ustanovili Apostoli a sačuvala 
sveta rimska Crkva : Peracta consecratione , omnes 
communicent qui noluerint ecclesiasticis carere Umi - 

nibus; sic enirn et Apostoli statuerunt et sancta ro- 
mana Ecclesia«, Ali kad se kasnije žar vjernika uma* 
njio, papa Fabijan (izabran 236. umro 250.) stegnuo 
je obvezatnu svetu pričest na tri svetkovine, Uskrs, 
Duhove i Božić. 

Napokon kako je tijekom stoljeća, zbog zloće, 
ljubav vjernika još više ohladila, Inocent III. (izabran 
1198. umro 1216.) učinio obvezatnom samo uskrsnu 
pričest. Post modum vero propter iniguitatis abundan- 
tiam (Mat., XXIV, 12) refrigescente caritate mutio - 
rum statuit Innocentius III . ut saltem semel in anno 
scilicet in Pascha, fideles communicent . 

Sveti Naučavatelj primjećuje da se čovjek mora 
pričešćivati ne samo zbog naloga Crkve, nego i zbog 
zapovijedi Gospodinove, koji je rekao: Hoc facite m 
meam commemorationem, ovo činite na moj spomen * 
(Lk., XXII., 19)3). 

U novije vrijeme Pape sve više preporučuju 
čestu svatu pričest. Naročito je Pijo X. preporučio ne 
samo čestu nego i svagdanju svetu pričest. 4 ) 

Stvarno zbog prilika u kojima mi danas živimo, 
postaje sve teže i teže biti čestit čovjek a još kud i ka- 
mo teže dobar kršćanin bez česte svete pričesti. Zla 
je oko nas toliko, da samo česta sveta pričest može 
nam dati dovoljno snage da se tim zlima odupremo. A 
kako smo odupirali se zlu pod grijeh obavezni — upo- 
trebljujući najprikladnija i najozbiljnija sredstva — 
jasno je da se u danim prilikama čovjek upravo mora 
uteći čestom primanju Isusa. Kakve sreće za nas, ako 
sami, od svoje volje pođemo često i svaki dan krije- | 

piti se na tom izvoru snage, života i mladosti ! f 

3) V. o tome dekret S. C. s koncila 20. XII. 1905. f 

4) Vidi Thomae Aquinatis opera onima, Romae 1906. t. I 

XII., p. 241. q. LXXX, a X. § 


III. 

BILJEŠKA 0 OCU HERMANNU I 0 USTANOVI 
DRUŠTVA NOĆNOG KLANJANJA . 

Herman Cohen, u redu o. Augustin-Marija od 
Presvetog Sakramenta — rodio se u Hamburgu 10. 
XI. 1820. od židovske porodice. Pokazavši od najrani- 
jih dana života izvanredne sposobnosti za glazbu, dao 
se na učenje klavira i stekao je doskora na njemu 
evropsku slavu. 

Obljubljeni Lisztov učenik, on je davao u Parizu, 
Londonu, Veneciji i drugim velikim gradovima kon- 
certe na kojim je brao silne uspjehe. Vrlo su ga cije- 
nili u pariškom predgrađu Sant-Germain i tako je 
sklopio prijateljstvo s Alf redom Mussetom, Horacijem 
Vernetom, Ljudevitom Veuillotom i Viktorom Hugom. 
On je onaj koga George Sanđova naziva u svojim ro- 
manima svojim dragim Puzzijem. 

Ali taj slavni umjetnik, vrlo cijenjen i svjetskog 
života doskora je našao put u Damask pred oltarom. 
U svibnju 1847. pozvao ga je njegov prijatelj princ 
Moskova da ga zamijeni u vodstvu jednog pjevačkog 
zbora u crkvi svete Valerije, koje danas već nema, 
kad u času blagoslova s presvetim oltarskim sakra- 
mentom Isus mu se neočekivano pokaže, židovski 
umjetnik, osupnut od uzbuđenja, kleknuo je pred onim 
koga je njegova duša žedna sreće našla u hostiji. 

Obrativši se po Euharistiji na katoličku vjeru, on 
postade njezin najvatreniji i najneođoljiviji apostol. 
Njegove neumrle glazbene kompozicije đrhćuća su 
jeka njegove duše uspaljene ljubavlju, i on je posvetio 
cio svoj život da pjeva Isusa-Hostiju divnim melo- 
dijama, koje svjedoci njegova žara koji još žive 
ne mogu zaboraviti. 

Po svim samostanima gdje je boravio, redovnici 
su ga zvali Anđelom Euharistije i njegova je ćelija 
bila uvijek najbliža svetohramstu. Mnogo je propo- 
vijedao po Francuskoj, švicarskoj i Engleskoj, i crkve 
su bile premalene da prime mase naroda koje su do- 
lazile da čuju do jučer slavnog pianistu, obučena u 1 
bijeli karmelićanski plašt, kako ponizno pripovijeda 
čudo svoga obraćenja i očituje svoju ljubav i zahval- 
nost prema Isusu i njegovoj bezgri jesnoj Majci koji 
su mu pokazali ispraznost svijeta i ludost njegovih 
veselja. 

Kad bi silazio s propovjedaonice biskupi bi pla- 
čući grlili ovog bosonogog karmelićana, preporuču- 
jući se njegovim molitvama i zahvaljujući mu javno 
na velikom dobru što ga je činio dušama. Horace 
Vernet govorio je o njegovom propovijedanju : »Nikad 
nisam čuo takve govorničke sposobnosti združene s 
tako plemenitim nadahnućem«. 

On je ustanovio društvo »Zahvale« i »Noćnog 
klanjanja«, ovo posljednje uz pomoć Msgra de la 
Bouillerie, koji ga je volio kao prijatelja i poveo ga 
u karmelićanski red. Ovo divno društvo, čiji su se 
prvi članovi sastali u Parizu u univerzitetskoj ulici 
22. XI. 1848. održalo je prvo klanjanje u crkvi Notre- 
Dame des Victores u noći od 6. na 7. XII. Uz Her- 
manna bili su tu, vlč. de la Bouillerie, de Cuers, ka- 
petan parobroda, Karlo Faye, iz ministarstva vojnog- 
i ćiri.1 de Mont de Benque. Ovaj je kasnije pisao: 

»To su nezaboravni dojmovi. Mnogo je suza poteklo 
iz očiju. Neka vrsta svete opojnosti spopala je sva 
srca i mi smo izašli iz crkve uspaljeni željom da stvar i 
dalje širimo«. J 

Nekoliko godina kasnije, zahvaljujući o. Her- i 
mannu, Noćno klanjanje je bilo posvud rašireno i 12. I 


17f 

X. 1854. jedan dopis Svete Stolice sjedinio je to dru- 
štvo s bratovštinom klanjanja u Rimu. 

0. Hermann, ustanovivši više karmelićanskih sa- 
mostana u Francuskoj i Engleskoj i Svetu pustinju 
Tarasteix (u Francuskoj, kod Tarbesa), otišao je u 
Spandau gdje je umro kao žrtva svoje požrtvovnosti 
brinući se za francuske zarobljenike (20. I. 1871.). 
Usprkos nastojanju da ga se ukloni iz sredine gdje su 
harale crne boginje, on je ostao u svojoj službi voj- 
nog duhovnika, sam se razbolio i veselo prikazao Isu- 
su-Hostiji žrtvu svoga života. Prije nego će umrijeti 
obnovio je svoje duhovničke zavjete i pjevao je glasno, 
usprkos svojih velikih boli, Tebe Boga hvalimo , Veliča 
i Zdi'avo Kraljice , te velike molitve kršćana, a napose 
karmelićana. Tijelo mu počiva u Berlinu u katoličkoj, 
crkvi svete Hedvige. 

